
I. 


Aftensolen  gød  sit  gullig-violette  Skjær  over 
Attaka-Bjergenes  stejle  Fjeldskraaninger,  en  sidste 
Hilsen  fra  den  Sol,  som  om  Dagen  havde  brændt 
paa  Ørkenen,  gjennem  hvilken  Jernbanen  fra  Kairo 
til  Suez  gaar.  En  gylden  Taage  dækkede  i  det 
fjerne  Østen  Moseskilderne  og  Sinai's  Høje;  dyb 
Fred  hvilede  over  det  røde  Havs  spejlblanke  Flade. 

Ikke  en  Vind  rørte  sig  i  den  store  Bugt  ved 
Attakas  Fod;  ikke  en  Bølge  skvulpede  mod  den 
store  Ostindiedamper,  der  laa  paa  Suez's  Rhed; 
Dødsstilhed  laa  over  de  store  af  Kulrøg  sværtede 
Dampskorstene,  over  Muddermaskinerne,  Eleva- 
torerne, kort  sagt,  over  hele  det  uhyre  Apparat, 
som,  sat  i  Bevægelse  ved  Damp  og  af  tusinde 
Menneskehænder,  havde  fuldbragt  det  store  Værk: 
Suez-Tangens  Gjennemskjæring. 

Terrassen  foran  Suez-Hotellet,  dette  store  Ka- 
ravanserai,    der    skjænker   Husly   til    de    fra   Vesten 

og  østen,  fra  Evropa  og  Asien  kommende  Rejsende, 
var  opfyldt  af  engelske  Turister.  I  dræbende  Kjed- 
somhed  sad  dette  Selskab,  nogle  med  I'^ødderne 
oppe  paa  Bordene  og  en  Avis  i  Skiødet,  andre 
slængte  tilbage  i  Lænestolen,  læsende  eller  stirrende 
ud  over  Havet,  gabende  eller  rygende,  medens 
Hotellets  indiske  Tjenere  snege  sig  forbi  med  lyd- 
løse Trin  for  at  servere  Sherry  til  en  Gruppe 
Officerer  fra  Ostindiedamperen  og  nogle  engelske 
Militære,  der  vare  vendte  tilbage  fra  deres  Garnison 
i  Indien. 

De  talte  kun  sagte  sammen.  Den  Hede,  det 
havde  været  om  Dagen,  laa  endnu  blytung  over 
dem,  og  ingen  frisk  Luftning  kjølede  de  hede  Pust, 
som  trængte  frem  fra  Ørkenen.  Kun  en  eneste  i 
Gruppen,  en  velvoxen  ung  Mand  med  store  mørke 
Øjne  og  solbrændt  Teint,  holdt  Samtalen  vedlige. 
Hans  Uniform  stod  i  en  skrigende  Modsætning 
til  de  andre  Officerers,  thi  det  var  den  ægyptiske 
Kavalleriuniform.  Medens  de  Rejsende  havde  Stan- 
ley-Hatte med  hvide  Slør,  bar  han  den  ægyptiske 
Hovedbedækning;  han  sad  med  Haanden  under 
Kind,  støttede  Albuerne  paa  Bordet  og  fortalte,  og 
hans  af  Klimaet  og  Feberen  medtagne  Træk,  der 
havde  mistet  deres  Ungdomsfriskhed,  kunde  stadfæste 
hans  Fortælling;  med  flegmatisk  Ro  lyttede  Til- 
hørerne. 

»Til  Adrianos-Bey ;«  med  disse  Ord  blev  han 
afbrudt  af  en  af  de  indiske  Tjenere,  der  traadte 
hen  til  ham  med  en  Depeche  og  atter  forsvandt 
med    et  Buk  for  Gjæsterne. 

Adrianos  læste  Depechen  og  stak  den  ligegyldig 
ind  paa  Brystet. 

»Man  venter  i  Kairo  paa  min  Rapport«,  fort- 
satte han  paa  rent  Engelsk,  idet  han  tog  en  Cigaret 
fra  Bordet.  »Den  gode  Baker  har  gjort  os  en  Streg 
i  Regningen,  som  vi  ikke  kunne  komme  ud  over. 
Han  overrakte  en  Gang  Kediven  en  Plan  om  at  er- 
obre Nillandene  lige  ned  til  Søerne,  om  at  civilisere 
de  Sorte,  standse  Slavehandelen  og  grunde  en 
Handelsplads  lige  under  Ækvator,  Hans  Højhed 
vilde  i  Begyndelsen  ikke  indse  de  Fordele,  der  vare 
forbundne  med  en  saadan  Plan,  og  særlig  havde 
den  filantropiske  Side  af  Sagen  intet  tillokkende 
for  ham ;  thi  om  ogsaa  Slaveriet  efter  Loven  er  af- 
skaffet og  Slavehandelen  forbudt,  saa  existere  dog 
begge  uforstyrrede,  ja  i  visse  Klasser  vilde  man 
næppe  kunne  hjælpe  sig  uden  Slaver  og  Slavehandel- 
Slaverne  komme  nu  som  før  fra  Øvreægypten  og 
transporteres  hertil  ad  Omveje  —  for  at  skuffe  de 
evropæiske  Konsuler  —  under  Navn  af  friviUigt 
Tyende  til  Paschaens  Besiddelser  og  Hovedstadens 
fornemste  Kredse.  Saa  forstod  Kaptajn  Baker  at 
tage  hans  Højhed  fra  en  anden  Side ,     nemlig   den 


pekuniære,  der  er  saa  vigtig  for  Kediven,  selv  om 
han  ikke  udadtil  tør  kaldes  en  Økonom.  Han 
skildrede  ham,  hvor  nødvendigt  det  var  at  lære  de 
Sorte  Bomuldskulturen;  og  Bomuld  er  for  hans 
Højhed  Indbegrebet  af  alt  godt  og  nyttigt.  Bomuld 
er  hans  Et  og  Ah;  med  hans  Bomuld  ere  Skibene 
paa  Nilen  og  Jernbanerne  ladede;  Bomuld  er  for 
ham  Kilden  til  Rigdom,  og  han  velsigner  sin 
tapre  Stamfader,  Mehemed  Ali,  der  fik  den  Tanke 
at  indføre  Bomuldsdyrkningen.« 

Adrianos  kastede  et  flygtigt  Blik  omkring  for  at 
overtyde  sig  om,  at  han  ikke  kunde  høres  af  Uved- 
kommende. Han  saa,  hvor  opmærksomme  Tilhørerne 
vare,  og  fortsatte: 

»Baker  havde  derved  allerede  vundet  Kedivens 
ene  Øre,  for  det  andet  havde  han  en  Lokke- 
mad parat.  Han  behøvede  ikke  at  vise  hans  Høj- 
hed, der  bedre  end  nogen  anden  kjender  sit  Land, 
Kortet  over  Ækvatorialegnene,  han  henpegede  kun 
paa  den  Mulighed,  at  en  eller  flere  Negerfyrster 
kunde  faa  fjendtlige  Tanker  og  bortlede  Tilstrøm- 
ningen fra  de  abessiniske  Plateauer  og  Søerne, 
hvorved  hele  den  sydlige  Del  af  Ægypten  vilde 
blive  ti]  en  Ørken. 

»Baker  opnaaede,  hvad  han  vilde.  Kediven  be- 
vilgede en  stor  Sum  til  Udrustning  af  en  militær 
Expedition ;    Leverandører  i  England  maatte  levere 

Dampbaade,  der  kunde  skilles  ad,  Færger  og 
meget  andet,  og  med  en  hel  lille  Hær  drog  saa 
Baker,  der  var  bleven  udnævnt  til  Pascha,  op  ad 
Nilen.  Han  naaede  Chartum  og  traf  allerede  der 
i  Kedivens  Guvernør  den  første  Fjende.  Stolende 
paa  sin  egen  Kraft,  paa  sine  Folk  og  sine  Skibe, 
gik  han  op  ad  den  hvide  Nil  til  Sennaar,  men 
strandede  saa  just  paa  det  samme,  hvormed  han 
havde  kyst  Kediven.  Hele  den  hvide  Nil  var  paa 
Grund  af  Vandets  Stillestaaen  og  en  hele  Egnen 
forpestende  Masse  af  Vandplanter  og  forraadnede 
Insekter  bleven  til  en  stinkende  Sump.  Han 
mistede  største  Delen  af  sine  Soldater  og  naaede 
med  Resten  kun  ad  Bifloder  til  Gondokoro;  det 
var  hans  Agt  at  gaa  ud  fra  dette  Punkt  og  under- 
kaste sig  Barinegrene. 

»I  dette  Øjemed  byggede  han  en  Slags  befæstet 
Lejr.  Men  da  han  efter  resultatløse  Kampe,  der  fik 
hans  Folk  til  at  svinde  ind,  og  et  Mytteri,  han 
kun  med  Nød  og  næppe  fik  Bugt  med,  endelig 
havde  indset  det  frugtesløse  ved  hele  Foretagendet, 
vendte  han  tilbage  til  Chartum  og  tog  derfra  til  Ev- 
ropa  —  og  Kediven  havde  igjen  givet  nogle 
Millioner  ud  til  ingen  Nytte.  Vi  stakkels  Officerer, 
som  med  nogle  Kompagnier  bleve  sendte  efter  ham, 
fandt  i  Sennaar  Slavejagten  værre  end  nogensinde 
før.     Man    modtog    os    med    Kugler   og    forgiftede 


Pile;  forgjæves  søgte  vi  efter  Baker:  vi  fandt  kun 
vore  Kammeraters  afgnavede  Skeletter  og  maatte  til 
syvende  og  sidst  med  en  Haandfuld  Folk  slaa  os 
igjennem  til  Massaua,  hvor  saa  næsten  alle  Folkene 
bukkede  under  for  Efterveerne  af  Sumpfeberen. 
Ganske  ene  forlod  jeg  Massaua  tilsøs  for  at  bringe 
Kediven  Underretning  om  vor  Fiasco.« 

»Og  hvad  er  der  blevet  af  det  smukke,  blonde 
Barn,  De  havde  med,  da  De  kom  igaar?«  spurgte 
en  graahaaret  Oberst  fra  et  indisk  Regiment. 

Adrianos-Bey  syntes  ilde  berørt  ved  Spørgsmaalet. 

»Barnet!«  Han  foer  med  Haanden  over  Panden, 
løftede  saa  Armen  fra  Bordet  og  hævede  rask 
Hovedet.  »Skjæbnen  har  der  givet  mig  en  Forphg- 
telse,  som  trykker  mig  haardt.  Vort  Skib  lagde  i 
Nærheden  af  Dschedda  til  ved  den  arabiske  Kyst 
for  at  landsætte  nogle  Pilgrimme,  der  skulde  til 
Mekka.  I  otte  Dage  kunde  jeg  have  udhvilet  mig  for 
ogsaa  at  komme  lidt  til  Krætter  efter  Feberen, 
men  det  blev  mig  ikke  forundt.  Min  Vært,  en 
ærhg  Tyrk,  kom  en  Aften  og  fortalte  mig  i  dybeste 
Fortvivlelse,  at  der  laa  en  gammel  Englænder  for 
Døden  i  hans  Hus,  og  at  han,  hvis  Englænderen 
gik  til  Paradiset,  vilde  faa  en  lille  Pige,  den 
Syges  Datter,  paa  Halsen.  Han  var  strax  gaaet  til 
Konsulen,  men  denne  var  bortrejst,  og  der  var  ingen 
hjemme.  Derfor  besvor  han  mig  at  se  til  den  Døende. 


»Paa  en  elendig  Løjbænk  i  Husets  bedste  Væ- 
relse fandt  jeg  Manden,  en  omtrent  halvfjerdsinds- 
tyveaarig  Olding  i  de  sidste  Dødstrækninger.  Paa 
en  anden  Løjbænk,  der  mere  lignede  en  Bunke 
Klude,  laa  en  blond,  spædlemmet  Pige  [med  et  af 
Tyfus  skæmmet  Ansigt,  et  Bytte  for  Sygdom  og 
Klimaet,  som  det  svagelige  Væsen  forgjæves  kjæm- 
pede  imod  .  .  .  Det  blev  min  Lod  at  lukke  den  gamle 
Herres  Øjne  og  at  besørge  ham  begravet.  I  lange 
Uger  sad  jeg  saa  ved  Pigens  Sygeleje ;  jeg  bar  Vand 
fra  Cisternen  for  at  kjøle  hendes  brændende  Pande, 
og  endelig  lykkedes  det  mig  at  faa  det  stakkels 
skrøbelige  Væsen,  som  jeg  imidlertid  havde  faaet 
kjær,  ombord  paa  et  af  vor  Kystflotilles  Skibe. 

»Jeg  har  havt  megen,  uendelig  megen  Møje  og 
Besvær  med  Barnet.  Selv  led  jeg  endnu  af  den 
Feber,  som  i  Massaua  havde  pint  mig  flere  Uger, 
men  naar  jeg  saa  paa  Pigens  bedende  Øjne,  for- 
glemte jeg  mine  egne  Lidelser.  Først  da  jeg  i 
Dschedda  bragte  hende  ombord  i  Skibet,  fik  hun 
at  vide,  at  Faderen  var  død.  Hun  var  ganske  vist 
ikke  stærk  nok  til  at  faa  en  saadan  Meddelelse 
som  denne,  men  hun  maatte  jo  have  Sandheden 
at  vide,  da  hun  saa  paa  mig  med  store  Øjne  og 
spurgte:  »Hvor  er  Fader,  der,  efter  hvad  De  siger, 
er  rejst  bort?  Hvor  er  min  Fader?«, 

Saa    sank    Barnet    hen     i    en     Slags    lethargisk 

Tilstand,  af  hvilken  det  kun  vaagnede  for  at  ud- 
gyde hede  Taarer  over  Faderen.  Det  vil  behøve 
en  lang  og  omhyggelig  Pleje,  skal  det  igjen  komme 
til  Kræfter,« 

»Hvor  gammel  er  den  Lille?«  spurgte  Oberst 
Barting  deltagende. 

»Omtrent  fjorten  Aar,  maaske  er  hun  fyldt 
fjorten.  Men  hun  er  meget  svag  og  spæd  af  sin 
Alder.« 

»Hvad  hed  hendes  Fader,  der  døde  i  Dschedda?« 

»Gordon!  .  .  .  Men  der  er  saa  mange  af  det 
Navn!« 

»Og  fandt  De  ikke  noget  hos  den  Afdøde, 
som  .  .  . « 

»Han  kaldte  sig  Gordon-Sullivan!« 

Dette  Navn  syntes  at  berøre  Oberst  Barting 
paa  en  egen  Maadc.  Han  tænkte  sig  om  og  rystede 
saa  sørgmodig  paa  Hovedet. 

»Det  kan  ikke  være  muligt,«  mumlede  han  hen 
for  sig.  »Der  er  mange  Gordon-Sullivan'er  i  Indien. 
Amy  Dickens,  som  jeg  en  Gang  elskede,  ægtede  en 
Gordon-Sullivan,  thi  den  Gang  besad  jeg  jo  kun  min 
usle  Kaptajns  Gage  Han  rejste  bort  med  hende, 
langt  bort,  for  at  hun  ikke  skulde  gjense  mig,  thi 
ogsaa  hun  elskede  mig,  omendskjønt  jeg  var  fyrre- 
tyve Aar;  siden  har  jeg  aldrig  gjenset  hende  .  .  . 
Men  Barnet   maa  jo  have  hendes  Træk,  hvis  det  er 

hendes  Barn!  .  .  .  Maa  jeg  faa  Pigen  at  se?«   spurgte 
han  med  rørt  Stemme  Adrianos. 

Denne  anede  ikke  Motivet  til  Oberstens  Nys- 
gjerrighed ;  alligevel  rystede  han  benægtende  paa 
Hovedet. 

»Jeg  tør  ikke  vove  at  forstyrre  hendes  Ro. 
Hun  bliver  bange  for  ethvert  fremmed  Ansigt  .  .  . 
Tjenesten  kalder  mig  til  Mudirieh,  til  Guvernøren,« 
tilføjede  han,  idet  han  kom  i  Tanker  om  den  mod- 
tagne Depeche.  »Maaske  skal  jeg  allerede  videre 
imorgen.  Lev  vel,  mine  Herrer!  Hvem  ved,  vi  ses 
maaske  ikke  mere!« 

Adrianos  tog  Afsked  med  de  Rejsende  og  gik 
ned  ad  Terrassen.  Barting  saa  længselsfuldt  efter 
ham ;  en  dyb  Skuffelse  stod  at  læse  paa  hans  Ansigt. 

»Hvis  det  nu  alligevel  var  Amy's  Barn!« 
mumlede  han  .  .  .  »saa  raaatte  Amy  være  i  Himlen, 
og  hun  havde  dog  en  stærk  Natur,  skjønt  hendes 
Hjerte  var  bristefærdigt,  da  hun  gav  Afkald  paa 
mig,    og  Gordon  førte  hende  til  Altret.« 

Oberst  Barting  var  bleven  gammel  før  Tiden, 
skjønt  han  endnu  tilsyneladende  var  en  kraftig 
Mand;  han  hensank  i  Erindringen  om  sin  eneste 
Kjærlighed  og  sad  endnu  ved  Bordet,  da  alle  hans 
Kammerater  havde  forladt  Terrassen. 

Solen  sank  ned  over  Attaka-Bjergene,  det  blev 
mere    og    mere    stille,    Taagen    sænkede    sig   over 

ørkenen  og  Havet.  Over  Byen  hvilede  denne 
Dødsstilhed,  der  er  ejendommelig  for  Orientens 
Byer,  naar  Solen  er  gaaet  ned.  Ude  paa  Rheden 
dandsede  Lanternerne  paa  den  store  Damper  lige 
som  Lygtemænd.  Kun  Sinai's  Toppe  vare  endnu 
belyste  af  den  rødlige  Aftendæmring. 

Endelig   tørrede   han   en  Taare  bort  af  Øjet  og 
gik  op  i  Hotellet. 


II. 


Da  Adrianos  vendte  tilbage  fra  Mudirieh,  o;  Gu- 
vernementsboligen,  undgik  han  Selskabet  med  de 
Rejsende  og  tyede  til  sin  egen  Bolig,  to  smaa 
Værelser,  der  vare  udstyrede  paa  halv  evropæisk, 
halv  indisk  Maade. 

Han  lagde  sin  Sabel  fra  sig  og  ombyttede 
Uniformen  med  den  grove  Matrosdragt,  i  hvilken 
han  var  rejst  fra  Massaua;  derpaa  purrede  han 
foran  Spejlet  op  i  sit  sorte  Haar,  gik  op  og  ned  i 
Værelset  og  standsede  lyttende  ved  Døren  til  den 
anden  Stue. 

Han  bankede  sagte.  Døren  gik  op,  og  et 
mørkt,  nubisk  Kvindeansigt  kom  tilsyne. 

»Sover  den  Lille  endnu?«   spurgte  han  halvhøjt, 

»Hun  var  vaagen,  men  hun  er  slumret  ind  igjen.« 

»Er  der  endnu  ikke  noget,  som  hun   ønsker?'- 

»Nej,  Herre!  Jeg  bod  hende  Taniarindesaft  og 
Vand,  men  hun  afslog  det.« 

Han  gav  den  Gamle  et  Pengestykke  og  pegede 
med  en  afskedigende  Bevægelse  paa  den  anden 
Dør.  Da  hun  var  gaaet,  traadte  Adrianos  ind  i 
Værelset;  med  korslagte  Arme  stillede  han  sig 
ved  Løjbænken  og  gav  sig  til  at  betragte  Barnet, 
hvis  Ansigt  vidnede  om  en  himmelsk  Ro,  medens 
det  dog  samtidig  bar  Præget  af  dyb  Afkræftelse. 
Over  Brystet  og  Nakken  bølgede  det  blonde, 
silkebløde  Haar. 

Ligesom  en  Voxmaske,  næsten  ubevægelig  laa 
Barnet  med  tillukkede  Øjne  og  Hovedet  hvilende 
paa  den  ene  Haand,  paa  hvilken  Blodaarene  næsten 
ikke  vare  til  at  opdage.  Øjnene  laa  dybt  indfaldne, 
omgivne  af  en  mørk  Ring ;  paa  den  fine,  let  krogede 
Næse  og  paa  de  tynde  Læber  havde  Smerten  sat 
sit  Præg,  Brystet  hævede  sig  uregelmæssig,  og  den 
venstre  Haand,  en  mager  og  udtæret  Haand,  hvilede 
paa  det  hvide  indiske  Tæppe,  der  dækkede  de  af 
Lidelser  skæmmede  Lemmer. 

Det  var  et  Helgenbillede,  Adrianos  stod  foran, 
Billedet  af  en  tidlig  prøvet,  og  en  andagtsfuld 
Følelse  gjennemstrømraede  ham.  Saaledes  havde 
han  ofte  staaet,  naar  hun  sov,  og  stirret  paa  hendes 
barnlige  Træk,  og  længe,  længe  betragtet  Pigen,  naar 

Taarerne  for  den  Afdøde  vare  standsede,  og  hun  var 
falden  hen  i  en  dødhgnende  Søvn.  Saaledes  havde 
han  ofte,  ubemærket  af  den  Syge,  paa  Rejsen  fra 
Dschedda  siddet  og  betragtet  hende  i  Smug  og 
iagttaget  de  klare  blaa  Øjne,  de  lange  Øjenhaar,  den 
ædle  Profil  og  de  af  Lidelserne  udtørrede  Læber, 
.med  en  Mine,  som  om  han  søgte  at  gjenkjende 
noget  i  disse  Træk,  at  løse  en  Hemmelighed,  der 
maatte  afsløre  sig  for  ham. 

»WiUiam  Gordon's  Datter,«  hviskede  han  sagte. 
»Hun  er  en  Fremmed  for  mig,  og  dog  lænker  et 
Baand  os  sammen,  som  trykker  mig,  fordi  jeg  hader 
den  Mand,  hun  skylder  Livet,  den  Mand,  som  hadede 
min  Moder,  skjønt  hun  var  en  Gordon  ligesom  han, 
fordi  hun  mod  sine  Forældres  Villie  ægtede  min 
stakkels  Fader  og  derfor  blev  forstødt. 

»Er  det  ikke,  som  om  Guds  Haand  selv  har 
kaldt  mig  til  hendes  Faders  Dødsleje,  som  om  jeg 
skulde  gjengjælde  mod  hans  forældreløse  Datter, 
hvad  han  gjorde  mod  mig  stakkels  venneløse  og 
forladte  Dreng,  da  jeg  søgte  Hjælp  hos  ham,  den 
rige  Mand,  og  maatte  tigge  mig  hjem,  vist  bort  fra 
hans  Dør,  kun  henvist  til  fremmede  Menneskers 
Medynk. 

»William  Gordon-Sullivan!  Det  var  til  Dig,  til 
Dit  elendige  Dødsleje,  at  Guds  Haand  førte  mig, 
da  jeg  selv,    nedbrudt  paa  Sjæl  og  Legeme,    søgte 


—  14  — 


Fred  og  Hvile  paa  hin  Kyst!  Dig,  den  Døende 
turde  jeg  tilhviske  mit  Navn,  og  Du  klyngede  Dig  i 
Dodsangst  til  min  Haand  og  bad:  tilgiv,  forbarm 
Dig  over  mit  hjælpeløse  Barn,  som  jeg  her  maa 
lade  ene  paa  denne  øde  Kyst.  Tag  alt,  hvad  jeg 
ejer  .  .  .  det  er  nok,  det  er  meget.  Behold  det,  naar 
Du  kun  redder  mit  Barn!  Gjerne  gav  jeg  Dig 
mere,  hvis  jeg  havde  det,  men  Gud,  for  hvis  Trone 
jeg  snart  skal  staa,  vil  give  Dig,  hvad  der  mangler! . . . 
Han  lukkede  sine  Øjne  for  evig,  og  hans  iskolde 
Haand  rakte  mig  alt,  hvad  han  havde  samlet  — 
en  tyk  Portefeuille  med  fire  hundrede  tusinde  Pund 
Sterling  i  gode  Noter.  Han  havde  ingen  Medliden- 
hed havt  med  Betty  Gordon's  Søn  og  ikke  en 
Skilling  tilovers  til  denne,  men  næsten  en  halv 
MiUion  gav  han  hen  for  sit  eget  Barns  Frelse. 

»Behold  det,  sagde  han  i  sin  Dødsangst,  i  det 
sidste  Øjeblik,  da  han  end  ikke  havde  Kraft  nok 
til  at  give  sit  syge  Barn  et  Afskedskys.  Men  er 
nu  en  Døendes  Testamente  gyldigt  for  Gud  og 
Menneskene?  Himlen  sendte  mig  denne  Engel 
for  at  fri  mig  ud  af  en  kummerlig  Tilværelse. 
Jeg  kunde  nu  tilraabe  William  Gordon's  Barn,  naar 
det  vaagner,  hvad  hendes  Fadei  en  Gang  tilraabte 
mig:   »Jeg  kjender  Dig  ikke,  din  Tiggerunge  .  .  .« 

En  Bevægelse  af  den  unge  Pige  afbrød  ham. 
Hun    strakte  Haanden  frem  og  rejste  Hovedet   Hdt 

op  ;  Adrianos  saa,  hvorledes  hendes  Øjenlaag  sitrede 
og  Læberne  bevægede  sig,  som  smægtede  de  efter 
noget. 

Han  gik  hen  til  hende  og  tog  varsomt  hendes 
Haand;  han  kunde  føle  den  Syges  Puls  slaa  hurtig. 

»Nemi!«  sagde  han  sagte,  idet  han  bøjede  sig 
over  hende.     »Ønsker  Du  noget?« 

Pigen  aabnede  sine  trætte  Øjne  og  saa  sløvt  paa 
ham,  men  hun  lod  tillidsfuldt  sin  Haand  hvile  i 
hans.  »Jeg  er  tørstig!«  hviskede  hun.  »Er  det 
nu   igjen  Aften?« 

Adrianos  rakte  hende  Glasset  med  Tamarindesaft; 
hun  rejste  sig  op  og  drak  den  kjølige  Drik,  og 
støttende  sig  paa  den  ene  Haand  sad  hun  og  saa 
hen  for  sig. 

»Hvor  er  den  Kone,  som  jeg  har  set  her?? 
spurgte  hun  i  en  apathisk  Tone. 

»Endnu  iaften  venter  jeg  en  Sygeplejerske  til 
Dig.  Fra  imorgen  vil  Du  faa  Ro,  og  Du  vil  snart 
komme  til  Kræfter.  Fat  Mod,  Nemil  Du  skal  ikke 
savne  noget.« 

»Ikke  savne  noget!«  Hun  strøg  det  af  Feber- 
sveden fugtige  Haar  bort  fra  Panden.  »Hvor  længe 
er  det  siden,  at  Fader  forlod  mig?  Jeg  mindes 
intet,  kun  det,  at  vi  hin  Dag  maatte  forlade  Skibet 
syge  og  elendige  1  Hvorfor  har  Feberen  dog  ikke 
ogsaa  taget  mig  .  .  .« 

»Vær  rolig,  Ncmi!  Du  er  ikke  forladt.« 

»O,  det  har  jeg  egentlig  altid  været!  Siden  min 
stakkels  Moder  døde,  har  jeg  altid  været  overladt 
til  fremmede.  Fader  var  altid  paa  Rejser;  jeg  saa 
ham  kun  igjen,  da  han  hentede  mig  for  at  rejse 
med  mig  til  England,  som  han  sagde.  Og  der  vilde 
jeg  ogsaa  have  været  forladt,  thi  Fader  har  fortalt 
mig,  at  vi  kun  havde  en  eneste  Slægtning,  som  lever 
i  Amerika,  jeg  husker  ikke  mere  hvor  .  .  .  Hvorfor 
skulde  jeg  blive  ene  tilbage ! « 

Greben  af  en  pludseJig  Kuldegysning  svøbte 
hun  sig  skjælvende  ind  i  det  tynde  Tæppe,  lagde 
sig  tilbage  paa  Løjbænken  og  lukkede  Øjnene. 

»Jeg  vil  sove,«  hviskede  hun;  »Søvnen  gjør 
mig  godt.« 

»Saml  Dig  nogle  Øjeblikke  endnu,«  bad  Adri- 
anos.  Han  satte  sig  ved  Siden  af  hende,  tog  hendes 
Haand  og  trykkede  den  blidt. 

Pigen  saa  paa  ham  med  sine  store  trætte  Øjne, 
som  vilde  hun  sige,  jeg  er  beredt,  jeg  hører. 

»Din  Tilstand,  Nemi,  har  hidtil  ikke  tilladt 
mig  at  tale  med  Dig  om  noget,  som  Du  bør  vide. 
Jeg  vilde  kun  være  en  daarlig  Opdrager  for  Dig, 
og  desuden  føler  jeg  en  Trang  efter  at  komme 
ud  i  Verden,  hvad  der  i  min  Alder  er  tilgiveligt 
.  .  .  Hører  Du?«  Han  følte  hendes  Puls  slaa  mat 
og  saa  hende  kjæmpe  med  Søvnen. 

»Nemi,  hør  efter  kun  faa  Sekunder !  Du  trænger 
til  omhyggelig  Pleje,  og  Du  maa  bort  herfra;  det 
er  den  sidste  Aften.« 

»Ja,  jeg  hører!«  Paa  Pigens  Læber  viste  sig 
et  mat  Smil. 

»Hvad  Du  hidtil  ikke  har  været  istand  til  at 
høre,  maa  Du  nu  tænke  over.  Sig  mig  først: 
har  Din  Fader  talt  til  Dig  om  sine  Formuesfor- 
hold?    Sagde  han  Dig  .  .  .?« 

Nemi  rystede  benægtende  paa  Hovedet.  Adri- 
anos  standsede. 

»Talte  han  paa  Rejsen  aldrig  til  Dig  om  nære 
Slægtninge,   som  han  ventede  at  finde  i  England?« 

Nemi  svarede  atter  Nej  med  et  stumt  Nik. 

»Talte  han  aldrig  til  Dig  om  sine  Planer  for 
Din  Fremtid?« 

Igjen  et  stumt  Nej.  Adrianos  saa  ubestemt  hen 
for  sig.  Pigens  tunge  Aandedræt  var  en  Opfordring 
for  ham  til  at  gaa  videre,  og  da  han  saa,  at  hendes 
trofaste  Øjne  vare  rettede  paa  ham  med  et  underligt 
Udtryk,  tog  han  Mod  til  sig: 

»Nu  .  »  .  jeg  spørger  Dig,  Nemi,  har  Du  Tillid 
til  mig,  fuldstændig  Tillid?  Har  Du  saa  stor 
Tillid,  at  Du  tør  lægge  Din  Skjæbne  i  min  Haand? 
Jeg  kan  ikke  blive  hos  Dig;  jeg  vil  først  vende 
tilbage,  naar  Du  er  voxen.  I  Mellemtiden  skal  Du 
intet    mangle.     Vil    Du  tænke    paa    mig    og,    naar 

jeg  vender  tilbage,  skjænke  mig  den  samme  Tillid, 
som  Du  vilde  skjænke  .  .  .   Din  Fader?« 

Med  et  sørgmodigt  Smil  rakte  Nemi  ham  Haanden. 

»O,  ja  det  vil  jeg!  .  .  .  Men  hvorfor  maa  De 
tage  bort  fra  mig?  Jeg  har  jo  allerede  vænnet  mig 
til  at  følge  Dem  .  .  .« 

Adrianos  vovede  ikke  at  beholde  hendes  Haand 
i  sin;  varsomt  lagde  han  den  tilbage  paa  Puden. 

»Hvorfor,  kan  jeg  ikke  sige  Dig.  Naar  Du 
bliver  rask  og  bliver  noget  ældre,  vil  Du  nok  for- 
staa  det  .  .  .  Skjæbnen  har  gjort  mig  til  Din  For- 
mynder, og  jeg  staar  til  Ansvar.  Tag  dette  Kort  og 
pas  godt  paa  det.  Det  er  Navnet  paa  en  Forret- 
ningsmand i  Alexandria,  igjennem  hvem  Du  kan 
skrive  til  mig,  hvis  Du  mangler  noget  eller  ønsker, 
at  jeg  skal  komme  tilbage  til  Dig  tidligere  end  paa- 
regnet. Han  vil  aUid'  vide,  hvor  jeg  opholder 
mig,  og  sende  dit  Brev   til   mig.     Tag  det,  Nemi.« 

Nemi  tog  Kortet  og  gjemte  det  paa  sit  Bryst. 
Hans  Ord  syntes  flygtig  at  have  opHvet  hende, 
skjønt  hun  kjæmpede  med  en  Afmagt. 

»Læg  Mærke  til  et,  Nemi,  og  glem  det  ikke! 
Hvad  jeg  gjør,  sker  efter  din  døende  Faders  Op- 
fordring: jeg  lovede  ham  at  sørge  for  Dig.  Han 
gav  mig  Midlerne  dertil,  thi  Du  er  ikke  fattig ;  Din 
Formue  vil  jeg  deponere  paa  et  sikkert  Sted  og  en 
Gang   aflægge  Dig  Regnskab.    Skulde    der    hændes 

Dig  noget  under  min  Fraværelse,  saa  vil  et  Vink 
eller  et  Ord  fra  Dig  kalde  mig  tilbage,  hvor  jeg 
saa  end  er.  Vil  Du  gjøre,  hvad  jeg  beder  Dig  om?« 

»Ja,  alt  .  .  .  Men  det  bedrøver  mig,  o  saa 
meget,  at  ogsaa  De  tager  bort  fra  mig;  jeg  vil 
aldrig  være  glad,  saalænge  De  er  borte!  Det  havde 
været  bedre,  om  Himlen  ogsaa  havde  taget  mig  til  sig.« 

Hun  skjulte  sit  Ansigt  i  Puden,  og  da  hun  atter 
vendte  det  mod  ham,  vare  hendes  Øjne  fugtige  af 
Taarer.  Han  saa,  hvorledes  de  trætte  Øjenlaag 
sænkede  sig,  og  Pigens  Aandedræt  viste,  at  hun 
var  falden  i  Slummer. 

Nogle  Minuter  sad  han  endnu  ved  hendes  Leje 
oo"  stirrede  paa  den  sovende  Engels  Ansigt,  som 
vilde  han  ret  indprente  sig  hendes  Træk ;  saa  rejste 
han  sig  hastig,  bøjede  sig  ned  over  hende  og 
trykkede  et  Kys  paa  hendes  Pande. 

»Lev  vel,  Nemi!  Gud  være  med  Dig!  —  Min 
Søster  Cassia  vil  nok  vise  mig  denne  Tjeneste,« 
hviskede  han  med  et  sidste  Blik  paa  den  slumrende. 


m. 

Mørket  faldt  allerede  paa;  Adrianos  gik  ind  i 
det  tilstødende  Værelse  og  skred  urolig  op  og  ned 
ad   Gulvet.     Da    traadte    en    af   Hotellets    Tjenere 

ind  med  Lys  og  meldte,  at  der  udenfor  stod  en 
Kone,  som  forlangte  at  tale  med  Herren. 

»Cassia  .  .  .  Lad  hende  komme  ind!  .  .  .  Vel- 
kommen! Jeg  ventede  Dig!«  tilraabte  han  hende, 
da  hun  endnu  kun  stod  paa  Dørtærskelen. 

»Jeg  modtog  Dit  Telegram  i  Alexandria.  Længe 
har  jeg  ikke  hørt  fra  Dig,  Andreas!  .  .  .  Trænger 
Du  til  mig?« 

Adrianos  besvarede  sin  indtrædende  Søsters 
forbavsede  Blik  med  et  ligesaa  forbavset  og  møn- 
strede hende  prøvende,  utilfreds.  Skjæret  af  Lysene 
gav  den  unge,  fattigklædte  Kvindes  blege  Ansigt 
et  end  mere  S3^geligt  Udseende.  I  hendes  dybt 
indfaldne  sorte  Øjne  lurede  Haabet  om  at  blive 
reven  ud  af  den  kummerlige  Stilling,  hvori  hun 
øjensynlig  befandt  sig;  et  flygtigt  Blik  paa  Om- 
givelserne hos  Adrianos  gav  hende  SelvtilHden 
tilbage. 

»Jeg  har  henvendt  mig  til  Dig,  Cassia,  i  An- 
ledning af  en  Sag,  i  hvilken  jeg  gjør  Regning  paa 
Din  Tillid,«  begyndte  Adrianos,  da  hun  havde  taget 
Plads  lige  over  for  ham,  noget  sky  og  søgende 
at  skjule  Rifterne  og  Hullerne  i  Kjolen.  »Jeg  er  nem- 
lig nu  i  en  saadan  Stilling,  at  jeg  kan  skaffe  Dig  en 
sorgfri  Existens,  naar  Du  vil  love  at  besvare  min 
TilHd  med  den  største  Samvittighedsfuldhed.« 

Søsteren  saa  op  med  et  spændt,  mistroisk  Blik: 

»Man  har  fortalt  mig,  at  Du  har  været  i  Gondo- 
koro,  i  Guldlandet,«  svarede  hun,  idet  hun  forskende 
saa  paa  Adrianos. 

Han  smilede  bittert. 

»Ja  i  Elendighedens  og  Feberens  Land,  som  jeg 
med  Nød  og  næppe  slap  bort  fra.  Dog,  spørg 
mig  ikke.  Du  vil  fra  nu  af  faa  fem  hundrede  ægyp- 
tiske Pund  om  Aaret,  som  jeg  vil  sikre  Dig  hos 
Bankieren  Postofulos  i  Alexandria,  naar  Du  vil 
hellige  Dig  til  en  fjortenaarig  Piges  Pleje  og  Op- 
dragelse. Jeg  betror  Dig  hende,  men,  jeg  gjentager 
det,  jeg  venter  af  Dig  en  samvittighedsfuld  Op- 
fyldelse af  dette  Hverv.« 

Cassia's  Hjerte  bankede.  Adrianos'  Ord  vare  for 
hende  Budskabet  om  Befrielsen  fra  Nød  og  Elendig- 
hed; i  det  første  Øjeblik  vovede  hun  næsten  ikke 
at  tro  paa  dem  og  saa  spørgende  paa  ham  med  et 
ængsteligt  Blik. 

»Den  unge  Pige,  jeg  betror  Dig,  mistede  sin 
Fader  for  nogle  Maaneder  siden,«  vedblev  Adrianos. 
»Hun  er  syg  og  afkræftet  af  Feber  og  trænger  til 
den  omhyggeligste  Pleje  og  en  dygtig  Læge.  Jeg 
kjender  intet  mere  passende  Opholdssted  for  hende 
end  Alexandria,  hvis  friske  Søluft  vil  give  hende 
nye  Kræfter.  Imorgen  tidlig  skal  Du  føre  hende 
med  Dig  og  først  tage  ind  i  et  Hotel;  dernæst  maa 
Du  sørge  for  en  passende  Bolig   og  en  Læge.  Min 

Stilling  drager  mig  bort,  og  jeg  maa  helt  og  holdent 
stole  paa  Dig.  Din  egen  Opdragelse  sætter  Dig 
istand  til  at  give  dette  Barn  en  passende  Undervis- 
ning. Af  Grunde,  som  Du  jo  nok  kan  forstaa, 
ønsker  jeg  at  holde  mig  fjernt  fra  Pigen,  til  hun 
er  voxen.  I  nogle  Aar  vil  jeg  derfor  ikke  se  hende. 
Det  er  min  Agt  at  se  mig  om  i  Verden  og  først 
ved  min  Tilbagekomst  at  nærme  mig  hende.  Pigen 
befinder  sig  næsten  uatbrudt  i  en  drømmelignende 
Tilstand,  og  hendes  Nerver  ere  syge;  naar  hun 
ikke  ser  mig,  vil  hun  vænne  sig  til  ogsaa  at  betragte 
mig  som  en  Person,  der  kun  har  været  til  i  hendes 
Drømme  Du  maa  ikke  tale  til  hende  om  mig, 
og  spørger  hun  Dig,  skal  Du  sige,  at  en  Ubekjendt 
har  betroet  hende  til  Dig.  Du  skal  ikke  aflægge 
Fremmede  Regnskab  for,  hvem  hun  er;  og  hvad 
hun  maatte  fortælle  Dig  om  sig  selv  og  sine  Slægt- 
ninge, skal  Du  gjemme  hos  Dig  selv,  til  jeg  vender 
tilbage  og  løser  Dig  fra  Dine  Forpligtelser.  Derfor 
ønsker  jeg  ogsaa,  at  Pigen,  hvad  der  tilmed  er  en 
Følge  af  hendes  Nervers  Tilstand  og  hendes  svækkede 
Sundhed,  tager  bort  herfra  i  den  dybeste  Stilhed, 
thi,  jeg  gjentager  det,  kun  med  den  største  Omhu 
er  det  lykkedes  mig  at  redde  hendes  Liv.  De  orien- 
talske Skikke  begunstige  min  Plan.  Endnu  i  Aften 
skal  Du  i  Basaren  kjøbe  Tøj  til  Dig  og  Pigen, 
og  tilslørede  skulle  I  begge   to   i  Morgen  sætte  Jer 

paa  Jernbanen  i  en  Damekupe  .  .  .  Har  Du 
forstaaet  mig?« 

^  Fuldstændig,  Andreas ! « 

»Og  jeg  kan  i  enhver  Henseende  stole  paa  Dig?« 

»Ja,  fuldtud  1« 

Adrianos  gav  hende  en  Banknote. 

»Tag  dette  her  til  de  første  Dage,  det  er  hun- 
drede Pund.  Din  Bopæl  skal  Du  opgive  Posto- 
fulos,  og  den  første  i  hver  Maaned  vil  han  da 
sende  Dig  dine  Penge.« 

Med  disse  Ord  rejste  han  sig.  Den  Haand, 
hvormed  Cassia  holdt  Noten,  skjælvede,  og  hun 
vovede  næppe  at  se  paa  den  af  Frygt  for,  at  Drøm- 
men  skulde  ophøre. 

»Følg  mig  sagte.     Hun  sover.« 

Han  tog  Lyset  og  gik  foran.  Forsigtig  aabnede 
han  Døren  til  Sideværelset. 

«Der  ligger  den,  der  er  betroet  til  din  Om- 
sorg,« hviskede  han  og  pegede  paa  Løjbænken. 

Cassia  nærmede  sig  sagte  og  bøjede  sig  ned 
over  den  slumrende. 

»Hun  tegner  til  at  blive  en  Skjønhed.  Det  er 
engelske  Træk,  ikke  sandt,  Andreas?«  spurgte  hun, 
idet  hun  saa  paa  ham  med  en  Mine  af  Forstaaelse, 
som  saarede  ham.  Han  førte  hende  tilbage  til  det 
andet  Værelse. 

»Gaa  nu  ud  i  Byen,  her  er  nogle  Guldstykker. 

Jeg  har  endnu  noget  at  gjøie,  men  om  en  Time 
venter  jeg  Dig  tilbage.  Du  vil  da  strax  overtage 
Tilsynet  med  Pigen.  Hun  skal  ikke  se  mig  mere. 
Naar  lum  vaagner,  skal  Du  sige  til  hende,  at  jeg 
er  rejst,  at  Du  har  faaet  det  Paalæg  af  mig  at  op- 
fylde alle  hendes  Ønsker  og  at  sørge  for  hende. 
Skulde  jeg  heller  ikke  se  Dig  mere,  saa  husk  dit 
Løfte;  lad  det  være  Dig  helligt,  thi  dit  eget 
Vel  afhænger  deraf.« 

»Endnu  et!«  udbrød  han  og  kaldte  hende  til- 
bage.    »Jeg  gaar  ud  fra,  at  din  Mand  .  .  ,« 

Cassia  svarede  i  en  krænket  Tone: 

»Vær  uden  Bekymring.  Du  ved,  at  han  forlod 
mig  for  sex  Aar  siden;  jeg  har  intet  set  eller  hørt 
til  ham.     Han  skal  være  død  i  Bolivia.« 

:s>Det  er  godt,  Cassia!« 

Da  Adrianos  var  bleven  ene,  gik  han  hen  til 
Vinduet  og  stirrede  længe  med  korslagte  Arme  op 
paa  de  blinkende  Stjerner,  paa  Maanen,  der  lige 
var  staaet  op  og  spejlede  sig  i  den  af  Aftenvinden 
let  krusede  Vandflade. 

»Det  var  min  Pligt  at  sørge  for  Cassia's  Exi- 
stens,«  sagde  han.  »Vi  have  aldrig  harmoneret 
sammen,  men  hun  led  Nød,  og  den  døende  Onkel 
Gordon-SuUivan's  sidste  Villie  gjorde  mig  jo  paa  en 
vis  Maade  til  Barnets  Formynder.  Af  Nemi's  Mund 
vil  Cassia   erfare,  at   hun  bærer  vor  Moders  Navn, 

men  Nemi  selv,  der  er  opdragen  blandt  fremmede 
Folk,  ved  intet  om  sin  Families  Slægt,  og  Cassia 
behøver  heller  ikke  at  faa  det  at  vide,  før  jeg 
vender  tilbage.  William  Gordon's  Aand  vil  ikke 
vredes  paa  mig,  naar  jeg  gjør  et  beskedent  Brug  af 
hans  Efterladenskaber  og  disponerer  over  Renterne 
af  Pengene  til  Fordel  for  Nemi  og  mig  selv.« 


IV. 

Adrianos,  der  var  Søn  af  en  højtstaaende  og 
adelig  Embedsmand  i  Athen  og  egentlig  bar  Nav- 
net Andreas,  havde  kun  havt  en  sørgelig  Barndom. 
Hans  Fader  blev  indviklet  i  Partikampene,  mistede 
sin  Stilling  og  sine  Ejendomme,  da  han  blev  lands- 
forvist, og  døde  paa  Flugten;  sine  to  Børn  efterlod 
han  i  den  dybeste  Elendighed. 

Andreas,  der  havde  fundet  Ly  hos  en  fattig 
Familie  i  Piræus,  medens  Søsteren  var  bleven  op- 
tagen i  en  mild  Stiftelse,  kunde  som  femtenaars 
Dreng  huske,  hvad  hans  tidlig  afdøde  Moder  havde 
fortalt  om  England  og  om  hendes  ældre  Fætter, 
William  Gordon-Sullivan,  som  en  Gang  forgjæves 
havde  bejlet  til  hendes  Haand  og  derpaa  var  gaaet 
til  Indien,  hvor  han,  saavidt  man  vidste,  havde 
grundet  en  Forretning  i  Bombay. 

Saa  tog  Andreas  Hyre  med  et  af  de  Skibe,  der 
gaar  mellem  Athen,  Port-Said  og  Alexandria.  I 
den  sidstnævnte  By  gjenfandt  han  sin  tre  Aar  ældre 
Søster,  som  næsten  var  bleven  ham  fremmed.  Hun 
havde  giftet  sig  med  en  Sømand  fra  Dalmatien, 
som  igjen  var  gaaet  tilsøs  og  da  med  Længsel 
blev  ventet  tilbage  af  den  stakkels  Kone. 

Andreas  ledsagede  derpaa  en  Rejsende  fra  Alex- 
andria til  Suez,  tog  her  Hyre  paa  en  Ostindiedam- 
per,  deserterede  i  Bombay  og  opsøgte  Onklen, 
Gordon-Sullivan,  der  —  jog  ham  paa  Døren. 

Sulten  og  hjemløs  fik  han  igjen  en  Plads  om- 
bord paa  et  Skib,  der  gik  til  Suez.  Modet  havde 
han  ikke  tabt,  han  var  en  kjæk  og  rask  Dreng 
med  et  godt  Udseende;  saa  kom  han  tilbage  til 
Ægypten  og  tiggede  sig  frem  til  Kairo,  hvor  saa 
mange  driftige  Drenge  have  gjort  deres  Lykke. 

Han  søgte  den  paa  Gader  og  Veje  med  det 
urokkelige  Haab,  at  den  nok  vilde  komme,  og 
hver  ny  opgaaende  Sol  hilste  han  med  fornyet 
Haab. 

Andreas  kunde  takke  et  Æsel  for  sin  Lykke. 
Da  han  nemlig  en  Dag  med  sulten  Mave  vankede 
omkring  ved  den  store  Nilsluse,  fangede  han  et 
Æsel,  en  rig  Mands  Yndlingsdyr.  Han  gik  ind  i 
Byen  med  det,  vandrede  op  og  ned  ad  den  store 
Plads,    Esbekieh,  standsede  foran  Kaffeerne,    over- 

bevist  om,  at  nok  En  eller  Anden  vilde  gjen- 
kjende  Æslet  paa  det  kostbare  Ridetøj.  Han  tog 
heller  ikke  fejl,  og  allerede  den  næste  Morgen  be- 
fandt han  sig  i  den  rige  Mands  Hus  som  dennes 
Yndling, 

Ved  Mandens  Indflydelse  kom  Andreas  ind  paa 
Abastieh,  Militærskolen  i  Kairo,  og  gik  derfra  over 
til  Kavalleriet  som  Officer  under  Navnet  Adrianos, 
til  hvilket  han  paa  Grund  at  sin  adelige  Fødsel  var 
berettiget  til  at  knytte  »Bey«.  Damerne,  navnlig 
de  evropæiske,  syntes  godt  om  ham  for  hans  Skjøn- 
hed  og  mandige  Holdnings  Skyld;  han  blev  Vice- 
kongens Adjutant  og  Gjenstand  for  almindelig  Op- 
mærksom.hed,  naar  han  i  sin  smukke  Uniform  red 
op  og  ned  ad  Schubra  Alleen  paa  en  prægtig  Araber. 

Hans  Stilling  som  Adjutant  gav  ham  ypperlig 
Lejlighed  til  at  udfolde  sine  mange  personlige  For- 
trin. Da  han  besad  et  sjeldent  Sprogtalent,  fik 
han  ofte  det  Hverv  at  gjøre  Honneur  for  for- 
nemme Fremmede,  som  bleve  stædte  til  Audiens 
hos  Kediven.  Man  attacherede  ham  til  evropæiske 
Prindser  og  Højheder,  for  at  han  paa  Vicekongens 
Vegne  kunde  ledsage  dem  op  ad  Nilen  til  Kata- 
rakterne. Paa  de  velbekjendte  Baller  og  Fester, 
som  Kediven  gav  i  Paladset  Abdin  og  i  Sommer- 
residensen Gezireh  paa  Øen  Roda,  glimrede 
Adrianos  som  Kavaller  og  fuldendt  Dandser,    og  i 

de  cvropæiske  Selskaber  savnede  Damerne  ham, 
naar  Tjenesten  krævede  hans  Nærværelse  hos  Ke- 
divcn. 

Men  den  unge  Beys  glimrende  Stilling  havde 
sine  Skyggesider,  som  det  saa  ofte  gaar.  For  at 
kunne  leve  standsmæssig  havde  han  gjort  Gjæld  — 
stadig  haabende  paa  en  eller  anden  Gunstbevis- 
ning af  Skjæbnen.  Da  denne  udeblev,  gjorde 
han  ny  Gjæld.  Med  Renterne  voxede  Gjælden  til 
en  Højde,  som  han  selv  næppe  turde  tænke  paa, 
for  ikke  at  fordærve  sit  gode  Humeur  —  og  stadig 
udeblev  den  forventede  Chance. 

Aabningen  af  Suezkanaien  gav  Adrianos  Lejlig- 
hed til  at  stille  sin  Person  i  det  bedste  Lys  for 
Kedivens  høje  Gjæster.  Han  ventede  derfor  ogsaa 
i  denne  Anledning  den  længe  savnede  Hjælp.  Men 
det  gik  ham  ligesom  hans  Kammerater  og  de 
civile  Embedsmænd  —  Gagen  blev  enten  ikke 
betalt  eller  ogsaa  kun  med  en  Trediedel,  thi  af  de 
Millioner,  Festlighederne  kostede,  kom  ikke  meget 
de  fattige  Embedsmænd  til  Gode. 

Adrianos'  Drøm  om  Lykke  ved  denne  Lejlighed 
gik  ikke  i  Opfyldelse,  og  de  med  Snak  opholdte 
Kreditorer  begyndte  at  antage  en  truende  Holdning. 
Hans  Stilling  blev  uholdbar,  thi  Gjælden  var  voxet 
til  femtusind  Pund. 

En  skjøn  Dag  fik  saa  Kreditorerne  at  vide,    at 


—  29  — 


Adrianos-Bey  var  paa  Vejen  til  Sennaar  med  Hjælpe- 
tropperne, og  at  han  kort  forinden  havde  solgt 
sine  Heste. 


Det  sørgelige  Udfald  af  denne  Expedition  lod 
formode,  at  ogsaa  Adrianos  hørte  til  dens  Ofre. 
Til  Alles  Forbavselse  hed  det  sig  saa  pludselig,  at 
han  var  bleven  set  i  tilsyneladende  glimrende  Om- 
stændigheder   i  Schubra-Alleen. 

Kreditorerne  gav  sig  til  at  søge  og  fandt  ham 
ogsaa  i  et  af  de  første  Hoteller  i  Esbekieh.  En 
brun  Berber  stod  ved  Døren  og  meldte  de  Besøgende; 
Adrianos  modtog  ingen  af  dem,  de  maatte  gaa 
igjen,  men  med  den  Besked ,  at  de  kunde  faa 
deres  Penge    hos    et  af  Kairos  største  Bankierhuse. 

Faa  Uger  efter  var  Adrianos  igjen  Dagens 
Helt.  Medens  de  faa  Kammerater,  der  vare  und- 
slupne den  ulykkelige  Expedition,  havde  slæbt  sig 
syge  og  pjaltede  hjem  og  laa  elendige  og  hjælpe- 
løse paa  Sygehusene,  blev  Adrianos  modtaget  i 
Paladset  Abdin,  da  han  kjørte  ind  i  Slotsgaarden 
i  en  flot  Ekvipage  med  Forløber,  for  at  aflægge 
Kediven  Rapport.  I  Venteværelset,  der  stedse 
var  opfyldt  af  Lykkejægere,  overgik  den  Ene  den 
Anden  med  Fortællinger  om  Aarsagerne  til  hans 
pludselige  Lykke. 


—  30  — 


Hofembedsmændene  omringede  ham,  da  Audi- 
ensen var  forbi,  og  Adjutanterne  trykkede  hans 
Haand  med  et  bittersødt  Smil.  Da  han  forlod 
Paladset ,  kom  just  hans  Bankier  og  forsikrede  de 
forbavsede  Tilstedeværende,  at  Adrianos  hverken 
havde  medbragt  Guldstøv  eller  Ædelstene  til  Kairo, 
men  gode  engelske  Banknoter. 

Alligevel  holdt  Omverdenen  fast  ved  den  An- 
skuelse, at  Adrianos  havde  gjort  sin  Lykke  hos  en 
eller  anden  Guldmine-ejende  sort  Fyrste  under 
Ækvator ,  og  selv  hans  ulykkelige  Lidelsesfællers 
Udsagn,  at  han  kun  havde  reddet  Livet  og  ikke 
andet,  stod  ikke  til  troende. 

Der  levede  ogsaa  Mennesker  i  Kairo,  som  under 
en  tidligere  Kediv  havde  været  Gesandter  hos 
Sultanerne  af  Wadais  eller  Darfur  og  vare  vendte 
tilbage  med  Gaver  af  fabelagtig  Værdi,  med  Sække 
fulde  af  Guldstøv,  med  værdifulde  Ædelstene  og  et 
hundrede  Negere. 

Da  det  æventyrlige  ofte  finder  mere  Tiltro  end 
det  naturlige  og  let  begribelige,  troede  Alle  det 
Rygte,  at  Adrianos  havde  fundet  Naade  for  en 
Negerdronnings  Øjne,  og  at  hun  havde  sat  ham 
istand  til  som  en  redelig  Mand  —  hvad  man 
altid   havde  anset  ham  for  —  at    betale  sin  Gjæld. 

Imidlertid  unddrog  Adrianos  sig  ganske  uventet 
denne    besværlige  Opmærksomhed.    Han    forsvandt 

uden  at  tage  Afsked.  Man  vilde  have  set  ham  i 
Alexandria  gaa  ombord  paa  en  Damper,  der  gik  til 
Evropa. 


V. 

Kort  Tid  derefter  saa  man  i  Alexandria  en 
sygelig  udseende  blond  Pige  spadsere  ved  Siden  af 
en  ung  Kone,  hvem  mange  havde  kjendt,  da  hun 
levede  under  de  fattigste  Forhold.  Barnets  fine 
Træk,  dets  vaklende  Gang  og  spinkle  Legemsbyg- 
ning vakte  paa  Promenaderne  de  Forbigaaendes 
Medynk,  men  Ledsagerinden  bestræbte  sig  altid 
ængstelig  for  at  hindre  enhve*"  Tilnærmelse. 

Cassia  havde  overtaget  det  hende  betroede 
Hverv;  hun  gjorde,  som  Adrianos  ønskede.  Lægen 
havde  forbudt  Pigen  enhver  som  helst  aandelig 
Anstrengelse  og  indstændig  tilraadet  Nydelsen  af 
frisk  Søluft.  Derfor  tog  Cassia  og  Nemi  daglig  til 
Ramleh,  de  rige  alexandrinske  Kjøbmænds  Versailles, 
og  skjønt  hun  i  sit  Hjerte  ikke  var  Broderen  synder- 
hg  taknemmelig,  vaagede  hun  dog  med  Omhu 
over  Barnet. 

Den  Elendighed,  hun  havde  levet  i,  siden 
Manden  samvittighedsløs  forlod  hende,  havde  gjort 
hendes  Sind  bittert.  Nu  maatte  Adrianos  være  bleven 

rig;  men  hvad  han  gjorde,  skele  dog  kun  af  Hen- 
syn lil  Nemi,  og  naar  dette  Barn  var  Kilden  til 
hans  Rigdom,  kunde  denne  Kilde  da  ikke  lukke 
sig  for  hende?  Hun  havde  Besværet  med  Barnet, 
og  han  var  rejst  ud  i  Verden;  hun  fik  af  ham, 
hvad  hun  og  Nemi  behøvede,  han  levede  i  Over- 
flod, Opdagede  hun  Hemmehgheden  ved  dette 
Barn,  var  hun  ikke  længer  afhængig  af  ham. 

Daghg  forbitredes  hendes  Sind  mod  Adrianos, 
hvem  hun  i  de  lange  Aar  var  bleven  fremmed,  og 
med  hvem  hun  aldrig  havde  harmoneret  synderlig: 
hun  levede  af  hans  Naade,  hun  tjente  hans, 
for  hende  gaadefulde,  Planer.  Og  Pigen  selv  forekom 
hende  at  være  en  levende  Gaade,  som  hun  forgjæves 
søgte  at  løse. 

Da  Nemi  igjen  var  kommen  til  Kræfter,  gik  hun 
beredvillig  ind  paa  alt,  hvad  Cassia  ansaa  tjenligt 
for  hende.  Den  unge  Piges  Øje  blev  klarere,  hendes 
Stemning  roligere,  hendes  Sorg  over  Faderen 
mere  stille.  Cassia  saa  med  Tilfredsstillelse,  hvor- 
ledes Søluften  og  hendes  Omhu  gav  den  utvivl- 
somt af  Klimaet  i  sin  Udvikling  hæmmede  Pige 
nye  Kræfter,  hvorledes  Nemi's  blege,  næsten 
gjennemsigtige  Teint  fik  en  sund  Farve,  og  hvorledes 
den  unaturlige,  nervøse  Tilstand  veg  foren  Sindslige- 
vægt og  en  Sjælsstemning,  der  ytrede  sig  i  en  for 
hendes  Alder  mærkelig  Tavshed  og  Alvorlighed. 

Cassia  bemærkede  snart,  at  Nemi  var  let  mod- 
tagelig for  Alt,  og  det  lykkedes  hende  ogsaa  af  og 
til  at  aftvinge  hende  en  Latter,  men  det  var  kun 
en  )^dre,  Barnesjælen  tog  ikke  Del  i  den.  Hvor 
klogt  end  Cassia  bar  sig  ad,  strandede  alle  hendes 
Forsøg  paa  at  lokke  noget  ud  af  Nemi  om  dennes 
Familieforhold;  hun  bragte  kun  i  Erfaring,  at  den 
fremmede  Mand,  der  saa  barmhjertig  havde  taget 
sig  af  hende,  havde  truffet  hende  og  Faderen  i  en 
Søstad,  hvor  de  vare  landede  efter  en  lang,  lang 
Sørejse,  fordi  Faderen  var  meget  syg,  skjønt  han 
ikke  havde  klaget  sig.  Om  Barnet  ellers  havde 
Slægtninge  og  da  hvor,  kunde  Cassia  paa  ingen 
Maade  faa  ud  af  hende. 

Ofte  belurede  Cassia  Nemi,  naar  hun  sov,  bag 
det  Forhæng,  som  skilte  deres  Senge  ;  men  hørte  hun 
ogsaa  af  og  til  et  Navn  komme  over  den  sovendes 
Læber,  var  dette  gjerne  uden  nogen  Betydning. 

Større  og  større  Opsigt  tiltrak  Cassia  sig,  naar 
hun  spadserede  med  Nemi,  hun,  Grækerinden,  med 
det  mørke,  af  Lidelser  skæmmede  Ansigt,  ved 
Siden  af  den  blonde  Pige  med  de  lyseblaa  Øjne. 
Men  det  var  ogsaa  hendes  Hensigt,  thi  hun  for- 
søgte nu  at  naa  sit  Maal  ad  en  anden  Vej  og 
regnede  paa  et  gunstigt  Øjeblik,  paa  et  eller 
andet  Møde,  som  kunde  gjøre  hende  uafhængig 
af  Broderens  Naade.     Saaledes  forløb  et  Aar. 

Fra  Adrianos  var  der  ikke  kommen  nogen- 
somhelst  Underretning.  Nemi's  Udvikling  i  legem- 
lig Henseende  gjorde  overraskende  Fremskridt,  men 
bestandig  blev  hun  sig  selv  lig.  Hun  spurgte 
ikke,  men  Cassia  bemærkede,  hvorledes  hendes 
Øjne  begyndte  hemmelig  at  søge,  naar  hun  til- 
syneladende ligegyldig  og  uopmærksom  gik  ved 
Siden  af  hende,  hvorledes  disse  Øjne  forskede  urolig, 
naar  de  saa  evropæisk  klædte  Fremmede  i  Havnen, 
paa  Mehemed  Ali  Pladsen  eller  i  de  offentlige 
Haver,  hvorledes  hun  lyttede  til  de  hjemlige  Toner, 
naar  hun  mødte  engelske  Familier. 

Under  en  tilsyneladende  hjertelig  Samværen 
skjulte  sig  paa  denne  Maade  en  gjensidig  Mistro. 
Efterhaanden  som  Nemi  voxede  til ,  viste  hun  en 
Selvstændighed  og  en  EgenvilHe,  som  Cassia  aaben- 
lyst  ikke  turde  træde  op  imod.  Nemi  vilde  gaa 
alene  ud.  Cassia  havde  intet  andet  at  indvende, 
end  at  hendes  Samvittighedsfuldhed  som  Vogter 
forbød  det,  saalænge  Nemi  var  i  hendes  Varetægt; 
undertiden  gav  hun  dog  efter,  men  fulgte  saa  efter 
hende  uden  at  blive  set. 

En  Dag  kom  hun  hjem,  rystende  over  hele 
Legemet;  vridende  Hænderne  gik  hun  op  og 
ned  i  Værelset. 

Nemi,  som  sad  i  et  Hjørne  af  Stuen  og  læste, 
saa  op  paa  hende  med  store  forbavsede  Øjne;    thi 


hun  havde  jo  ikke  for  Skik  at  spørge.  Først  da 
Cassiy  pludseHg  standsede  og  saa  paa  hende  med 
et  BHk  fuldt  af  Gift  og  Had,  foer  hun  let  sammen 
og  bøjede  Hovedet  over  Bogen. 


VI. 

Fem  Aar  ere  gaaede  siden  hin  Dag. 

Den  store  Middelhavsdamper  styrede  en  Middag 
sin  regelmæssige  Kurs  ind  mod  Alexandria  og 
kastede  Anker  blandt  den  Hærskare  af  Kalker, 
fra  hvilke  tjenstivrige  Arabere  og  Kommissionærer 
raabte  til  de  ombord  værende  Passagerer  paa  alle 
mulige  Sprog  og,  da  Falderebstrappen  gik  ned, 
stormede  op  paa  Dækket. 

Det  var  Efteraar,  den  Tid  hvor  de  adspredelses- 
syge  Turister  og  syge  Rejsende  i  Skarer  drage  til  det 
priste  Land,  hvis  Luft  er  saa  god  for  svage  Lunger. 

Ægyptens  Sol  brændte  paa  Solsejlet,  paa  de  af 
Søen  trætte  Rejsende,  og  Baad  efter  Baad  stødte  fra 
Borde  for  at  bringe  dem  til  Bestemmelsesstedet. 

En  af  de  sidste,  der  forlod  Skibet,  var  en  vel- 
voxen  ung  Mand  med  sort,  glinsende  Skjæg,  kruset, 
kort  klippet  Haar,  et  fint  dannet,  ædelt  Ansigt  og 
mørke  Øjne;  da  han  befandt  sig  i  Baaden  og  blev 
roet  ind  til  Kaien,  lod  han  Blikket  med  et   Udtryk 

af  Ligegyldighed  hvile  paa  Skibene  og  Husene  uden 
at  synes  at  søge  eller  finde  noget  usædvanligt. 

Nogle  energiske  Ord  paa  Arabisk  jog  den  Sværm 
al  Lastdragere  tilbage,  som  søgte  at  bemægtige 
sig  hans  Bagage,  da  Baaden  lagde  til.  En  evro- 
pæisk  Tjener  slog  med  sin  Stok  paa  den  frækkeste 
af  Pakket  og  fulgte  sin  Heire,  bærende  Bagagen 
gjennem  en  hel  Række  af  vilde,  pjaltede  Mænd 
i  æventyrlige  Kostumer,  som  den  Fremmede  kun 
skjænkede  et  foragteligt  Blik. 

Da  de  omtrent  vare  kom.ne  ud  af  den  skri- 
gende Pøbelhob,  vovede  en  pjaltet  Kvinde,  med 
visne  af  Sygdom  og  Elendighed  udtærede  Træk  og 
glansløse,  stirrende  Øjne,  at  strække  Haanden  ud 
mod  den  Fremmede,  trods  dennes  afvisende  Hold- 
ning, og  bede  ham  paa  Fransk  om  en  Almisse. 

Ordene  døde  næsten  paa  hendes  Tunge,  hun 
foer  tilbage,  stirrede  paa  ham,  traadte  saa  igjen 
nærmere,  da  han  ligegyldig  vilde  gaa  videre,  og 
hviskede,  idet    hun  lagde  Haanden  paa  hans  Arm : 

»Andreas!  Kjender  Du  ikke  Din  Søster?  .  .  .« 

Men  ikke  den  ringeste  Trækning  i  Ansigtet  for- 
raadte  det  Indtryk,  disse  Ord  gjorde,  og  hans 
Blik  strejfede  næppe  hen  over  den  ulykkelige  Kvin- 
des lidende  Træk. 

»Hotel  d'Europel«  sagde  han  næppe  hørligt  og 
gik  rask  videre. 


Saa  kastede  han  sig  op  i  en  Fiakre,  som  paa- 
trængende kjørte  hen  til  ham. 

Det  var  Adiianos.  Træt  af  sin  lange  Omflak- 
ken, var  han  vendt  tilbage,  ganske  vist  ældre,  men 
mandigere,  mere  selvbevidst  i  sin  Holdning,  et  Ud- 
bytte af  hans  rastløse  Rejseliv. 

Som  en  ung  Lykkejæger  var  han  dragen  ud  i 
Verden,  som  en  grand  seigneur,  som  en  fuldendt 
Verdensmand  vendte  han  tilbage;  og  den,  der  først 
bød  ham  velkommen,  da  han  satte  Foden  paa 
Landjorden,  var  hans  Søster  ...  en  Tiggerske,  der 
bad  ham  om  en  Skjærv. 

Det  var  intet  Lykkevarsel!  —  hun  var  det  mindst 
af  alt !  Han  kjendte  Søsterens  egenkjærlige  Sind ; 
Hendes  Blik  og  den  Anklage,  der  lyste  ud  af  hen- 
des Øjne,  havde  forstyrret  den  vemodige  Stemning 
og  de  Tanker  paa  de  svundne  Dage,  med  hvilke 
han  fra  Skibet  havde  set  paa  det  gamle,  sagnrige 
Land.  Han  havde  nu  faaet  stillet  den  Længsel, 
der  havde  behersket  ham  allerede  som  Dreng  og 
faaet  ham  til  i  timevis  at  stirre  ud  over  Havet  og 
betragte  de  stolte  Skibe,  der  droge  til  den  Kyst, 
hvor  han  tænkte  sig,  at  alt  det  maatte  være,  som 
syntes  den  forældreløse  Dreng  værd  at  eje,  og  dog 
saa  uopnaaeligt. 

Hvad  der  den  Gang  havde  staaet  for  Drengen, 
som    en    ^wentyrdrøm,    havde    han     nu    set.      To 

Verdensdele  havde  han  læit  at  kjende :  Østerland, 
da  han  under  Mishandlinger  og  Kvaler  søgte  Hjælj) 
hos  sin  Onkel  i  det  Fjerne,  og  Evropa,  som  be- 
redvillig havde  lagt  Alt  for  hans  gavmilde  Haand, 
hvor  Alt  havde  været  tilfals  for  ham,  ja  i  alt  for 
høj  en  Grad,   til  at  det  kunde  have  nogen  Værdi. 

Nydelsen  var  snart  bleven  ham  til  en  Vane, 
saa  at  den  ikke  mere  vakte  nogen  Følelse  hos  ham ; 
den  var  bleven  ham  en  dagligdags  Kost,  som  sløvede 
Nerverne,  og  ofte  havde  han  tænkt  paa  hin  fattige 
Dreng,  der  sad  ved  Stranden  og  indsugede  Hav- 
brisen, som  bragte  ham  Budskab  om  Vesterlan- 
denes  Æventyr,  som  han  nu  havde  oplevet. 

Den  evropatrætte  Adrianos  vilde  nu  igjen  bade 
sig  i  sin  Hjemstavns  Sol  og  gjense  sit  Fædrelands 
blaa  Himmel. 

I  den  sidste  Tid  havde  han  ogsaa  følt  sig 
mindet  om  Nemi.  Hun  maatte  nu  være  udvoxen; 
han  vilde  nu  se  hende,  uden  selv  at  bHve  set,  og 
saa  kom  strax,  just  som  han  satte  Foden  paa  Land- 
jorden,   et   Ulykkesbud  ham  imøde. 

Hvad  var  der  sket?  Han  havde  jo  beskyttet  Sø- 
steren mod  Nød,  og  dog  gik  hun  nu  og  tiggede. 

Han  tog  ind  i  Hotel  d'Europe,  hvor  man  anviste 
den  fornemme  Herre  de  bedste  Værelser.  Tjeneren 
fik  Befaling  til  at  lade  Tiggerkvinden  komme  ind, 
hvis  hun  skulde  søge  at  faa  ham,   Adrianos,   i  Tale. 

Der  kom  ingen.  Adrianos  tog  en  Fiakre  for  at 
kjøre  ud  i  giardino  publico,  den  offentlige  Have. 

Udenfor  Hotellets  Port  traadte  Tiggerkvinden 
Cassia  ham  imøde. 

»Andreas,  man  har  forbudt  mig  at  komme 
op  i  Hotellet.  Har  Du  givet  Ordre  dertil?«  spurgte 
hun   med  truende  Stemme  og  lynende  Øjne. 

»Nej  !  min  Tjener  havde  faaet  Paalæg  om  at 
lade  Dig  komme  ind,«  svarede  Adrianos  og  gav 
sin  ved  Vogndøren  staaende  Tjener  Vink  om  at 
fjerne  sig.  »Om  en  Time  kommer  jeg  tilbage; 
ogsaa  jeg  ønsker  at  tale  med  Dig,«  hviskede  han 
til  hende. 

Tiggerkvinden  traadte  tilbage  og  satte  sig  taal- 
modig  paa  Stenkummen  ved  Springvandet  midt 
paa   Pladsen,  idet  hun  saa  efter  ham. 

I  den  offentlige  Have  gjenfandt  Adrianos  den 
elegante  Verden  forsamlet  om  Musikpavillonen  eller 
slentrende  om  i  Gangene.  For  første  Gang  efter 
lang  Tids  Forløb  saa  han  atter  de  alexandrinske 
Palmers  Majestæt,  hørte  hjemlige  Toner  og  saa 
ind  i  de  forbigaaende  Alexandrinerinders  mørke 
Øjne. 

Solen  gik  ned.  Fra  Havet  strøg  en  frisk  Brise 
henover  Byen  og  susede  sagte  i  Dværgpalme -Bu- 
skadserne og  i  Tamarindernes  bly  Løv,  Musiken 
spillede  evropæiske  Melodier. 

Adrian  os  bortjog  med  Magt  Tankerne  om  Sø- 
sterens uhyggelige  Tilsynekomst  og  følte  for  første 
Gang  igjen  Behageligheden  af  at  kunne  nyde  en 
uantastet  Ro  og  hin  vellystige  Flegma,  som  Orien- 
tens Sol  faar  til  at  strømme  igjennem  Legeme 
og  Sjæl. 

Sandt  nok:  ingen  Fugl  kvidrede  ham  imøde, 
ingen  Blomst  rakte  ham  sit  duftende  Bæger;  den 
mod  Himlen  knejsende  Palme  ydede  ham  ingen 
Skygge,  den  høje  Nil-Akazie  spredte  sine  Grene 
i  den  lette,  klare  Luft,  og  Tamarinden  skjulte  sig 
af  Frygt  for  at  staa  de  Dødelige  ivejen.  Men 
dette  Drømmeliv,  som  han  atter  kunde  hengive 
sig  til,  fri  for  Evropas  rastløse  Jagen,  uden  Sorger 
uden  Mislyde,  havde  en  vidunderlig  Ynde;  det  var 
Balsam  for  Sjælen. 

Tusmørket  faldt  hurtig,  Himlen  blev  mørkere, 
selv  Falkenes  Skrig  forstummede  i  de  høje  Sykomo- 
rer.  Adiianos  havde  mødt  mange  ham  velbekjendte 
Personer,  men  han  havde  undgaaet  dem  og  slen- 
trede nu  tilbage  til  Hotellet. 

Ved  Porten  traadte  Søsteren  ham  imøde. 

»Du  her,  Cassial  .  .  .  Jeg  venter  Dig  paa  mit 
Værelse ! « 

Hans  Stemning  var  atter  forstyrret:  Søsterens 
pjaltede  Udseende  mindede  ham  om  den  Tid,  da 
han  selv  levede  i  Elendighed.  — 

»Tag  Plads  der  og  tilgiv,  at  jeg  lod  Dig  vente, 
men  jeg  trængte  til  Vederkvægelse, «  sagde  Adrianos 
og  viste  den  frygtsomt  indtrædende  Cassia  en  Stol. 
»Hvorledes  er  Du  kommen  i  denne  Tilstand?« 
spurgte  han,  idet  han  tog  Plads  lige  over  for  hende 
og  pegede  paa  hendes  Pjalter. 

Cassia's  dybt  indfaldne,  af  mørke  Ringe  omgivne 
Øjne  hvilede  sky,  men  dog  anklagende  paa  ham. 

»Du  spørger!«  udbrød  hun  skjælvende  af  Bevæ- 
gelse, medens  hun  med  Hænderne  pillede  ved  sin 
Kjole.  »Du  lod  mig  i  Stikken.  I  de  sidste  fire 
Aar    har    jeg   intet  faaet  af  Dig.« 

»I  fire  Aar?«  Adrianos  rejste  sig  hæftig,  thi 
han  tvivlede  om  Søsterens  Sanddruhed. 

»Da  jeg  den  Gang  kom  hen  til  Postufolos 
for  at  hæve  mine  Penge,  var  hans  Kontor  lukke,  t 
Man  fortalte  mig,  at  han  var  gaaet  Fallit  og  var 
flygtet. « 

»Postufolos!«  Adrianos  sprang  op  fra  Stolen, 
og  maalte  Værelset  med  hurtige  Skridt.  »Postofu- 
los!«  gjentog  han  hæftig. 

»Jeg  hørte  intet  fra  Dig;  jeg  vidste  hellerikke, 
hvorhen  jeg  skulde  adressere  et  Brev  til  Dig  « 

»Og  Nem  i''«  Adrianos  stod  foran  hende,  skjæl- 
vende af  Angst. 

Hun  tav  og  saa  ned  for  sig  ned. 

»Hvor  er  Barnet?«   gjentog  han. 

Cassia's  afmagrede  Hænder  foldede  sig  i  Skjødet. 

»Nemi  var  en  mærkelig  Skabning.  Hun  rettede 
sig  efter  mig  og  var  lydig,  da  hun  var  bleven 
rask,  men  det  stod  ikke  i  min  Magt  at  forhindre 
hende  i  daglig  at  tilbringe  flere  Timer  ved  Strand- 
bredden og  mønstre  de  Rejsende,  hver  Gang  et 
Skib  kom  eller  gik.« 

»Hvor  er  hun?«   raa.bte  Adrianos. 

Cassia  rystede  resigneret  paa  Hovedet. 

»Jeg  ved  det  ikke!  Da  Ulykken  brød  ind  over 
os,  og  jeg  ikke  mere  vidste ,  hvormed  jeg  skulde 
ernære  hende  og  mig  selv,  da  man  saa  ogsaa 
jog  os  bort  fra  vor  Bolig,  saa  forsvandt  hun  pludselig.« 

Adrianos  stampede  i  Gulvet.  »Og  Du  har 
ingen  Anelse?  .  .  .« 

Atter  rystede  Cassia  paa  Hovedet. 

»Jeg  turde  ikke  henvende  mig  til  Øvrigheden, 
thi  jeg  kunde  jo  ikke  bevise,  at  hun  var  mit 
Barn  .  .  .  eller  Dit, «  lagde  hun  til  med  en  særegen 
Betoning. 

»Du  lod  hende  da  være  uden  Tilsyn?« 

»Jeg  gik  ud  at  tigge  .  .  .  for  at  skaffe  noget  at 
spise ;  havde  jeg  taget  hende  med,  vilde  man  have 
spurgt  mig,  hvem  det  mærkelige  Barn  med  det 
uldgule  Haar  var.« 

»Og  Du  har  Intet  hørt  til  hende?  Har  Ingen 
nnet  sige  Dig  .  .  .?« 

»Jeg  kan  kun  formode,  at  hun  har  skjult  sig 
paa  et  Skib,  der  gik  til  Evropa,  eller  at  hun  .  .  . 
har  funden  Nogen  (hun  lagde  Eftertryk  paa  dette 
Ord  og  saa  skadefro  paa  ham),  der  har  taget 
hende  med  sig  over  Havet.« 

Adrianos  knyttede  sine  Hænder.  Han  stod  foran 
hende  og  saa  forskende  ind  i  Søsterens  af  Elendig- 
hed mærkede  Ansigt. 

»Taler  Du  Sandhed?«  udbrød  han  og  lagde 
Haanden  paa  hendes  Skulder;  »jeg  forlanger  Sand- 
hed af  Dig!« 

Cassia  saa  rolig  ned  for  sig;  først  da  hun  følte 
hans  Haand  paa  sin  Skulder  og  mærkede  dens 
faste,  voldsomme  Tryk,  hævede  hun  Hovedet. 
»Er  det  maaske  Løgn,  at  Postofulos  er  fallit?  Saa 
spørg  Dig  for  I  Enhver  vil  bekræfte  det!« 

»Jeg  spørger  efter  Barnet!  Hvor  er  det?  Jeg  be- 
troede det  til  Din  Omsorg;  jeg  stolede  blindt  paa  Dig.« 

»BHndt  ...  ja!«  sagde  Cassia  og  nikkede  sar- 
kastisk. »Havde  jeg  vidst,  hvem  hun  var,  kunde 
jeg  maaske  bedre  have  vogtet  hende;  Pigen  tegnede 
til  at  blive  smuk  og  velvoxen,  hun  begyndte  at 
tænke  over  .  .  .« 

»Jeg  spurgte  Dig,  om  Du  havde  talt  Sandhed,« 
afbrød  han  hende  hæftig.  »Ved  Du,  hvor  Barnet  er?« 

Cassia  rystede  paa  Hovedet.  »Vidste  jeg  det, 
hvorfor    skulde    jeg  da  fortie  det?  .  .  .  Barnet    var 

ikke  vant  til  Fattigdom  og  Savn  som  jeg.  Da  jeg 
hin  Dag  kom  hjem  med  tomme  Hænder,  kunde 
jeg  kun  fortælle  hende,  at  den  Mand,  der  hidtil 
havde  sørget  for  hende,  maatte  være  død  langt 
borte  uden  at  tænke  paa  hende.  Saa  foretrak 
hun  at  flygte  istedetfor  at  sulte  .  ♦  .  Men  er  Du 
endnu  bestandig  rig,  Andreas?«  spurgte  hun  i  en 
anden  Tone.  »Jeg  har  slet  ikke  forlangt  at  vide, 
om  Du  har  sagt  mig  Sandheden!  Jeg,  din  Søster, 
gjorde,  hvad  Du  forlangte,  jeg  vogtede  Barnet  mod 
Fremmedes  Nysgjerrighed  —  der  var  sandelig 
mange,  der  interesserede  sig  for  det  blonde  Pige- 
barn; jeg  passede  paa,  at  Nemi  ikke  kom  sammen 
med  Børn  af  sine  Landsmænd,  men  hvor  kan  jeg 
vide,  hvad  hun  maaske  har  gjort  uden  mit  Vidende? 
Det  var  et  mærkeligt  Barn;  hvad  jeg  end  gjorde 
for  at  vinde  hendes  Hjerte,  saa  gik  hun  altid  om 
med  hemmelige  Tanker,  og  en  Gang  var  hun 
nær  styrtet  i  Havet,  havde  jeg  ikke  i  rette  Tid 
grebet  hende  .  .  .  Hvem  kan  vide,  om  hun  ikke 
har  gjort  det,  da  jeg  sagde  hende,  at  nu  havde 
jeg  intet  andet  at  gjøre  end  at  gaa  og  tigge  for 
hende  og  for  mig.  Hun  kan  jo  have  følt,  at  hun 
vilde  blive  mig  til  Byrde.« 

Adrianos  havde  i  Tavshed  hørt  paa  hende. 
Han  troede  at  finde  en  Modsigelse  i  hendes  Ord 
og  saa  skarpt  paa  hende. 

»Cassia!«  udbrød  han  truende,  »jeg  frygter  det 
værste.  Kan  Du  sværge  ved  vor  ulykkelige  Fa- 
ders .  .  .« 

Hun  afbrød  ham  med  en  haanlig  Latter.  »Var 
jeg  forpligtet  til  at  paatage  mig  Byrden  af  frem- 
mede Folks  Barn.  og,  ladet  i  Stikken  af  Dig,  uden 
Existensmidler  til  mig  selv,  at  sørge  ogsaa  for 
hende?  Jeg  er  en  stakkels  ulykkelig,  af  Skjæbnen 
haardt  forfulgt  Kvinde,«  udbrød  hun  pludselig  og 
brast  i  Graad.  »Jeg  gjorde  villig,  hvad  Du  for- 
langte, og  det  er  nu  min  Løn!  .  .  .  Jeg  vilde 
ønske,  at  jeg  selv  for  længe  siden  havde  styrtet  mig 
i  Havet,  thi  denne  elendige  Tilværelse  er  mig  uud- 
holdelig —  jeg  vil  ikke  taale  den  længer,  naar 
der  dog  ikke  gives  noget  retfærdigt  Forsyn.  ^Kun 
Haabet  om  at  faa  Dig  at  se  igjen  og  at  blive  friet 
ud  af  denne  Elendighed  ved  Dig,  den  rige  Mand, 
har  holdt  mig  oppe !  Lad  det  nu  faa  en  Ende  — 
jeg  vil  ikke  leve  længer!« 

Hun  sønderrev  med  disse  Ord  det  gamle  Slør, 
der  bedækkede  hendes  Hoved,  hun  slog  sig  for 
Brystet,  hendes  Tænder  klaprede,  og  som  en  ra- 
sende  styrtede  hun  henimod  Døren. 

Adrianos  spærrede  hende  Vejen;  han  greb 
hendes  Haand  og  førte  hende  med  Magt  tilbage. 

»Du  er  forrykt!«  hviskede  han,  idet  han  medet 
hæftigt  Tryk   tvang  hende  til    at  være  rolig.     »Har 

jeg  sagt.  at  Du  er  forladt?  Jeg  er  beredt  til  rigelig 
at  belonne  Din  Umage,  til  at  sikre  Dig  Din  Exi- 
stens,  men  tilstaa,  hvad  Du  ved  om  Pigens  For- 
svinden !  Hjælp  mig  at  tinde  hende  .  .  .  jeg  vil 
give  Dig,  hvad  Du  forlanger  .  .  .  Alt !  Og  er  hun 
død,    saa  sig  mig  Sandheden;  vær  oprigtig!« 

Adrianos  holdt  endnu  Søsterens  magre  Haand, 
han  stirrede  hende  ind  i  Ansigtet  og  saa,  hvorledes 
hun  slog  Øjnene  ned,  hvorledes  hun  nølede  og 
søgte  at  undgaa  en  aaben  Tilstaaelse. 

»Sig  ogsaa  Du  Sandheden!  Jeg  .  .  .  har  sagt 
Dig  den!«  mumlede  hun  hen  for  sig  med  bort- 
vendt Ansigt.  »Man  fortalte  mig,  at  Du  havde 
været  i  Gondokoro;  hvor  stjal  Du  Barnet?« 

Adrianos  rystede  af  Forbitrelse. 

»Hun  hadede  Dig  og  mig!  Dig,  fordi  Du 
havde  røvet  hende,  og  mig,  fordi  jeg  var  Din 
Hjælperske !  Hun  pønsede  altid  hemmelig  paa  at 
flygte;  jeg  lod  det  ske,  thi  omsider  kom  ogsaa  jeg 
til  at  hade  hende.  Eller  gav  man  Dig  Penge,  mange 
Penge,  for  at  skjule  Barnet?« 

Cassia  saa  paaham  med  et  udfordrende,  trodsigt  Blik. 
Han  slap  hendes  Haand  og  vendte  sig  bort  med  Foragt. 

»Jeg  angrer  kun  det:  at  have  betroet  Dig 
Barnet ;  jeg  vidste  ikke,  hvem  jeg  overgav  det  .  .  . 
Der!  vi  ere  kvit!«  Med  disse  Ord  kastede  han 
sin  Pung  hen  for  Søsterens   Fødder. 

»Da  forstaar  fortræffelig  at  spille  den  for- 
nemme Herre!«  sagde  hun,  idet  hun  bukkede  sig 
og  tog  Pengene  op.  »Du  skylder  mig  for  fire  Aar,« 
tilføjede  hun,  vejende  Pengene  i  Haanden;  »er 
dette  Alt?« 

»Gjorde  Du  Din  Pligt?«  spurgte  Adrianos,  der 
stod  ved  Vinduet  med  Ryggen  til  hende. 

»Hvis  jeg  vilde  gjøre  den,  saa  gik  jeg  hen  i 
Konsulatet  og  anklagede  Dig  for  Barnerov  —  eller 
for  noget  endnu  værre.« 

Adrianos  trak  foragtelig  paa  Skuldrene. 
»Alle   her  kjendte  Pigen;  Englænderne   spurgte 
ofte   om   hendes  Familie.      Af  Hensyn  til  Dig    har 
jeg  maattet    sige   mange  Usandheder.      Jeg  kan  til- 
bagekalde dem.« 

Adrianos  svarede  hende  ikke. 
»Din  Søster,  Andreas  Palatis   Datter,  maa  atter 
tigge,  naar  dette  Guld  er  opbrugt.    Men  —  maaske 
kan  jeg  finde  Andre,     som  bedre    ville    betale    min 
Tjeneste    .  .     Lev  vel,  Andreas!« 

Med  en  haanlig  Latter  gik  hun  hen  til  Døren. 
»Cassia!«  lød  det  hæftig  efter  hende.    Da  Adria- 
nos naaede  Døren,  saa  han  hende  ile  ned  ad  Korri- 
doren og  forsvinde. 

»Jeg  var  dog  en  Taabe,  da  jeg  forlod  mig  paa 
denne  Kvinde!«  mumlede  han  og  vendte  tilbage. 
2- Alt,  hvad   hun  har  sagt,  er  Løgn    og  Bedrag  .  .  . 

men  jeg  skjælver  ved  Tanken  om,  hvad  hun  har 
været  istand  til  i  sin  Havesyge  og  af  Frygt  for  Elen- 
dighed. Jeg  vil  dog  en  Gang  opsøge  hende  og 
tale  til  hendes  Hjerte!  —  Men  Nemi!  Hvorfor 
sendte  hun  mig  intet  Bud?  Eller  har  hun  gjort  det 
gjennem  Postofulos,  der  bedrog  baade  hende  og  mig?« 

Adrianos  blev  en  Uge  i  Alexandria.  Han  gjen- 
nemstrejfede  alle  Gader  og  gav  alle  Kommissio- 
nærer det  Hverv  at  opsøge  Cassia.  Man  kjendte 
godt  den  unge  Kone  med  det  blege,  sygelige  An- 
sigt og  det  sorte  Slør  over  Hovedet,  man  vidste, 
hvor  hun  tidligere  havde  plejet  at  betle  hos  de 
Fremmede,  men  man  fandt  hende  ikke.  I  al  Stil- 
hed søgte  Adrianos  ogsaa  efter  det  forsvundne 
Barn;  man  kunde  godt  huske  det,  men  Aar  vare  jo 
gaaede,  og  Ingen  havde  havt  Interesse  af  at  følge  Pigen. 

Forstemt,  som  han  havde  betraadt  Ægypten 
efter  sin  lange  Fraværelse,  og  modløs  naaede  han 
atter  til  Kairo.  Et  eneste,  et  svagt  Haab  førte 
ham  derhen.  Man  havde  i  Alexandria  undertiden 
set  den  blonde  Pige,  Cassia  Palati  ledsagede,  lege 
i  den  offentlige  Have  med  Datteren  af  en  Hr.  von 
B.,  en  diplomatisk  Agent  fra  Kairo,  som  havde 
opholdt  sig  nogle  Maaneder  i  Alexandria  i  Forret- 
ningsanliggender, og  dette  maatte  være  sket  kort 
før  Nemi's  gaadefulde  Forsvinden,  efter  hvad  Adria- 
nos' Hjemmelsmand  troede  at  kunne  huske. 

Da  Adrianos  tidligere  havde  været  i  Hi.  von  B.'s 
Plus  og  endog  i  sin  Egenskab  af  Adjutant  og  som 
Damernes  erklærede  Yndling  havde  faaet  en  varm, 
hjertelig  Modtagelse,  haabede  han  nu  at  faa  en 
eller  anden  Underretning  hos  denne  Familie. 


YII. 

Til  almindelig  Forbavselse  for  alle  Adrianos' 
Venner  og  gamle  Bekjendte,  havde  hans  pludse- 
lige glimrende  Stilling  ikke  været  en  Spekulation. 
Man  saa  ham  nu  vende  tilbage,  ledsaget  af  en 
evropæisk  Tjener,  tage  ind  i  det  første  Hotel  paa 
Esbekieh  og  bebo  de  eleganteste  Værelser.  Rygtet 
om  hans  Tilbagekomst  løb  hurtig  over  hele  Kolo- 
nien, og  den  hemmelighedsfulde  Kilde  til  en  Rig- 
dom, der  havde  tilladt  ham  i  fem  Aar  at  berejse 
Evropa  som  en  grand  seigneur ,  blev  atter  Gjen- 
stand    for  almindeligt  Hovedbrud. 

Adrianos  forekom  nu  Alle  mere  alvorlig  og  mere 
selvbevidst;  over  hans  tidligere  muntre  og  letfærdige 
Væsen  laa  der  nu  en  aristokratisk  Applomb,  en 
fornem  Tilbageholdenhed.  Han  forbavsede  Damerne 
ved    sin    beherskede  Optræden,    som   stod  i  afgjort 

Modstrid  til  den  gamle,  over  Sorger  og  Gjæld  leende 
Adriaiios. 

Han  havde  i  Virkeligheden  jo  ogsaa  faaet 
Grund  til  Eftertanke.  Allerede  da  han  den  første 
Aften  i  Hotellet,  ventende  paa  sin  Tjener,  lige- 
gyldig greb  en  indisk  Avis  og  lod  Blikket  adspredt 
løbe  op  og  ned  ad  Spalterne,  faldt  hans  Øje  paa 
en  med  store  Bogstaver  trykt  Annonce,  der  var 
undertegnet  »Ralph  Gordon  Sullivan«.  Denne 
Gordon,  der  boede  i  Madras,  søgte  Datteren  af 
den  for  mere  end  fem  Aar  siden  afdøde  Mr. 
William  Gordon-Sullivan  og  udlovede  en  betydelig 
Belønning  til  den,  der  kunde  give  tilforladelige  Op- 
lysninger om  hende. 

Der  fandtes  altsaa,  foruden  Adrianos,  endnu 
En,  der  interesserede  sig  for  Pigen,  og  som  maaske 
vilde  sætte  alle  Jern  i  Bevægelse  for  at  gjenfinde 
den  Forsvundne! 

Gordon-Sullivan!  lød  det  fra  nu  af  bestandig 
i  Adrianos'  Øre.  Hvem  var  denne  Ralph  ?  Af  de 
faa  Papirer,  den  i  Dschedda  afdøde  Mr.  William 
havde  efterladt,  kunde  der  mgen  Oplysninger  faaes 
med  Hensyn  til  Familieforholdene;  det  var  kun 
Handelspapirer  og  Korrespondancer  fra  Personer 
i  Indien.  Hvem  var  Ralph  Gordon-Sullivan,  og  af 
hvilken  Grund  søgte  han  den  Afdødes  Datter? 
Han,     Adrianos,    var    mindst    af  alle  istand  til    at 

give  ham  Oplysninger,  men  Ralph  Gordon's  Ord 
mindede  ham  om ,  .hvad  han  ved  sin  sorgløse  Tiltro 
til  Cassia  havde  forskyldt  med  Hensyn  til  Pigens 
Skjæbne. 

Hans  første  Besøg  gjaldt  Hr.  von  B.  og  dennes 
Datter,  Lucile,  som,  den  Gang  han  forlod  Byen, 
var  en  fjortenaars  sortøjet  Pige,  der  var  dødelig 
skudt  i  den  unge  Officer  i  Adjutant-Uniformen  med 
den  røde  chakotlignende  Tarbusch  og  den  snørte 
Vaabenfrakke,  naar  han  spillede  Croquet  med  hende 
og  hendes  Veninder. 

Da  Adrianos  steg  af  Vognen  og,  vel  bekjendt 
med  Huset,  tog  Vejen  gjennem  Haven,  saa  han  i 
et  af  Bambus  og  Dværgpalmer  bygget  Lysthus  en 
ung  Piges  lyse  Klædning.  Han  saa  to  nydelige 
Fødder,  et  Par  rosenrøde,  halvt  blottede  Arme 
og  derpaa  Luciles  graciøse  Skikkelse.  Hun  ventede 
ingen  Besøgende  paa  denne  Tid  og  hengav  sig  til 
Drømmeri,  idet  hun  let  gyngede  frem  og  tilbage  i 
en  udspændt  Hængemaatte. 

Det  var  en  henrivende  orientalsk  Idyl,  der  viste 
sig  for  den  unge  Mands  Øjne.  Middagsheden 
var  forbi,  Solen  stod  allerede  i  Vest  og  forgyldte 
Magnoliernes  saftfulde  Blade,  saa  at  de  lyste  som 
Guldpladerne  paa  Taget  af  et  Fepalads.  Orangerne 
udbredte  deres  Duft  over  hele  Haven,  Heliotroper 
og  Roser  smykkede  Bedene,  og  majestætisk  knejsede 


-  62  - 


en  Palmegriippe  over  den  af  Slyngplanter  omgivne 
Pavillon. 

Adrianos  stod  ubestemt,  betragtende  den  i 
Hængemaatten  slumrende  Alf.  Han  var  endnu 
ubemærket,  og  han  vovede  ikke  at  vække  den  unge 
Pige  ved  at  træde  paa  det  knirkende  Grus.  Det 
lette,  hvide  Gevandt,  og  den  skjødesløse  Stilling, 
i  hvilken  hun  havde  søgt  Hvile,  tydede  paa,  at  hun 
ikke  havde  ventet  nogen  Forstyrrelse. 

Han  blev  overrasket  ved  i  Nærheden  at  høre 
en  ubegribelig  Lyd;  da  han  saa  sig  om,  fik  han 
Øje  paa  en  gammel  Nubierinde  med  graat,  kruset 
Haar,  som  sad  sammenkrøben  foran  Lysthuset  og 
vaagede  over  sin  Herskerinde. 

Næsten  i  samme  Øjeblik  saa  han  Hængemaatten 
bevæge  sig  stærkere ;  han  saa  den  buttede  Arm 
strække  sig  ud  mod  en  ovenover  hængende  Jasmin- 
gren og  —  Lucile,  som  havde  rejst  sig  halvt  op, 
stirre  forbavset  paa  ham,  medens  det  tilstrømmende 
Blod  farvede  hendes  Kinder  røde.  Dog,  hun 
ræddedes  ikke,  thi  hun  gjenkjendte  Husets  gamle, 
vel  sete  Gjæst,  og  hun  blev  ikke  forlegen,  thi  han 
havde  ofte  gynget  hende  i  den  samme  Hænge- 
maatte,  da  hun  var  Barn. 

»Velkommen  hjem,  Adrianos-Bey!«  raabte  hun 
smilende,  og  ved  Hjælp  af  den  Sorte,  der  lang- 
somt firede  Maatten    ned,     stod  hun  næste  Øjeblik 

foran  ham,  frisk  som  en  nys  udsprungen  Rose. 
»Fader  var  allerede  bleven  vred;  han  troede,  De 
havde  glemt  os  .  .  .  Ikke  sandt,  vi  ere  begge  blevne 
ældre  —  forhaabentlig  ikke  til  vor  Skade,«  til- 
føjede hun  skjælmsk  og  tillod  ham  at  trykke  et 
Kys  paa  hendes  Haand. 

»Tillader  De  mig  at  kalde  min  fordums  lille 
Legekammerat  med  det  samme  Navn ,  der  staar 
saa  kjært  i  min  Erindring?«  spurgte  Adrianos  med 
et  Blik  fuldt  af  Beundring. 

»Ja  vist  saa,  Adrianos-Bey !  Hvorfor  skulde  vi 
være  blevne  fremmede  for  hinanden.  Jeg  hedder 
for  Dem  Lucile,  saa  længe  De  vil.« 

Adrianos  saa,  at  han  befandt  sig  Ansigt  til 
Ansigt  med  en  fortryllende  lille  Kokette. 

»De  har  været  længe,  rigtig  længe  borte,« 
vedblev  hun,  idet  hun  hæftede  sit  Haar  op  i  Nak- 
ken og  derved  viste  ham  sine  skjønne  Arme,  der 
blottedes  ved,  at  de  vide  Ærmer  faldt  ned.  »De 
har  vist  set  en  hel  Del  smukt;  hos  os  har  det 
været  gyselig  kjedsommeligt.  Nu  har  jeg  glædet  mig 
til  Efteraaret,  som  jo  altid  bringer  os  interessante 
Venner,  men  hvor  kunde  jeg  dog  ane,  at  De 
skulde  være  en  af  de  første!  .  .  .  Gud!  —  Fader 
vil  blive  vred  over,  at  jeg  saa  længe  lægger  Beslag 
paa  Dem.« 

De  gik  nogle  Skridt  henimod  Huset. 

»Jeg  glæder  mig  til  at  høre  Dem  fortælle  om 
Evropa, «  sagde  hun  og  gav  ham  Haanden.  »Glem 
ikke,  at  jeg  nu  er  Husets  Herskerinde!  .  .  . 
Min  stakkels  Moder  døde  for  to  Aar  siden  ved 
Genfersøen,  hvorhen  vi  ledsagede  hende  .  .  . 
Ak  —  jeg  har  sørget  saa  meget  ...  De  vil 
igjen  kunne  finde  mig  derovre  i  Pavillonen,«  til- 
føjede hun ,  idet  hun  atter  slog  over  i  en  munter 
Tone. 

Adrianos  forlod  hende  med  nogle  artige  Ord. 
Hun  saa  efter  ham,  da  han  gik  op  ad  Trapperne, 
gik  saa  ned  i  Haven  og  ind  i  Pavillonen,  hvor  hun 
foran  Spejlet  gav  sig  til  at  ordne  sin  Kjole  og  Knip- 
Hngerne  om  Halsen. 

»Gud  ske  Lov,  at  der  dog  endelig  en  Gang 
igjen  er  kommen  en  ung  Kavaller,  som  man  kan 
tale  med!«  Hun  kaldte  paa  den  Sorte  og  lod 
hende  sætte  Haaret  op.  »Ama!  Hvad  syntes  Du 
om  den  frankiske  Herre?  Kjendte  Du  ham  igjen?« 

Uden  at-  høre  paa  den  Gamle,  ilede  hun, 
dreven  af  en  pludselig  Indskydelse,  gjennem  en 
Bagdør  ind  i  Huset  for  at  skifte  Toilette. 

Hr.  von  B.  modtog  sin  Gjæst  med  stor  Ud- 
mærkelse, thi  han  'hørte  til  den  Slags  Folk,  for 
hvilke  den  ydre  Optræden  er  det  bestemmende. 
Allerede  i  tidligere  Dage  havde  Adrianos  vist  sig 
som    en  talentfuld,  ægte  Kavaller;  den  unge  Mand 

var  af  adelig  Fødsel,  og  det  forekom  derfor  Hr. 
von  B.  at  være  ganske  retfærdigt  af  Skjæbnen, 
naar  denne  havde  givet  ham  Midler  til  at  leve 
i  Overensstemmelse  med  Stilling  og  Anlæg.  Det 
var  ham  derfor  fuldkomment  ligegyldigt,  hvorfra 
Adrianos  havde  faaet  sin  Rigdom.  I  en  By  som 
Kairo,  hvor  kun  en  Smule  Velvillie  fra  Vicekongens 
Side  var  tilstrækkelig  til  at  skaffe  den,  der  fik  et 
Hverv  eller  en  »Kommission«,  i  Besiddelse  af  Hun- 
dredetusinder, i  et  Land,  hvor  overhovedet  Ingen 
spørger  om  Erhvervelsens  Lovlighed,  ses  der  kun 
paa  Resultatet.  Hr.  von  B.  var  glad  over  at 
kunne  pryde  sit  Hus  med  Adrianos'  Person.  Han 
gav  Befalinger  til  at  servere  Forfriskninger  i  Pavil- 
lonen og  førte  sin  Gjæst  efter  en  kort  og  animeret 
Samtale,  ud  i  Haven  hvor  en  brun  Abessinier 
allerede  ventede  med  'i'obakspiber,  medens  en  evro- 
pæisk  Tjener  serverede  ved  Bordet. 

Lucile,  der  denne  Dag  var  bleven  hurtigere 
færdig  med  sit  Toilette,  end  hun  ellers  pleiede, 
viste  sig  nu  i  en  hvid  Molls  Kjole  med  en  Buket 
Heliotroper  i  Brystet.  Hendes  mørke  Øjne  svævede 
urolig  omkring,  hendes  Kinder  havde  faaet  en  frisk 
rød  Farve  af  Hastværket.  Med  et  Smil  takkede 
hun  Faderen  for  hans  Opmærksomhed,  og  med  et 
graciøst  Blik  paa  Adrianos  overtog  hun  nu  selv 
Anretningen. 

Adrianos  maatte  fortælle ;  han  gjorde  det  ad- 
spredt, thi  hans  Tanker  syslede  med  noget  andet. 
Derfor  bemærkede  Lucile  ogsaa,  at  han  vistnok 
havde  ladet  en  Del  af  sit  Hjerte  og  altsaa  ogsaa  af 
sine  Tanker  tilbage  i  Evropa;  alligevel  maatte  man 
jo  være  ham  taknemmelig,  fordi  han  ikke  havde 
glemt  sit  andet  Fædreland,  Ægypten. 

Endelig  fik  Adrianos  Lejlighed  til  at  berøre  et 
Hverv  han  havde  faaet  i  London,  som  han  sagde, 
nemlig  at  anstille  Efterforskninger  efter  en  ung 
Pige,  Sum  for  mere  end  fem  Aar  tilbage  var  bleven 
betroet  til  en  i  Alexandria  levende  Person,  man 
havde  fæstet  Lid  til,  men  som  for  omtrent  fire 
Aar  siden  var  sporløst  forsvunden. 

Da  Adrianos  havde  endt  sin  Fortælling  om 
Nemi's  Forsvinden,  udtalte  Hr.  von  B.  sin  For- 
bavselse over,  at  man  ikke  havde  søgt  om  Hjælp 
i  Konsulatet,  hvad  der  jo  rigtignok  ikke  vilde  have 
nyttet  meget,  ifald  der  skulde  foreligge  en  Forbry- 
delse. 

»Vi  Evropæere, «  sagde  han,  »staa  med  vor 
Embedsmyndighed  altid  meget  snart  ved  Grænd- 
serne  af  vor  Virksomhed.  Fa\  Hemmelighed,  som 
unddrager  sig  Offentligheden  og  skjuler  sig  i  et 
af  de  arabiske  Huse,  er  begravet  for  Omverdenen. 
Ingen  erfarer  nogensinde,  hvad  der  gaar  for  sig 
i     Arabernes     og     for     den     Sags  Skyld    ogsaa     i 

Æg)q3ternes  Huse,  særlig  i  de  Riges;  i  Evropa 
bringes  alt,  hvad  der  tildrager  sig  i  Familierne, 
ud  i  Verden  ved  Tyendets  Ondskab  og  Sladresyge; 
her  ere  de  tavse  Slaver  tro  Vogtere  af  de  huslige 
Mysterier.  Men  De  sagde:  for  fire  Aar  siden, 
Adrianos-Bey !  Jeg  opholdt  mig  jo  den  Gang  med 
min  Familie  i  Alexandria.  Hvad  var  Barnets 
Familienavn?« 

»Hun  hed  Nemi . .  .  Nemi  Gordon,  husker  jeg  ret.« 
Lucile,  som  just  serverede  en  forfriskende  Limo- 
nade, saa  op. 

»Nemi  Gordon?  .  .  .  Aa,  det  var  jo  min  lille 
blonde  Veninde,  om  hvem  jeg  den  Gang  fortalte  Dig, 
Papa!«  udbrød  hun  livlig.  »Jeg  indbød  hende 
fiere  Gange  til  at  besøge  mig,  naar  vi  legede 
sammen,  men  hun  rystede  paa  Hovedet;  hun  turde 
ikke,  sagde  hun.  Omsider  ventede  jeg  hende  for- 
gjæves  paa  vor  sædvanlige  Legeplads,  og  den 
sortklædte  Kone,  som  altid  ledsagede  hende,  saa 
jeg  heller  ikke.  Jeg  troede  saa,  at  hun  havde  forbudt 
hende  at  lege  med  mig.« 

»Og  De  har  heller  intet  hørt  til  Barnet?« 
»Nej  intet  1  Jeg  havde  jo  ogsaa  andre  Lege- 
kammerater. Skjønt  Nemi  var  et  mærkeligt  Barn  og 
ikke  gjerne  sluttede  sig  til  Nogen,  holdt  jeg  dog 
af  hende.  Hun  kunde  være  overordentlig  elskelig 
og    saa    i    det    næste    Øjeblik    ligesom    forvandlet, 


sky  og  stille;  man  kunde  ikke  rigtig  blive  klog 
paa  hende.« 

»Og  .  .  .  denne  Kone,  som  ledsagede  hende?« 
spurgte  Adrianos  efter  nogen  Tøven. 

»Aa,  hende  saa  alle  vi  Børn  kun  højst  ugjerne!.. . 
Nu  forstaar  jeg  det  først:  hun  vogtede  Pigen  paa 
en  underlig  Maade;  hun  vilde  altid  høre,  hvad  Nemi 
sagde,  og  især  naar  Englænderinder  nærmede  sig 
den  smukke  blonde  Pige,  satte  hun  altid  et  uvenligt 
Ansigt  op  ...  .  Men  hvorfor  overgav  man  den 
stakkels  Nemi  til  saadanne  Folk?  Hendes  Forældre 
maa  dog  have  været  formuende,  eller  vare  de  døde?« 

»Jeg  skal  ikke  kunne  oplyse  noget  derom.« 

»Pigen  var  altsaa  femten  Aar,  da  hun  for- 
svandt?« spurgte  Hr.  von  B.  »Og  De  siger,  at 
hun  var  smuk?« 

»Ja,  i  alt  Fald  kjøn !  Jeg  ved  ikke,  om  man 
kunde  kalde  hende  en  Skjønhed,  thi  hun  var  jo 
ikke  udviklet.  Men  hun  havde  et  ganske  mærk- 
værdigt Ansigtspræg,  som  særlig  tiltrak  sig  Damernes 
Opmærksomhed.  Det  skulde  dog  gjøre  mig  rigtig  ondt, 
om  der  var  tilstødt  hende  en  Ulykke.« 

»Jeg  forstaar  kun  ikke,  hvorfor  Pigens  Familie 
ikke  for  længe  siden  har  truffet  energiske  Skridt 
til  Eftersøgelsen ! «  sagde  Hr.  von  B.  og  rystede 
paa  Hovedet. 

»Saadanne  Skridt  ere   vel  ogsaa    skete,    men  til 

ingen  Nytte!«  svarede  Adrianos  rødmende.  »Jeg 
tror  imidlertid,  at  man  formodede,  at  Barnet  befandt 
sig  i  Indien,  hvor  det  skal  være  født,  og  kun 
ved  et  Tilfælde  fik  man  hendes  Forsvinden  at  vide. 
I  Alexandria  tabtes  ethvert  Spor.« 

»Af  vort  Politi  maa  De  ikke  vente  Dem 
noget,«  sagde  Hr  von  B.  og  trak  paa  Skuldrene. 
»Og  hvis  der  endogsaa  skulde  være  en  indfly- 
delsesrig Haand  med  i  Spillet  .  .  .  Jeg  vil  dog  give 
Dem  et  Raad:  henvend  Dem  til  det  andet  Politi, 
vi  have  her  i  Landet,  til  Matoppo  og  hans  Bande, 
hos  hvem  vore  Myndigheder  selv  søge  sig  Agenter, 
naar  det  drejer  sig  om  en  Sag  af  Vigtighed.  Hos 
disse  Folk  vilde  jeg  ikke  tage  i  Btænkning  at  søge 
Bistand,  naar  det  kneb.« 

Efter  Nemi's  Forsvinden  var  Adrianos  kommen 
i  en  falsk  Stilling,  og  Ralph  Gordon's  Opraab  i 
Aviserne  forværrede  Situationens  Pinlighed.  En 
Døende  havde  betroet  ham  sit  Barn,  det  var 
ganske  naturligt;  men  denne  Døende  havde  betroet 
ham  sin  Formue  med  Ord,  som  kun  Dødsangsten 
havde  afpresset  ham,  og  hans  Arving,  skjønt  kun 
et  Barn,  havde  billiget    det    ved    sin  Tiltro. 

Der  manglede  ganske  vist  intet  i  den  Sum 
Penge,  han  havde  modtaget  af  William  Gordon, 
den  laa  urørt  i  den  engelske  Bank;  Renterne  havde 
været  tilstrækkelige  til  hans  Udgifter  og  til  Barnets. 


GO 


Men  med  hvilken  Bemyndigelse  havde  han  brugt 
dem  for  sin  Person?  Han  havde,  som  sagt,  op- 
holdt sig  længe  i  England  og  søgt  efter  Pigens 
Paarørende,  efter  den  Familie,  til  hvilken  hans 
Moder  ogsaa  hørte,  men  forgjæves.  Hvor  han 
troede  at  finde  en  Slægtning,  var  denne  allerede 
afgaaet  ved  Døden ;  nu  søgte  en  Ralph  Gordon- 
Sullivan  den  Afdødes  Datter,  og  denne  Ralph  var 
maaske   ogsaa  en  Arving. 

Adrianos  havde  et  Øjeblik  tænkt  paa  at  ind- 
vie Hr.  von  B.  i  den  hele  Sag,  men  Tanken  om 
Ralph  Gordon,  der  kunde  fremkomme  med  en 
Fordring  paa  tyvetusind  Pund,  bandt  hans  Tunge. 
I  Ralph's  og  i  Verdens  Øjne  var  han  jo  en  uberet- 
tiget og  utro  Forvalter,  en  af  den  Døende  indsat 
Formynder,  som  maatte  frygte  for  Aflæggelsen  af 
Regnskabet  over  Formuen  og  over  Myndlingens 
Existens  .  .  . 

Skuffet  i  sit  Haab  forlod  han  Hr.  von  B.'s  Hus. 
Af  Lucile's  Ord  troede  han  at  kunne  slutte,  at  Nemi 
tillidsfuld  og  taalmodig  havde  ventet  paa  hans 
Tilbagekomst;  hun  havde  sandsynligvis  først,  da 
Cassia  kom  tilbage  med  tomme  Hænder  fra  Posto- 
fulos,  bragt  denne  sit  Nødraab,  fundet  Kontoret 
lukket  og  .  .  .  Tanken  om,  hvad  der  saa  var 
sket,  fik  Adrianos  til  at  gyse.  Hun,  hans  Søster 
havde    været    istand    til    Alt  af  Had    til  ham,  det 

indsaa  han  nu  med  Skræk!  Uet  gjaldt  nu  om 
at  finde  hende  og  ved  hende  da  den  forsvundne 
Nemi. 


YIII. 

Adrianos  vendte  tilbage  til  Alexandria  og  op- 
søgte her  i  en  af  de  gyseligste  Knejper  ved 
Havnen  Matoppo,  Chefen  for  den  af  selve  Politiet 
frygtede  græske  Banditbande,  som  man  paastaar 
end  ogsaa  Kediven  betjente  sig  af,  naar  han  ved 
store  sjældne  Festhgheder  behøvede  en  usædvanlig 
Mængde  Tjenere  til  Opvartning.  Kediven  lod  ved 
saadanne  Lejligheder  Bandens  Chef  komme  til 
sig  og  betroede  ham  Overopsynet  med  det  hele 
kostbare  Guld-  og  Sølvservice;  dette  var  da  i  de 
paalideligste  Hænder,  thi  ingen  af  de  som  Tjenere 
forklædte  Banditer  turde  forgribe  sig  paa  Kostbar- 
hederne. 

Adrianos  fandt  den,  han  søgte,  i  en  Krog 
af  den  græske  Knejpe,  siddende  med  Hovedet 
under  Haanden ;  han  studsede,  og  Hjertet  bankede, 
da  han  pludseHg  befandt  sig  Ansigt  til  Ansigt 
med  den  forvovne,  sortskjæggede  Fyr. 

> Søger  Du    mig   for  gammelt  Venskabs  Skyld, 


i» 


—  62  — 


Andreas?«  spurgte  Matoppo  og  rakte  ham  leende 
Haanden.  »Du  er  nu  bleven  en  rig  og  fornem 
Mand,  medens  Din  gamle  Legebroder  kun  med  Nød 
og  næppe  kan  slaa  sig  igjennem.« 

Medens  han  talte,  mønstrede  Matoppo  med 
en  snu  Blinken  sin  Barndoms  Kammerats  Paaklæd- 
ning.  Adrianos  undertrykte  sin  Bestyrtelse,  trak 
smilende  paa  Skuldrene  og  gik  ind  paa  den  Andens 
Kammeratskab. 

»Din  Søster  har  jeg  ofte  set  her,«  vedblev  Ma- 
toppo. »En  Gang  saa  det  ud  til  at  gaa  hende 
godt,  saa  atter  til  at  gaa  hende  slet.  Vi  have 
ofte  spekuleret  paa,  hvorfra  hun  havde  faaet  det 
blonde  Barn,  en  Blomst,  der  dog  sikeert  ikke  er 
voxet  i  hendes  Have.« 

»Det  er  netop  i  Anledning  af  min  Søster, 
at  jeg  søger  Dig,  Georgios.  Du  maa  hjælpe  mig 
at  filide  hende.  Hun  er  forsvunden  for  nogle  Uger 
siden.« 

»Cassia?  Hun!  Jeg  kunde  næppe  gjenkjende  hende, 
da  jeg  for  nogle  Aar  siden  saa  hende  i  Ramleh.  Men 
naar  man  har  en  saa  rig  Broder. ..  Sig  min  en  Gang, 
hvordan  har  Lykken  egentlig  været  med  Dig?  Vor  Ven 
Filippos  saa  Dig,  da  Du  i  elendig  Matrosdragt  kom  til 
Suez  og  gik  ind  til  den  gamle  Kræmmer,  hvem 
Du  før  den  uheldige  Expedition  overlod  Din  Uni. 
form;    han    saa   Dig    komme    ud    igjen    splinterny 

fra  Top  til  Taa.  Du  ved,  vi  have  vore  Øjne 
overalt.  Filippos  kunde  ikke  give  sig  tilkjende 
som  Din  Legekammerat,  thi  han  havde  noget  at 
gjøre.« 

»Jeg  talte  om  min  Søster,«  afbrød  Adrianos 
ham  med  Uvillie.  »Du  faar  tusind  Pund,  hvis  Du 
kan  finde  hende.  Men  hun  raaa  ikke  faa  at  vide, 
at  det  er  mig,  som  søger  hende;  hun  er,  som 
Du    ved,    meget   ømtaalig.« 

»Betaler  Du  som  alle  rige  Folk  forud?« 

»Som  Du  vil,«  svarede  Adrianos  og  tilkastede 
ham  et  Par  Banknoter.  Matoppo  stak  rolig  Pen- 
gene til   sig. 

»Du  lod  et  Ord  falde  om  den  unge  Pige, 
som  Du  har  set  sammen  med  Cassia,«  begyndte 
Adrianos  paa  ny. 

Matoppo  tilkastede  ham  et  listigt,  forskende 
Blik. 

»Hun  har  vist  faaet  mange  Penge  for  det 
Pigebarn,«   ytrede  han  i  en  tør  Tone. 

»Adrianos  blegnede.  »Hvad  ved  Du  om  den 
unge  Pige?« 

»Hm,  jeg  mener,  at  man  maa  have  betalt  hende 
godt  for  Barnets  Pleje,  thi  det  syntes  at  gaa  hende 
godt.  Da  jeg  senere  saa  hende  uden  Barnet,  var 
o^^saa  de  pæne  Klæder  borte.  Cassia  forstaar  sig 
ikke  paa  Pengesager.     Og  endnu  kort  før  saa  man 

hende  kjøre  gjennem  Gaderne  .  .  .  men  uden  Pige- 
barnet, som  syntes  at  have  behaget  Emin-Bey,  Du 
ved  nok,  Sønnen  af  den  hovedrige  EfFendi  fra 
Libanon.  Man  saa  ham  altid  i  giardino  publico,  naar 
Pigen  legede  der;  man  har  senere  set  ham  tale 
med  Cassia.« 

>Emin-Bey !« 

»Ja,  ham,  der  ejer  det  prægtige  mauriske  Slot  i 
Kairo.  Den  gamle  lod  det  opføre  og  gav  Sønnen 
det,  da  det  var  færdigt.  Hør  engang  Andreas, 
det  er,  naar  alt  kommer  til  alt,  dog  mere  Barnet, 
Du  søger  end  Din  Søster?  Man  har  aldrig  hørt, 
at  Du  tidligere  brød  Dig  saadan  om  hende.« 

»Hvortil  dette  Spørgsmaal?« 

»Naa,  fordi  jeg  kan  tænke  mig,  at  det  maa 
være  det  samme  Barn,  som  Cassia  for  saa  og 
saa  mange  Aar  siden  bragte  hertil  fra  Suez. 
Filippos  saa  hende,  men  som  sagt,  han  havde 
andet  at  gjøre.  Du  ser,  vi  have  Øjnene  en 
Smule  med  overalt.  Du  er  en  rig  Mand;  Folk 
sagde  den  Gang,  at  Du  i  Gondokoro  eller  der 
omkring  havde  fundet  Naade  for  en  SultanindesØjne, 
og  at  hun  havde  overøst  Dig  med  Rigdomme. 
Ja  vi  tro  nu  ikke  synderlig  paa  den  Slags  Ammestue- 
fortællinger;  jeg  ved  ogsaa,  hvordan  der  ser  ud 
dernede,  thi  jeg  har  ogsaa  en  Gang  befattet  mig 
med  Elfenbenshandel  i  Chartum;  naa,    forresten   er 

(let  jo  ligegyldigt,  hvad  der  har  gjort  Dig  til  en 
rig  Mand.  Hør,  hvad  siger  Du  til  ogsaa  at  udsætte 
en  Belønning  af  tusind  Pund  for  at  finde  Pigen?« 

»Du  ved  altsaa,  at  hun  endnu  er  i  Live?« 

»Hvorfor  skulde  hun  ikke  være  det?  .  .  .  Pigen 
var  jo  frisk  og  sund.  Forresten  behøver  Du  ikke 
at  skjule  noget  for  mig.  Hvad  jeg  vil  vide,  faar 
jeg  ogsaa  at  vide.  Se,  jeg  er  en  fattig  Fyr,  men 
jeg  holder  disse  tusind  Pund  mod  det  dobbelte, 
at  jeg  skal  faa  at  vide  .  .  .« 

Adrianos  gav  ham  utaalmodig  Tegn  til  at  tie. 
Den  Antydning,  som  Gavtyven  kom  med,  pinte  ham, 
som  om  der  virkelig  tyngede  en  Forbrydelse  ])aa 
hans  Sjæl.  At  en  saadan  var  sket,  forekom  ham 
utvivlsomt. 

»Du  talte  om  .  .  .  Emin-Bey.  .  .  .  Saa  Du  ham 
her  efter  Pigens  Forsvinden?«   spurgte  han  sagte. 

»Ja,  Du  ved  jo  nok,  Adrianos,  at  han  sæd- 
vanlig er  overalt,  snart  i  Kairo,  snart  i  Konstan- 
tinopel, snart  i  Paris.  Hans  Penge  kunne  vist 
ikke  tælles,  thi  hans  Fader  ejede  store  Miner 
derovre  i  Sina  eller  Libanon,  jeg  ved  ikke  hvilket. 
Han  havde  gode  Forbindelser  med  Paris  og  London, 
troede  som  Maronit  paa  Kristus,  men  fandt  Be'iag 
i  muhamedanske  Skikke.  Det  mauriske  Slot 
byggede  han  af  en  kostbar  Stenart,  som  han  lod 
komme  fra  sine   Stenbrud.     Emin  er  halv  Kavaller, 


halv  Kjøbmand,  nitMi  altid  en  Gentleman,  der  strør 
Penge  ud  til  Højre  og  Venstre  .  .  .  Netop  derfor 
havde  jeg  saa  mine  egne  Tanker,  da  jeg  en  skjøn 
Dag  saa  ham  sammen  med  Cassia  i  den  offentlige 
Have  .  .  .  Men  jeg  kan  jo  godt  have  taget  fejl!« 
tilføjede  han  med  en  Mine,  som  om  det  hele  var 
ham  komplet  ligegyldigt  »Forresten  maa  Du  have 
mødt  ham  i  Kairo;  jeg  saa  ham  nylig  paa  Bane- 
gaarden.  Han  er,  tager  jeg  ikke  meget  fejl,  kommen 
fra  Frankrig  og  havde  sin  sædvanHge  Livgarde  med, 
tre  Nubier,  prægtige  Karle,  der  følge  ham  som 
Hunde. » 

»Lagde  Du  Mærke  til,  om  Cassia  levede  flot?« 
spurgte  Adrianos  modfalden,  som  frygtede  han  for 
Svaret.     »Jeg  mener  den  Gang,  da  .  .  .« 

»Bi  Hdt.  Jo  nu  husker  jeg  det!  Hun  skal  den 
Gang  atter  have  havt  Bolig  i  Ramleh  og  levet 
som  fornem  Dame,  men  det  varede  ikke  længe. 
Cassia's  Hænder  ere  som  et  Sold.<<' 

Adrianos  rejste  sig  forstemt. 

»Det  bliver  altsaa  ved  vor  Aftale,  Matoppo,« 
sagde  han,  idet  han  med  dulgt  Uvillie  rakte  ham 
Haanden.  »Tusind  Pund  for  Cassia  og  Hgesaa  meget 
for  Barnet! 4 

Matoppo  saa  efter  ham  med  et  ironisk  Blik  og  lo. 

Da  Adrianos  var  ude  af  Døren,  satte  Banditten 
sig   atter  paa    sin    gamle  Plads   og  vinkede    ad   en 


Dreng  i  ulden  Sømandspjækkert,  som  lydløst  havde 
sneget  sig  ind  og  tilsyneladende  ligegyldig  sad  i  en 
mørk  Krog  og  skar  en  Vandmelon  i  Stykker. 

Det  Navn,  Matoppo  havde  nævnt,  havde  sat 
Adrianos  i  den  største  Bevægelse.  Emin-Bey,  der 
var  faa  Aar  yngre  end  han,  var  velbekjendt  i 
Kairo  og  en  vel  set  Person  ved  Kedivens  Hof. 
Ismaél  Pascha  satte  stor  Pris  paa  fransk  Elegance, 
men  Tyrken  i  ham  forledte  ham  paa  Grund  af  denne 
i  Paris  lærte  Smag  til  de  udsvævende  Misbrug,  som 
omsider  kostede  ham  Tronen.  Emin  kunde  takke 
ham  for  Titlen  af  Bey,  men  Emin  gav  ogsaa  i 
sit  mauriske  Slot  prægtige  Fester,  som  bleve  be- 
søgte af  Kediven.  Selv  blandt  de  evropæiske 
Damer  gjorde  Emin  Lykke;  de  tilgav  ham  mangt 
og  meget  paa  Grund  af  hans  sprudlende  Livslyst, 
thi  hans  eneste  Opgave  var  at  bringe  de  Penge 
ud  blandt  Folk,  som  hans  stræbsomme  Fader 
havde  efterladt. 

Emin  var  letsindig,  men  hvordan  end  Adri- 
anos bedømte  ham,  kunde  han  dog  ikke  tiltro 
ham  en  Slethed.  Den  livsglade  Bey  var  stolt  og 
hovmodig  ved  Siden  af  de  mange  gode  Egenskaber, 
han  havde  —  hvorledes  skulde  Adrianos  altsaa 
uden    at    saare     ham    bringe  dette  Anliggende  paa 

Bane? 

Adrianos    saa    sine  Hænder   bundne.      Ene     og 


—   08 


alene  Konsulaterne  vare  istand  til  at  yde  ham  Hjælp, 
men  saa  niaatte  han  om  ikke  ligefrem  anklage 
Søsteren  Cassia  saa  dog  bringe  hende  med  ind 
i  Undersøgelsen,  og  endelig  vare  som  oftest  disse 
Myndigheders  Bestræbelser  forgjæves. 

At  tage  ud  til  Ramleh  og  der  anstille  Under- 
søgelser om  Cassia's  Opholdssted  førte  sikkert 
heller  ikke  til  noget,  thi  hvem  skulde  vel  kunne 
mindes  Personer,  som  fire  Aar  tidligere  havde  levet 
der  og  derpaa  vare  forsvundne? 

Adrianos  vendte  derfor  tilbage  til  Kairo,  stolende 
paa  Matoppo. 

Lucile  modtog  ham  den  næste  Aften  med  den 
Efterretning,  at  Emin-Bey,  som  han  jo  nok  kunde 
huske,  havde  aflagt  hende  en  Visit  om  Formid- 
dagen; han  var  nu  vendt  tilbage  efter  et  længere 
Ophold  i  Paris  og  forberedte  en  af  sine  sædvanlige 
ghmrende'  Fester,  da  der  med  den  næste  Damper 
vilde  indtræffe  en  hel  Mængde  interessante  Fremmede 
til  Kairo. 

Adrianos  opsøgte  Hr.  von  B.  paa  dennes 
Kontor  for  at  meddele  ham  Resultatet  af  Under- 
søgelserne i  Alexandria  og  Sammenkomsten  med 
Matoppo. 

»Emin!«  udbrød  Hr.  von  B.  overrasket.  »Jeg 
anser  ham  ikke  for  slet;  han  mangler  ikke  Hjerte, 
men  paa  den  anden   Side  ynder  han  muhamedanske 

Sæder  og  Skikke,  det  vil  sige  saa  meget  af  dem, 
som  han  synes  om.  Vi  vente  ogsaa  hans  Søster, 
der  er  opdragen  i  Frankrig  og  hidtil  har  levet  paa 
et  fra  Faderen  arvet  Gods  i  en  Dal  ved  Libanon; 
i  Vinter  vil  hun  for  første  Gang  vise  sig  her  i 
vor  Omgangskreds.  Hun  skal  være  smuk,  lige  som 
Emin  jo  ogsaa  er,  og  jeg  er  nysgjerrig  efter  at 
se  hende.  Hun  er  Emin's  Tvillingsøster,  og 
han  foranstalter  nu  en  glimrende  Soirée  til  Ære 
for  hende,  ved  hvilken  hun  skal  gjøre  Honneur 
.  .  .  Slaa  den  Tanke  ud  af  Hovedet,  De  er  med 
Hensyn  til  Emin  paa  falsk  Spor!  Denne  Slyngel 
Matoppo  vil  kun  presse  Dem  for  de  tusind  Pund, 
som  De  i  Familiens  Navn  har  givet  ham,  og 
Ingen  vil  vove  at  kræve  dem  tilbage,  naar  han  be- 
drager Dem.  Vær  forsigtig!« 

Da  Adrianos  kom  hjem ,  fandt  han  paa  sit 
Bord  Emin-Beys  Visitkort  og  en  Indbydelse  til 
Soiréen,  der  skulde  finde  Sted  otte  Dage  senere. 
Emin  havde  selv  vist  ham  den  Opmærksomhed 
personlig  at  bringe  ham  Indbydelsen. 


IX. 

Paa  Terrassen  foran  Suez-Hotellet  sad  faa  Dage 
senere  de  Passagerer,  som  vare  komne  iland  fra 
den    store,     udenfor   liggende  Ostindiedamper :     Of- 


—  70  — 


firerer  og  Turister  nicd  store  slorbehængte  Stanley- 
Hatte,  hele  Familier,  som  nu  rejste  hjem  og  havde 
gjort  Hvil  i  Hotellet. 

Atter  sank  Solen  ned  over  Attaka-Bjergene, 
men  der  var  nu  mere  stille  i  Kanalen  end  nogle 
Aar  tidligere,  thi  alle  Arbejdsdamperne,  Mudder- 
maskinerne og  Kranerne  vare  forsvundne,  kun  de 
lige  nødvendigste  laa  endnu   ved  Dokken. 

Og  atter  sad  der  en  gammel  Herre  med  stort 
graat  Skjæg  paa  den  samme  Plads,  ligesom  for 
faa  Aar  siden;  det  var  Oberst  Barting.  Men 
denne  Gang  var  han  ikke  i  Uniform,  thi  han  havde 
solgt  sine  Plantager  og  taget  sin  Afsked  for  at  finde 
Hvile  i  Fædrelandet. 

Ved  Siden  af  ham  sad  en  høj,  mager,  men 
stærkt  bygget  ung  Mand  ,  med  lyseblond  Haar  og 
et  fregnet,  smalt  Ansigt.  Han  var  klædt  i  en  gul 
Nankins  Dragt  og  bar  kort  afklippet  Haar;  paa 
Fødderne  havde  han  gule  Sko  og  Gamacher. 
Han  var  med  sit  stupide  Ansigtspræg,  sit  skjæg- 
løse  Ansigt  og  sit  blonde  Haar  en  rigtig  Type 
paa  en  Englænder. 

»Ja  saa  langt,  Mr.  Gordon,«  fortsatte  Oberst 
Barting  Samtalen,  der  var  gaaet  istaa,  »saa  langt 
ere  vi  nu  komne,  siden  jeg  havde  den  Ære  at 
træfie  sammen  med  Dem  i  Madras  og  knytte  mine 
Interesser   til    Deres.     Mit   gamle   Hjerte   har   aldrig 

ophørt  at  mindes  Deres  Tante,  Amy  Dickens,  som 
jeg  har  fortalt  Dem  saa  meget  om,  og  jeg  har 
givet  Dem  Bevis  nok  derpaa  ved  at  hjælpe  Dem 
med  Deres  frugtesløse  Efterforskninger.« 

Den  unge  Mand  takkede  med  et  tavst,  stivt  Nik. 
Han  var  aabenbart  ikke  nogen  Ven  af  mange  Ord ; 
Barting  saa  til   Gjengjæld  desto  mere  snakkesalig. 

»Deres  Opraab  i  Aviserne  og  Deres  Gavmildhed 
har  dog  altid  frugtet  saa  meget,  at  vi  nu  ere 
komne  paa  Sporet,  visse  paa,  at  den,  hvis  Spor  vi 
følge,  hed  William  Gordon  Sullivan  og  ikke  Edward, 
i  hvilket  Tilfælde  han  jo,  som  De  siger,  slet  ikke 
vilde  høre  til  Deres  Familie.  Han  vilde  da  være 
en  ganske  anden  Gordon,  en  af  de  mange,  der 
findes  i  de  engelske  Kolonier,  og  som  slet  ikke 
har  noget  at  gjøre  med  vor  Sag.« 

Atter  et  stumt  Nik. 

»Konsulatet  i  Dschedda,«  vedblev  Barting,  »ved 
rigtignok,  skjønt  det  er  uforklarligt,  intet  om,  at 
en  Gordon-Sullivan  har  været  der  for  fem  Aar 
siden  og  er  død  der;  dog,  det  er  jo  lykkedes  os 
at  følge  hans  Spor  lige  dertil.  Det  er  desværre 
højst  sandsynligt,  at  han  er  omkommen  der,  eller 
at  han  maaske  endogsaa  er  falden  som  et  Offer 
for  en  eller  anden  fanatisk  muhamedansk  Pilegrim, 
thi  Intolerancen  er  slem  paa  det  Sted,  hvad  de 
gjentagne    Overfald    paa    de    Kristne   bevise.     Men 

naar  der    er   tils.odt     ha,.,     en    Ulykke    der,     hva.I 
er    der    saa    bleven    af  Barnet?    .  .        Her      Mr 
Gordon,  hjaelper  mig  nu  min  Hukommelse,  der',  som 
De  ved,      ar  fort  os    i  denne   Retning.      For   mere 
end  fem  Aar  s.den  -  jeg  erindrer  Tiden  ikke  saa 
noje-e,     ,   Barn,    og    det   et  Pigebarn ,    bleven 
bragt  her.1  ,ra  Dschedda    af    en  egyptisk  Officer, 
^om    havde     v.ret    Deltager    i    Bakers    ulykkelige 
hxped,t,on.     Det  staar  ganske  klart  for  mig,   at  il 
sad  her  med  denne   Mand,    og  at  jeg  talte  ti.  him 
om  Amy  D.ckens,  da   han  nævnte  Navnet  Gordon- 
Sulhvan^     Barnet    var    sygt,    da    det   kom    hertil, 
-  det  husker  jeg  endnu  tydelig;  jeg  fik  det  derfor 
»cke    at    se,  skjønt  jeg   bad  derom,    da  jeg  tænkte 
-.Muligheden    af    at  finde  en  Lighed  m'ed  Amy 
D,ckens,  -  jeg  trc-stede  mig  da  med,  at  det  maatte 
være    en    anden  Gordon.     Næste  Morgen    var  Of- 
hceren    rejst,    og   man  fortalte  mig,    at  Barnet  var 
bleven     bragt    til    Banegaarden    af    en  Fellahkone. 
Dette  er  et  Faktum,  Mr.  Gordon.. 

Mr.  Gordon  udstødte  en  gryntende  Lyd,  stirrede 
hen   for  sig  og   nikkede. 

•'Det  værste  er.  at  der  er  Ingen  her  i  Hotellet 
som  mindes  Officeren,  da  man  ,kke  vidste  hans 
Navn;  om  en  Fremmedbog  bryder  man  sig  ikke 
1  dette  Land,  og  Betjeningen  vexler  ofte  Hvor 
meget   jeg    end    anstrænger    min    Hjerne,    er    det 


mig  umuligt  at  huske ,  hvad  han  hed.  Jeg  erindrer 
nok,  at  jeg  gav  ham  mit  Kort,  men  jeg  fik  ikke 
noget  af  ham  og  heller  ikke  den  Gang  nogen  Op- 
lysning om  Navnet.  Der  er  nu  intet  andet  tilbage 
end  ogsaa  her  at  udsætte  en  Belønning  for  at 
finde  denne  Officer,  hvis  han  da  er  i  Live.« 

Mr.  Gordon  nikkede  igjen.  »Tusind  Pund!« 
sagde  han   med  hæs  Stemme. 

^AU  right,  Mr.  Gordon!  Det  vil  hjælpe!  I 
dette  Land  kan  den  unge  Piges  Skjæbne  være 
bleven  sørgelig,  og  den  kan  være  det  den  Dag  i 
Dag,  hvis  hun  er  falden  i  samvittighedsløse  Folks 
Hænder.  Man  siger  nok,  at  Slaveriet  er  forbudt, 
men  det  er  kun  paa  Papiret;  og  hvem  ved,  hvad 
der  gaar  for  sig  bag  de  høje  Mure,  hvormed  de 
Rige  omgive  deres  Paladser.  Havde  det  bare  ikke 
været  en  Pige,  Mr.  Gordon!  ...  At  det  nu 
ogsaa  netop  skulde  være  et  Pigebarn!« 

Gordon  nikkede  igjcn.  »Ja,  De  siger  jo.  Oberst 
Barting,  at  det  var  en  Pige,«  mumlede  han  hen 
for  sig. 

»Og  saa  i  et  Land,  hvor  Politiet  er  et  Nul,  et 
komplet  Nul,  Mr.  Gordon!  I  Løbet  af  fem  Aar  kan 
en  Pige  være  voxen.  Ak,  naar  jeg  tænker  paa,  at 
Amy  Dicken's  Barn  maaske  har  faaet  den  samme 
Lod  som  de  andre  Kvinder,  der  blot  betragtes 
som   en   ])lot  og  bar  Vare!« 

Ved  denne  Hentydning  syntes  Gordon  at  føle 
en   vis  aandelig  Rystelse. 

»Naar  det  drejer  sig  om  Kvinder,  er  der  ingen 
her,  der  har  nogen  Samvittighed.  Men  nu  det 
andet  Spørgsmaal,  Mr.  Gordon  !  Deres  Onkel  havde 
jo  Penge,   mange  Penge,   formoder  De.« 

»Mange  Penge!« 

»Og  han  skal  have  taget  alt  med  sig  i  kontante 
Penge!     Han,  en  Forretningsmand!« 

»Saaledes  formoder  man!« 

»Saa  kan  Barnet  jo  være  ombragt  af  Havesyge ! 
Willianrs  Hovedforretning  var  jo  i  den  sidste  Tid 
Katfer« 

Gordon  nikkede  bekræftende. 

»Og  ikke  noget  Spor  af  ham  i  og  ved 
Dschedda!  .  .  .  Man  har  indhyllet  den  gyselige  For- 
brydelse i  et  hemmelighedsfuldt  Mørke.« 

Oberst  Barting  henfaldt  i  Tavshed;  men  Gordon 
syntes  endelig  greben  af  en  Tanke  og  opfordret 
til   at  tale. 

»Hun  maa  findes.  Oberst  Barting.  I  flere  Aar 
har  det  været  min  faste  Beslutning  at  ægte  William 
Gordon-Sullivan's  Datter.  Jeg  lovede  min  Fader 
det,  da  han  paa  sit  Dødsleje  testamenterede  mig 
de  rige  Sølvminer  i  Kalifornien,  mange  Agre 
og  Enge.  Dette  Ægteskab  var  forlængst  bleven 
aftalt  mellem  ham    02;    William     Gordon,    efter    at 


denne  havde  faaet  sig  en  Datter.  Denne  Maade 
er  ogsaa  den  eneste,  paa  hvilken  jeg  kan  faa  en 
Kone,  thi  jeg  ved  saamæn  ikke,  hvorledes  jeg 
ellers  skulde  bære  mig  ad.  Der  er  mange  Kvinder 
i  Verden,  rigtig  mange,  men  jeg  ved  ikke,  hvad 
jeg  skal  gjøre  for  at  faa  en.« 

Med  disse  Crd   bøjede  han  atter  Hovedet. 

»De  har  lovet  mig,  Mr.  Gordon,  at  jeg  maa 
ledsage  Dem  til  Kalifornien,  naar  De  har  havt 
Bryllup  med  Amy  Dicken's  Datter.  Hun  maa  have 
Amy's  Træk,  og  hun  skal  en  Gang  lukke  mine 
Øjne.  Ogsaa  jeg  vil  gjerne  ofre  tusind  Pund  eller 
mere,    hvis  jeg  kan  finde  Pigen.« 

Gordon  svarede  ikke.  Han  hviskede  kun  hen 
for  sig: 

»Jeg  vil  gifte  mig  med  hende,  hvis  jeg  finder 
hende,«  og  stirrede  derpaa  sløvt  og  aandsfraværende 
ud    i  Halvmørket. 

Medens  de  to  Mænd  sad  og  talte  sammen, 
havde  Gordon  betragtet  et  Fruentimmer,  der  sad 
paa  Hug  ved  Foden  af  Terrassen  ved  Siden  af 
en  Kurv  fuld  af  Oranger;  hun  var  falden  i  Søvn. 
Havbrisen  viftede  med  hendes  Slør,  og  langsomt 
trillede  den  ene  Orange  efter  den  anden  ned  i 
Vandet;  Gordon  talte  Frugterne  og  ventede  paa 
det  Øjeblik,  da  baade  Konen  og  Frugtkurven 
vilde  trille  ned. 


re  — 


Solen  sank  dybere  og  dybere,  den  friske 
Aftenluftning  virkede  oplivende  paa  Barting.  Han 
tog  en  af  de  paa  Bordet  liggende,  paa  Fransk 
trykte  Kairo-Blade  og  gav  sig  til  at  læse,  da  han 
saa,  at  hans  Ledsager  var  hensunken  i  dybe 
Betragtninger.  Pludselig  holdt  han  Pegefingeren 
paa  et  Sted  i  Bladet,  som  for  ikke  at  tabe  det  af 
Syne,  og  tog  sin  Pincenez  frem  for  tydeligere  at  se. 

^By  Jove}y>  brummede  han.  Saadan  omtrent 
lød    Navnet!« 

Mr.  Gordon  hævede  Hovedet. 

»Og  Bey  kaldte  han  sig  ogsaa;  han  var  altsaa 
ikke  noget  ganske  sædvanligt!«  vedblev  Barting. 
»Mr.  Gordon,  jeg  beder  Dem  høre  efter!«  sagde 
han  højt  og  stødte  til  sin  Ledsager.  »Her  læser 
jeg  om  Adrianos-Bey,  og  saaledes  hed  hin  ægyptiske 
Officer.  Jeg  vil  være  fordømt,  hvis  jeg  tager  fejl! 
.  .  .  Her  staaer :  »Adrianos-Bey,  tidligere  Adjutant 
hos  Hans  Højhed  Kediven  og  en  af  vore  mest 
afholdte  Personer,  er  kommen  tilbage  fra  sin  fem 
Aar  lange  Rejse  —  læg  Mærke  til  det,  Mr.  Gordon, 
fem  Aar  lange  Rejse  —  og  er  bleven  modtagen  af 
Hans  Højhed  og  den  hele  selskabelige  Kreds 
med  fortjent  Udmærkelse«  .  .  .  Mr.  Gordon!  Min 
Hukommelse  er  bleven  daarlig,  men,  som  sagt, 
jeg  vil  være  fordømt,  hvis  jeg  ikke  har  Ret!  ..  » 
Kun   en  Ting  kan  jeg  ikke  faa  i  mit  Hoved !    Hin 

ægyptiske  Officer  var  en  fattig  Djævel,  som  havde 
ladet  sig  sende  ud  mod  Barinegrene,  men  denne 
her,  som  Bladet  tager  Hatten  af  for,  maa  være 
en  fornem  Herre,  og  desværre,  i  disse  muhame- 
danske Lande  bære  Hundreder  det  samme  Navn 
.  .  .  Mr.  Gordon,  Skade,  hvis  det  ikke  er  den  samme!« 

Oberst  Barting  lod  Avisen  synke.  Dyb  Stilhed 
indtraadte.  Begge  Mænd  stirrede  ud  i  det  stedse 
tiltagende  Mørke,  hensunkne  i  Tanker;  Gordon 
betragtede  sløvt  Natsommerfuglene  og  Moskitoerne, 
som  flagrede  om  de  tændte  Lygter,  Barting  tænkte 
paa  Amy  Dickens'  stakkels  Barns  Skjæbne.  Den 
brave  gamle  Kriger  tørrede  en  Taare  af  sit  Øje 
ved  Erindringen  om,  at  Amy  vel  havde  hvilet  længe 
i  Graven,  og  ved  Tanken  om,  at  hendes  Barn 
maaske  levede  i  den  største  Elendighed  blandt 
fremmede  hjerteløse  Mennesker.  Lysskjæret  fra  Lyg. 
terne  blændede  hans  Øjne,  og  han  saa  ikke, 
hvorledes  den  tilslørede  Kvinde,  der  sad  ved 
Foden  af  Terrassen,  vaagnede  og  slog  Sløret 
tilside,  hvorledes  hun  stirrede  paa  de  to  Mænds 
af  Lygteskinnet  grelt  belyste  Ansigter  og  derpaa 
forsvandt  i  Skyggen. 

Tiggerkvinden  sneg  sig  sky  og  frygtsomt  videre 
i  Skyggen  af  Havemuren ;  pludselig  hørte  hun  en 
Stemme  bagved  sig: 

»Cassial    Dig    søger    jeg.     Siden     naar  sælger 

Du  Oranger  her?^^  Hun  lod,  som  om  hun  ikke 
hørte  Tilraabet,  og  trak  Sloret  tættere  ned  for 
Ansigtet.  Saa  støttede  hun  Haanden  til  Muren 
og  famlede  sig  frem  over  de  nedfaldne  Murbrokker. 

Men  Matoppo,  thi  det  var  ham,  der  havde  tiltalt 
hende,  gik  hen  paa  Siden  af  hende. 

»Jeg  maa  nødvendigvis  tale  med  Dig,  Cassia,« 
vedblev  han.  »Lad  os  tale  et  fornuftigt  Ord 
sammen;  det  er  for  Din  Skyld,  at  jeg  er  kommen 
her. « 

Ved  Mandens  paatrængende  Adfærd  saa  Cassia 
sig  tvungen  til  at  opgive  sit  Inkognito.  Hun  lænede 
sig  op  til  Muren  og  betragtede  ham  nogle 
Minutter  i  Tavshed. 

»Hvorfor  forulæmper  Du  mig  her?  Und  mig 
dog  de  faa  Skillinger,  som  jeg  kan  fortjene  til 
mit  Livsophold  ved  at  sælge  Frugt.« 

Matoppo  lo  højt. 

»Man  lader  ikke  sine  Varer  saadan  trille  ned 
i  Vandet,  som  Du  før  gjorde,  uden  Grund.  Jeg 
iagttog  Dig  fra  Terrassen.  Du  havde  en  fin  Næse, 
da  Du  gik  herhen.« 

»Hvad  angaar  det  Dig!  Lad  mig  gaa,  jeg 
er  træt  og  syg  af  Solens  brændende  Straaler. « 

»Du  kaster  Dine  Frugter  bort,  fordi  Du  tror, 
at  Du  imorgen  ikke  mere  behøver  dem.  Eng- 
lænderen,    der  sidder    paa  Terrassen,     betaler   den. 

der  bringer  ham  den  blonde  Pige,  tusind  Pund. 
Og  maaske  giver  han  mere.  Jeg  har  fra  en 
anden  Kant  faaet  Tilbud  om  just  saa  meget. 
Hvad  mener  Du,  om  vi  foreslog  ham  at  betale 
det  dobbelte?  Disse  Englændere  ere  hovedrige  Folk.« 

Cassia  svarede  ikke.  Hun  søgte  efter  en 
Udflugt. 

»Hvorhen  bragte  Du  den  Gang  Pigen?« 

»Ved  jeg,  hvor  hun  er?  Hun  løb  væk,  da  jeg 
ikke  havde  mere  at  give  hende.« 

»Og  hvad  vilde  Emin-Bey  Dig?  Jeg  saa  ham 
den  Gang  ofte  tale  med  Dig. c 

Cassia  saa  fornærmet  op. 

»Behøver  jeg  at  aflægge  Dig  Regnskab?« 
spurgte  hun  arrig, 

»Om  Du  aflægger  det  til  mig  eller  til  andre, 
kan  det  ikke  være  Dig  det  samme?«  svarede  Ma- 
toppo  i  en  truende  Tone  .  .  .  »Barnet  blev  Dig  be- 
troet, og  af  Dig  vil  det  blive  krævet  tilbage,«  til- 
føjede han  efter  et  Øjebliks  Tavshed. 

»Hvem  vil  gjøre  det?« 

»De,  hvem  Barnet  tilhører!  Tal  Sandhed?  Du 
har  solgt  det,  ligesom  Du  byder  Dine  Frugter 
tilsalgs!  Man  saa  Dig  føre  det  over  Pladsen.  Saa 
levede  Du  som  en  fornem  Dame  i  Ramleh,  da 
Du  var  bleven  Pigen  kvit.  Pengene,  man  gav 
Dig,  har  Du  sat  overstyr.« 

»Du  lyver!« 

»Cassiaic  Matoppo  lo  medlidende.  >Dii  ved 
nok,  med  hvem  Du  taler.  Jeg  kunde  jo  gaa  lige  hen 
til  Kadien,  ganske  rolig  for,  at  Du  ikke  skulde  smutte 
fra  mig,  thi  jeg  har  bragt  et  Dusin  Øjne  med 
mig;  selv  om  Du  vandrede  ud  i  Ørkenen,  vilde 
Du  ikke  være  alene.  Jeg  foreslog  Dig  at  dele 
med  mig;  jeg  lover  Dig  endogsaa,  at  paa  Din  Del 
skal  ingen  lægge  Haand.  Kom  dertor  ikke  med 
Udflugter.  Din  Broder,  der  søger  Dig,  vil  maaske 
betale  Dig  mere.  men  siden  de  to  Englændere 
ere  her,  have  vi  to  intet  mere  med  ham  at 
gjøre.  Tilfældet  vil,  at  vi  kunne  øse  af  samme 
Kilde,  og  denne  Kilde  forekommer  mig  righoldig. 
Hvis  jeg  virkelig  var  havesyg,  saa  kunde  jeg  jo  sige 
til  Englænderne,  at  Du  havde  solgt  Barnet  til 
Emin-Bey  .  .  .< 

Cassia  skjælvede.  Hun  strakte  Armen  afvær- 
gende ud. 

»Nej,  nej!  Det  er  ikke  sandt,  siger  jeg  Dig! 
.  .  .  Vidste  jeg,  hvor  Barnet  var,  saa  havde  jeg 
sagt  det  til  Andreas!  Men  det  er  borte!  Det  for- 
svandt den  Gang.  Det  er  heller  ikke  Tilfældet,  at 
jeg  paa  hin  Tid  .     .« 

Matoppo  bed  sig  i  Læberne.  Han  var  nu 
bleven  kjed  af  hendes  Udflugter. 

»Naa,    godt   da!«     Han    lagde    med    disse   Ord 

sin  Haand  paa  Skulderen  af  Cassia,  der  veg  til- 
bage mod  Muren.  »For  at  Du  kan  se,  at  jeg  kan 
faa  at  vide,  hvad  jeg  vil  vide,  naar  det  interesserer 
mig,  saa  hør  nu :  Da  Postofulos  ikke  mere  kunde 
betale  Dig,  mishandlede  Du  Barnet.  Den  unge 
Pige  løb  fortvivlet  om  i  Gaderne;  man  saa  hende 
staa  i  timevis  uden  for  Bankierens  lukkede  Kontor : 
hun  spurgte  efter  Postofulos  hos  Naboerne  og 
viste  dem  en  Lap  Papir,  paa  hvilket  hans  Navn 
var  skrevet.  Da  man  saa  endelig  foi talte  hende, 
at  han  var  gaaet  fallit  og  var  stukken  af,  flakkede 
hun  fuld  af  Fortvivlelse  om  ved  Havnen  02:  Strand- 

bredden.  Om  Aftenen  vendte  hun  dog  tilbage  til 
sit  Hjem.  Du  modtog  hende  med  vrede  Ord  og 
skjældte  hende  ud  for  det  værste,  som  tænkes  kan. 
Ja  det  husker  man  godt  endnu  den  Dag  idag, 
hvor  Du  den  Gang  boede. 

»Du  havde  gjort  Gjæld,  Cassia;  Du  vidste 
ikke,  hvorledes  Du  skulde  komme  ud  af  det  med 
det.  Du  fik  hver  Maaned,  og  da  Dine  Kreditorer 
hørte,  at  Postofulos  ikke  mere  betalte  Dig,  trængte 
de  paa.  Pigen  blev  syg  under  Dine  Mishandlinger; 
Du  hentede  ingen  Læge.  En  Aften  kom  der  en 
Kone  hjem  til  dig,  klædt  som  en  barmhjertig  Søster 
fra  Hittebørnshospitalet;  det  saa  dine  Naboer. 
Næsten  bevidstløs  blev  Pigen  baaret  bort.  Du  tog 
saa  til  Ramleh,   efter  at  have  betalt  Din  Gjæld  .  .  . 

men  til  Baincl  har  man  siden  ikke  set  eller  hørt 
noget  ....    Kr  jeg  ikke  godt  underrettet,  Cassia?« 

Hun  sagde  ikke  et  Ord,  men  stirrede  mørkt 
hen  for  sig. 

»Ser  Du,«  vedblev  Matoppo ,  >der  gives  intet 
bedre  Middel  til  at  blive  bekjendt  for  alle  og  enhver 
end  det  at  t^gge.  Der  findes  næppe  En,  som  Du 
ikke  har  tiltalt,  næppe  En,  som  ikke  har  givet  Dig 
eller  afvist  Dig.  Da  man  fortalte  mig :  Cassia  Palati 
gaaer  og  betler ,  saa  søgte  jeg  Dig ,  thi  jeg  vidste 
ikke,  at  Din  Interesse  havde  været  knyttet  til  Barnet. 
Du  var  altfor  stolt  til  at  betle  hos  mig,  men  jeg 
gav  Dig ;  fra  det  øjealik  kjendte  alle  mine  Folk 
Dig.  Hvad  jeg  nys  sagde,  fik  jeg  at  vide  i  faa 
Dage  ved  dem.  Vil  Du  have,  at  jeg  skal  spore 
yderligere?« 

Cassia  pillede  nervøst  ved  sin  Kjole.  Hun  saa 
at  hun  ikke  kunde  hamle  op  med  Matoppo.  Da 
hun  frygtede  ham  og  hans  Bande  og  mærkede  paa 
hans  Ord ,  at  han  vidste  Besked  med  de  mest 
skjulte  Tildragelser,  vovede  hun  ikke  at  lyve.  Hun 
var  i  hans  Magt  og  søgte  nu  forgjæves  efter  en  Udve 
til  at  slippe  bort. 

»Du  sagde  selv,  at  Barnet  blev  bragt  til  Hittebørns- 
hospitalet,«  mumlede  hun  endelig.  Jeg  ved  ikke 
mere,  end  Du  ved.« 

»Du  skulde  altsaa  ikke  vide,  at  hin  Kone  ikke 


hørte  til  hint  Hus?  Der  er  mange  Børn  der, 
men  det,  der  blev  overgivet  til  Din  Omsorg,  er 
ikke  iblandt  dem  og  er  heller  ikke  bleven  ind- 
skrevet der.« 

»Saa  har  man  bedraget  mig.« 

Matoppo  vidste  nok,  hvad  han  skulde  tænke  om 
dette  Svar,  men  et  Øjeblik  syntes  han  tvivlraadig. 

»Du  vil  alligevel  nok  komme  ud  med  Sand- 
heden!«  svarede  han  og  udstødte  en  klar  Piben. 

Cassia  foer  forskrækket  tilbage,  da  hun  gjættede 
hans  Hensigt,  og  trykkede  sig  op  mod  Muren. 
Ængstelig  saa  hun  sig  omkring  og  ned  mod  Strand- 
bredden ,  hvor  just  en  med  Bomuld  ladet  Baad 
gled  forbi. 

Hun  saa  med  opspilede  Øjne,  hvorledes  de  to 
Sømænd,  der  vare  i  Baaden,  sprang  iland,  da  de  hørte 
Signalet,  styrtede  sig  over  hende  og  slæbte  hende 
ned  i  Baaden. 

Taus  vendte  Matoppo  hende  Ryggen,  som  om 
det  slet  ikke  angik  ham,  hvorledes  hun  blev  kneblet 
og  bragt  ombord.  Langsomt  og  uden  Støj  stødte 
Baaden  fra  og  gled  ned  ad  Strømmen. 

« Cassia  har  jeg!  Det  ene  Tusind  Pund  er  fortjent. 
Det  Tossehoved  vilde  det  jo  saadan  selv!  .  .  .  . 
Lad  os  nu  gaa  til  den  Anden!« 

X. 


Adrianos  var  just  vendt  tilbage  til  sin  Bopæl, 
berøvet  det  sidste  ihvorvel  kun  ringe  Haab. 

Hr.  von  B.  havde  ved  Hjælp  af  uomstødelige 
Kjendsgjerninger  bevist  ham,  at  Emin-Bey  paa  det 
afgjørende  Tidspunkt  ikke  havde  været  i  Alexandria 
men  formodentlig  i  Paris.  Adrianos  havde  derpaa 
besvaret  Emins  Visit;  han  traf  ham  imidlertid  om- 
given af  en  Skare  lystige  Kammerater  ved  en 
Diner   og   maatte   derfor   opgive   at  berøre  den  saa 

delicate  Sae. 

Til  stor  Forbavselse  for  Adrianos   lod  Matoppo 

sig  melde  hos  ham.  Han  var  paaklædt  som  Gent- 
leman fra  Top  til  Taa,  bar  ulastelige  Glacéhandsker, 
en  Brystnaal  af  Brillanter  og  havde  en  høj  sort 
Silkehat  i  Haanden. 

Alie  kjendte  denne  Gavtyvs  Kjækhed  og  Dum- 
dristighed. Det  var  almindelig  bekjendt,  ogsaa  for 
Politimyndighederne,  at  han  han  havde  gjort  sig 
skyldig  i  arge  Streger;  hans  Bande  terroriserede  Sam- 
fundet med  Revolvere  og  Stiletter,  ved  de  frækkeste 
Angreb  paa  Liv  og  Ejendom,  alligevel  frygtede 
Myndighederne  ham  og  benyttede  hans  Hjælp  i 
mange  Tilfælde.  Man  saa  Matoppo  og  hans  intime 
Venner  i  Kaiifeerne  ved  Esbekieh ,  og  sad  man  end 
ikke   gjerne    ved    samme   Bord    som    han,    virkede 

hans  Nærværelse  dog  ikke  forstyrrende  selv  paa  Tider, 
hvor  man  havde  Grund  til  at  skrive  en  eller  anden 
Tildragelse  eller  et  Overfald  ved  højlys  Dag  paa 
aabcn  Gade  paa  hans  Regning. 

I  den  sidste  Tid  var  der  imidlertid  ikke  sket 
noget  mærkeligt  af  den  Slags,  og  Matoppo  færdedes 
saa  meget  mere  ugenert  blandt  Publikum. 

Adrianos'  evropæiske  Tjener  havde  modtaget 
ham  i  Overensstemmelse  med  hans  Paaklædning 
og  elegante  Optræden,  men  Adrianos  følte  en  indre 
Bevægelse  og  Uro,  da  han  saa  ham  træde  ind 
og  tage  Plads  i  en  Lænestol. 

»Bringer  Du  .  .  .   Nyt?«    spurgte  han  tøvende. 

»Som  Du  vil  ...  ja!  Først  og  fremmest  ere  vi 
kvit,   hvad  de  tusind   Pund  angaaer. « 

»Du  har  fundet  Cassia?« 

»Ja  mer  end  det;  hun  er  i  min  Magt  og  godt 
gjemt!  Jeg  har  sjælden  set  hende  saa  rasende  gal. 
Hun  hader  Dig,  og  Du  er  dog  hendes  Broder. 
Hvad  har  Du  gjort  hende?« 

Adrianos  trak  paa  Skuldrene. 

»Hun  vii  før  bide  Tungen  af  end  fortælle  Dig 
og  mig,  hvad  hun  har  gjort  med  Pigebarnet.  Men 
da  vi  ere  Barndomskammerater,  maa  jeg  skaane 
hende. « 

Adrianos,  der  sad  lige  overfor  ham,  støttede 
Panden  i  Haanden. 

»Det  værste,  Andreas,  tror  jeg  dog  nok 
er,  at  hun  efter  al  Sandsynliglighed  ikke  ved,  hvor 
Barnet  stikker.  Du  fortalte  mig,  at  Du  havde  lovet 
hende  Guld ;  jeg  lod  det  heller  ikke  mangle  paa 
det  —  vidste  altsaa,  hun  vilde  tale.  løvrigt  vælter 
hun  Skylden  paa  Dig,  og  paastaar ,  at  Du  et  eller 
andet  Sted  har  stjaalet  Barnet  og  derved  skaffet 
Dig  Rigdom.« 

Harmfuld  bed  Adrianos  Tænderne  sammen. 

»Skal  jeg  være  oprigtig,  saa  synes  jeg  ogsaa, 
at  hendes  Paastand  ikke  er  usandsynlig.  Du  havde 
Gjæld ,  men  Du  beviste,  at  Du  var  en  retskaffen 
Mand,  thi  Du  betalte,  hvad  mangen  retskaffen 
Mand  ikke  altid  gjør.  Men  det  staar  fast,  at 
Barnets  Fader,  William  Gordon,  sporløst  forsvandt 
i  Dschedda  .  .  .  .« 

Adrianos  foer  op. 

-»....  at  Du  har  bemægtiget  Dig  Barnet,  kaster 
et  stygt  Lys  over  Dig.  Der  kunde  let  opstaa 
Mistanke  om,  at  Du  har  givet  Cassia  Barnet,  for 
at  hun   skulde  skaffe  det  afvejen  .  .  .  .« 

Tænderskærende  sprang  Adrianos  op.  Bleg  og 
skjælvende,  med  knyttede  Hænder  stod  han  foran 
Gavtyven.     Matoppo  saa  ganske  rolig  paa  ham. 

»Cassia  gav  selv  en  Antydning  af  saadan  noget. 
Hun  havde  været  altfor  god,  sagde  hun  ,  til  at  nænne 
at  tilføje  den    skakkels   lille    Skabning  noget  ondt.« 


i>Det  er  min  Straf,  at  jeg  betroede  hende 
Barnet,«  sagde  Adrianos  og  lod  modfalden  Armene 
synke. 

»Det  er  sandt,  Andreas!  Er  hun  skyldig,  vil 
hun  naturligvis  vælte  Skylden  over  paa  Dig,  og  Du 
har  intet  Modbevis.  Barnets  Fader  havde  mange 
Penge  hos  sig,  det  ved  man.  Men  at  gjøre  et 
Barn  Fortræd,  det  bringer  ikke  alle  og  enhver  over 
sit  Hjerte  .  .  .« 

»Georgios!«  Adrianos  traadte  hen  til  ham  og 
lagde  sin  Haand  paa  hans  Skulder.  »Ikke  et  Ord 
mere  eller  .  .  .« 

Matoppo  lo  ligegyldig.  Han  rystede  Adrianos' 
Haand  af  sig  og  snoede  sit  Overskæg  med  et 
listigt  Smil. 

»Hør  videre.  Jeg  afvejer  jo  kun  alle  Muligheder 
for  at  være  paa  det  rene  med  Dig,  hvis  Ralph 
Gordon  .  .  .« 

Dette  Navn  virkede  næsten  tilintetgjørende  paa 
Adrianos. 

»  .  .  .  hvis  Ralph  Gordon  kom  herhen  og 
satte  sig  ligeoverfor  Dig,  som  jeg  nu  sidder,  og 
krævede  Dig  til  Regnskab  ikke  alene  for  Barnet 
men  for  Faderens  Liv  og  Formue!  Han  har  udlovet 
en  glimrende  Belønning.« 

Adrianos  sank  ned  i  Stolen ;  hans  Bryst  gik 
hurtig,   hans  Blik  stirrede  mod   Gulvet. 

»Det  vilde  naturligvis  ikke  være  behageligt  for 
Dig  at  faa  at  gjøre  med  Ralph  Gordon.  Naar 
man  nu  forhindrede,  at  denne  Englænder  .  .  .  Jeg 
mener,  at  ligesom  Barnet  forsvandt,  kunde  denne 
Mand  .  .  .  !<v 

»Georgios,  hvilken  Ret  har  Du  til  at  anse  mig 
for  en  Skurk?« 

»Ret?«  lo  Matoppo.  :*Hvad  vil  Ret  sige  her? 
William  Gordon  forsvandt,  og  naar  Ralph  Gordon 
ogsaa  for  .  .  .« 

»Ti!«  Adrianos  sprang  op  og  maalte  Værelset 
med  store  Skridt. 

»Det  røde  Hav  er  dybt;  det  gjemmer  allerede 
for  meget!  Selv  om  vi  antage,  at  denne  Englænder 
er  landet  her,  hvad  jeg  ikke  tror,  vilde  intet  være 
mig  lettere  end  at  trække  ham  om  i  Ørkenen 
for  Exempel  til  den  ensomme  Bir-Abu-Bellach,  og 
der  midt  i  Sandet,  at  .  .  .« 

»Skurk!«  udbrød  Adrianos  og  vendte  ham  Ryggen. 

Men  Matoppo  havde  talt  ganske  alvorlig;  han  lod 
sig  ikke  afvise.  »Denne  Englænder  skal  rigtignok 
rejse  sammen  med  en  Anden,«  sagde  han,  snoende 
sit  Overskjæg,  »men  det  vilde  nu  ikke  være  nogen 
Hindring,  om  de  skulde  indtræffe  her;  man  kunde 
føre  den  ene  derhen  og  den  anden  histhen;  i  saa 
Henseende  har  jeg  paalidelige  Folk.  Men  det 
værste  er,    at    denne  Anden    har   set  Dig  sammen 

med  Barnet,  og  det  vil  Du  ikke  kunne  benægte 
lige  over  for  ham.  Cassia  skal  ikke  staa  os  ivejen 
med  noget  Vidnesbyrd.  Du  ved,  hvor  stor  hendes 
søsterlige  Kjærlighed  til  Dig  er;  hun  vilde  ikke  nøle 
et  Øjeblik  med  at  styrte  Dig  i  Fordærvelse,  thi 
hun  hader  Dig,  fordi  Du  er  rig  og  lader  hende 
lide  Nød.« 

Adrianos  traadte  hæitig  hen  til  ham. 

»Georgiosl«  udbrød  han,  »Du  har  allerede  set 
denne  Mand,  denne  Ralph  Gordon!  Vær  ærlig  mod 
mig,  Din  Ungdomsven !  Sig  mig,  hvor  han  er !  Jeg 
vil  selv  .  .  . « 

Matoppo  lo  af  fuld  Hals. 

»Troer  Du,  at  jeg  vil  lade  ham  slippe  ud  af 
mine  Hænder?  Han  er  rig!  Han  udlover  Beløn- 
ninger; for  ham  spiller  Tusinder  af  Pund  ingen 
Rolle.  Jeg  trækker  ham  snart  hid  snart  did  — 
naar  jeg  først  faar  Fingre  i  ham ;  jeg  viser  ham 
dette  eller  hint  Spor,  og  bestandig  maa  han  punge 
ud.  Endelig  lykkes  det  mig  at  finde  Pigen,  lige- 
meget  om  det  er  den  rigtige.  Jeg  har  Folk  nok 
til  at  hitte  mig  en  saadan  Skabning;  jeg  har  end- 
ogsaa  allerede  en,  der  er  blond  og  ret  kjøn,  og 
som  omtrent  paa  hint  Tidspunkt  blev  overladt  til 
nogle  Fellaher,  da  hendes  Fader,  en  Maskinist  paa 
et  af  Kedivens  Godser,  døde  af  Feber.  Det  er  en 
klog,  opvakt  Tøs,  og  naar  jeg  fortæller  hende,    at 

en  rig  Mand  søger  hende,  gaaer  hun  gjerne  ind 
l)aa  min  Plan.  Dermed  skaffer  jeg  ogaa  Dig  Eng- 
lænderen fra  Halsen,  thi  den  Anden  ,  som  har  set 
Dig,  behøver  jo  ikke  at  vende  tilbage  fra  Ørken- 
turen .  .  .  ;  Du  ser,  jeg  har  to  Udveje,  vælg  nu  en 
af  dem.  Det  drejer  sig  kun  om,  hvormeget  Du 
vil  ofre.  Cassia  skal  ikke  mere  være  os  nogen 
Hindring.  <v 

Adrianos  Svarede  ikke.  Han  stod  bestandig 
ved  Vinduet  og  vendte  Ryggen  til  Banditten. 
Tanken  om  at  være  denne  Uslings  Medskyldige 
beskæmmede  ham. 

»Du  spiller  den  uskyldige,  Andreas,«  vedblev 
Matoppo.  »Den,  der  imidlertid  en  Gang  har  henvendt 
sig  til  mig,  maa  enten  være  med  mig  eller  mod 
mig.  Det  vMde  være  mig  en  let  Sag  at  bevise, 
exempelvis  nævnet,  at  jeg,  efterat  Forretningen  var 
gaaet  daarlig  i  Chartum,  var  taget  over  det  røde  Hav 
og  havde  været  i  Dschedda  paa  samme  Tid,  som  den 
gamle  Englænder  William  Gordon  døde  under 
Dine  Hænder,  ja  for  Retten  kunde  jeg  jo  sige, 
døde  for  Din  Haand ,  thi  den  gamle  Tyrk ,  i  hvis 
Hus  det  skete,  er  død  og  kan  ikke  mere  tale.« 

En  Gysen  overfoer  Adrianos.  Matoppo  —  der 
rigtignok  paa  sin  Maade  gjentog,  hvad  Oberst 
Barting  havde  sagt  paa  Terrassen  —  besad  et 
Kjendskab    til    de    nærmere    Omstændigheder,    som 

indgød  Adrianos  Gru;  denne  Slyngels  Vidnesbyrd 
kunde  tilintetgjøre  ham  Og  Banditten  havde  Kamme- 
rater nok,  som  vare  parate  til  enhver  Mened,  og  selv 
Cassia,  hvis  Had  dog  næppe  vilde  gaa  saa  vidt, 
at  hun  vilde  styrte  Broderen  i  Fordærvelse,  kunde 
han  ikke  slippe  for  som  Vidne,  da  hun  ogsaa  var 
i  Matoppo's  Hænder. 

Matoppo  havde  lagt  sin  Plan  med  en  djævelsk 
Snuhed;  han  holdt  alle  Traadene  i  sin  Haand  og 
omtalte  Planen  med  en  Frækhed,  ligeoverfor 
hvilken  Adrianos  var  hjælpeløs.  Ude  af  Stand  til 
at  kunne  overskue  Rækkevidden  af  disse  Intriger 
stod  Adrianos  ved  Vinduet  og  pressede  Haanden 
mod  sin  feberglødende  Pande. 

Hvad  han  havde  søgt  at  naa,  laa  nu  fjernere 
end  nogensinde.  En  betydelig  Sum  Penge  havde 
han  givet  Banditten  for  at  finde  Cassia,  og  saa 
havde  han  fundet  hende  men  benyttede  hende  nu 
til  bedste  for  sine  egne  Formaal.  Og  Matoppo 
havde  talt  til  ham  om  Ralph  Gordon  med  et 
Kjendskab,  der  satte  ham  i  Forbauselse,  og  om  en 
Anden  i  Følge  med  Ralph,  som  skulde  have  set  ham, 
Adrianos,  og  Barnet;  han  havde  ganske  ligefrem 
underrettet  ham  om  det  Attentat,  han  vilde  øve 
paa  de  to  Mænd.  I  Bandittens  Hænder  maatte  de 
faa  det  sørgeligste  Endeligt.  Han  havde  truet  med 
at  optræde  som  Vidne,  han  vidste  Besked  med  hin 

elendige  Hytte  i  Dschedda,  med  den  gamle  Tyrk, 
og  hvem  vilde  vel  kunne  bevise  hans  Uskyldighed, 
naar  et  Dusin  af  Matoppos  Bande  aflagde  Ed  imod 
ham.  Ingen  kunde  vidne  for  ham,  selv  ikke  Barnet, 
om  det  blev  fundet,  thi  det  havde  jo  ligget  i  Feber- 
vildelse ... 

Angsten  lammede  ham ;  det  kostede  ham  stor 
Anstrengelse  at  holde  sig  oprejst  og  endnu  større 
at  gjøre  Fiont  mod  denne  Skurk. 

Matoppo  sad  imidlertid  ganske  magelig  i  Læne- 
stolen med  Benene  overkors  ;  med  isnende  Ro  strakte 
han  Armen  ud  mod  Bordet  for  at  tage  sig  en 
Cigaret.  Fuldstændig  ligegyldig  sad  han  saa  og 
blæste  Tobaksrøgen  ud  i  Værelset. 

j>Jeg  har  just  ikke  meget  god  Tid,  Andreas!« 
sagde  han  og  saa  paa  Uhret.  »Her  gaar  Du  ud 
og  ind  i  de  fornemste  Familier,  ja  man  siger  endog, 
at  vor  Konsuls  sortøjede  Datter  er  helt  naragtig 
skudt  i  Dig,  thi  man  har  ofte  set  Dig  sidde  i 
Pavillonen  i  hendes  Have  hvor  hun  tilberedte  sød 
sød  Limonade  for  Dig.  Skaf  Dig  altsaa  den  besværlige 
Englænder  fra  Halsen.  Cassia  skal  ikke  forstyrre 
Dig,  og  Du  behøver  ikke  mere  at  give  Dig  Udseende 
af  at  søge  Barnet.  Jeg  har  fundet  det,  som  jeg 
nylig  sagde,  og  vi  behøve  saa  ikke  mere  det  andet, 
om  det  overhovedet  er  i  Live  .  .  .  Hvormeget  betaler 
Du,    naar    jeg   bringer    denne    stygge   Sag    ud    af 


93  — 


Verden  og  sørger  for,  at  ogsaa  den  anden  Eng- 
lænder, der  kjender  Dig,  en  skjøn  Dag  finder  sin 
Død  af  Solstik  eller  et  Slangebid?« 

Matoppo  havde  talt  hurtig ,  iitaalmodig ;  han 
kastede  Cigaretten  fra  sig  og  saa  op  mod  Loftet 
med  et  hemmeligt  Sideblik  til  Adrianos. 

Med  et  Suk  traadte  denne  tilbage  fra  Vinduet. 
Han  havde  taget  sin  Beslutning,  og  Udtrykket  i 
hans  Ansigt  tydede  paa  den  største  Resignation. 

»Hvad  Du  har  sagt  til  mig,  Georgios,«  sagde 
han  i  en  ligegyldig  Tone,  »har  intet  at  gjøre  med 
det  Hverv ,  jeg  overdrog  Dig.  Betragt  det  som 
udført.  Behold  de  tusind  Pund,  de  ere  Dine  ifølge 
vor  Overenskomst,  men  —  vov  ikke  at  krumme  et 
Haar  paa  Cassia.  Jeg  er  ikke  bange  for  hende 
og  frygter  overhovedet  ikke  nogen.  Overlad  til 
mig  den  Opgave  at  finde  den  forsvundne,  jeg 
ængstes  ikke  for  Ralph  Gordon  eller  den  Anden, 
jeg  venter  tværtimod  Begge  med  rolig  Samvittighed 
for  at  forene  mine  Bestræbelser  med  deies.  Vi  to 
ere  nu  færdige  med  hinanden!« 

Skuffet  i  sine  P'orventninger  og  med  voxende 
Forbauselse  havde  Matoppo  hørt  paa  ham.  Da 
saa  Adrianos  vendte  Banditten  Ryggen,  maalte  denne 
ham  med  et  spottende  Blik,  bed  sig  i  Læben  og 
tog  sin  Hat. 

»Du    vil   altsaa    opgive   Sagen /<    svarede    han 

rolig.  »Klogskab  synes  ikke  at  være  Din  Styrke. 
Jeg  kunde  have  fortalt  Dig  mere  endnu,  men  jeg 
troede,  Du  selv  kunde  gjætte  Dig  til  det.  Skulde 
Du  imidlertid  besinde  Dig,  saa  træffer  Du  Filippos 
i  Kaffeen   ....  Paa  Gjensynl« 

Matoppo    gik;    Adrianos    værdigede    ham    ikke 
et  Blik,   men  ringede  paa  sin  Tjener. 


IX. 


»Hvad  gaar    der  egentlig  af  Adrianos?«  spurgte 
Hr.    von   B.    sin    smukke    Datter    hver    Gang    den 
unge  Mand  tog  Afsked  med  dem;  og  Lucile  sukkede 
da  hemmelig,  thi  hun  formaaede  ikke  at  forklare  sig 
hans  Opførsel. 

I  timevis  laa  hun  nede  i  Haven  i  Hængemaatten 
og  betragtede  den  klare  Himmel  uden  at  kunne 
finde  Løsning  paa  Gaaden ;  hun  var  netop  nu  tvungen 
til  hver  Dag  at  gjøre  det  omhyggeligste  Toilette, 
thi  der  kom  stedse  flere  og  flere  Fremmede ,  som 
skulde  modtages,  og  hvad  der  tidligere  havde  været 
hende  en  kjær  Adspredelse,  var  hende  nu  en  tryk- 
kende Byrde. 

»Hvad  gaar  der  af  Adrianos?«  spurgte  hun 
ogsaa.  Hun  havde  selv  spurgt  ham  desangaaende, 
og  han  havde  i  Begyndelsen  givet  undvigende  Svar 

og  derpaa  ytret  som  sin  Hensigt  atter  at  gaa  i 
Krigstjeneste,  men  selve  Grunden  til  hans  For- 
vandling var  ikke  til  at  opdage. 

Adrianos  var  adspredt  og  forstemt.  Naar  han 
red  gjennem  Schubra  Alleen,  hang  baade  Hest  og 
Rytter  med  Hovedet;  han  talte  nervøst,  søgte  at 
undgaa  Selskab  og  gjorde  Indskrænkninger  i  sin 
daglige  Levemaade,  hvad  der  vakte  Forbauselse. 

Saa  hed  det  sig,  at  Adrianos  personlig  havde 
bedet  Kediven  om  Tilladelse  til  atter  at  indtræde 
i  sin  tidligere  Stilling,  og  at  Ismael-Pascha  havde 
bevilget  det. 

»Ralph  Gordon  og  denne  Anden,  han  være, 
hvem  han  være  vil,  skulle  være  mig  velkomne!« 
sagde  han  fattet  til  sig  selv;  >jeg  er  beredt  til  at 
aflægge  dem  Regnskab.  Lad  ham  saa  tvinge 
Cassia  til  at  sige  Sandheden;  det  vil  hun  gjøre, 
naar    hun    erfarer,    at  jeg    er   lige    saa    fattig    som 

hun    .  .  .« 

Adrianos  kunde  ikke  komme  paa  det  rene  med 
sig  selv,  om  han  ikke  skulde  indvie  Hr.  von  B.  i 
den  hele  Sag;  dog  Familiestolthed  forbød  ham  at 
sive  Søsteren  til  Pris. 

Hr.  von  B.  havde  nemlig  som  ung  Mand  havt 
Ansættelse  ved  Gesandtskabet  i  Rom  og  kjendt 
Adrianos'  Fader,  den  gamle  Grev  Palati,  hvis  ubøj- 
elige Karakter  han  havde  lært  at  skatte.  At  Skjæbnen 

li.wdc  været  den  ulykkelige  Mands  Søn  gunstig, 
var  i  hans  Øjne  kun  simpel  Retfærdighed,  men  han 
kunde  ikke  forsone  sig  med,  at  Adrianos,  der  hid- 
til havde  været  en  fuldendt  Kavaller,  nu  pludselig 
havde  forandret  sig.  Han  var  imidlertid  fast  over- 
tydet om,  at  Adrianos  bejlede  til  den  skjønne  Lu- 
cile,  og  ansaa  det  for  givet,  at  Lucile,  naar  hun 
blev  hans  Kone,    snart  vilde  ])ringe  alt  i  Ligevægt. 

Ganske  paafaldende  var  den  Maade,  paa  hvilken 
Adrianos  skyede  det  selskabelige  Liv.  Han,  der 
tidhgere  havde  været  Sjælen  i  de  smaa  Soiréer  og 
Selskaber,  som  Hr.  von  B.s  Hus  ikke  kunde  und- 
være, kom  nu  med  Udflugter  og  Undskyldninger, 
naar  man  sendte  ham  Indbydelse.  Han  undgik 
Menneskene ;  i)aa  den  anden  Side  havde  man  ham 
nødig   i   Selskabslivet. 

Lucile  tilkastede  ofte  ham  utilfredse  men  op- 
muntrende Blikke,  og  det  gjorde  ham  endnu  mere 
forlegen.  Undertiden  hviskede  hun  til  ham: 
»Adrianos,  hvad  gaar  der  af  Dem?«  og  han,  han 
havde  da  mgen  Undskyldning;  han  saa  kun  endnu 
mere  forvirret  ud  og  bad  om  Overbærelse,  men 
fortjente  den  dog  ikke. 

De  store  Forpligtelser,  der  paahvilede  Lucile 
som  Husfrue,  virkede  dog  adspredende  paa  hendes 
Hjertesorg;  snart  var  hun  vred  paa  ham,  snart  til- 
gav   hun    ham,    alt    efter    som    Hovedet    stod    paa 

hende;  hun  holdt  sig  skadesløs  ved  de  andre  Ka- 
vallerers  Galanterier,  begunstigede  Emin-Bey,  kun 
for  at  anspore  Adrianos,  og  lod,  som  om  hun  ikke 
savnede  ham,  selv  om  hun  i  Virkeligheden  inder- 
lig længtes  efter  ham. 

Paa  sin  Side  lededes  Adrianos  af  vægtige  Grunde. 
Han  ængstedes  ved  Tanken  om,  at  man  tillagde 
hans  Opmærksomhed  mod  Lucile  alvorlige  Motiver; 
han  kunde  ikke  lide  de  Forestillinger,  man  nærede 
om  hans  pekuniære  Forhold,  og  fandt  en  Forkla- 
ring desangaaende  beskjæmmende.  Han  trak  sig 
ogsaa  tilbage  fra  Selskabslivet  af  den  Grund,  at 
han  hvert  Øjeblik  kunde  befrygte  at  staa  Ansigt  til 
Ansigt  med  Ralph  Gordon. 

Otte  Dage  gik,  og  endnu  havde  han  intet  hørt 
fra  Matoppo;  han  skjælvede  ved  Tanken  om,  hvad 
denne,  den  listigste  af  alle  Banditter,  kunde  have 
faaet  i  Sinde. 

Matoppos  Tavshed  forekom  ham  at  være  af 
slem  Betydning.  Han  søgte  ham  paa  alle  Kaffeer 
uden  virkelig  at  have  til  Hensigt  at  finde  ham,  han 
kiggede  ind  i  alle  Knejper  i  det  arabiske  Kvarter. 
Filippos,  som  han  dog  nok  vilde  have  gjenkjendt 
fra  sin  Barndom,  saa  han  heller  ikke  noget  til,  og 
dette  forskrækkede  ham  endnu  mere,  da  han  ansaa 
denne  Fyr  for  Matoppos  højre  Haand,  Han  gik 
ogsaa  hver  Dag  og  ventede,    at  Cassia   skulde   vise 

sig,  at  han  et  eller  andet  Sted  skulde  trætte  hende, 
jnen  ogsaa  hun  forblev  usynlig. 

Endelig  oprandt  da  den  Dag,  da  Emin's  Fest, 
til  hvilken  Lucile  glædede  sig  som  et  Barn,  skulde 
finde  Sted. 

Dagen  forud  var  Emin's  Søster  indtruffen  med 
et  Følge  som  en  østerlandsk  Dronning;  Emin  selv 
havde  hentet  hende  i  de  eleganteste  Ekvipager  med 
kostbart  opsadlede  Heste. 

Hun  kom,  klædt  efter  evropæisk  Mode  med 
fransk  Snit;  ved  sit  Indtog  var  hun  omgiven  af  et 
fransk  Tjenerskab,  og  foran  hver  Ekvipage  løb  en 
Sais,  en  Forløber.  Ingen  havde  dog  faaet  den 
skjønne  Elda  at  se;  hun  og  hendes  Damer  havde 
hvide  Slør  for  Ansigterne.  Emin-Bey  i  egen  Person 
sluttede  Toget,  fulgt  af  en  Jokey. 

Da  Adrianos  om  Middagen  før  den  store  Fest 
besøgte  Hr.  von  B  ,  talte  han  om  sin  Ulyst  til  at 
gaa  derhen.  Lucile  følte  sig  stødt,  thi  det  havde 
været  hendes  Hensigt  at  vælge  ham  til  Kavaller. 
Hendes  Fader  talte  paa  Festgiverens  Vegne  og  bad 
ham  komme ;  desuden  havde  han  jo  siden  sin 
Hjemkomst  behandlet  Emin  med  en  saadan  Kulde, 
at  denne  ganske  vist  vilde  føle  sig  krænket  ved 
hans  Udeblivelse;  og  til  syvende  og  sidst,  ja,  saa 
vilde  der  jo  ved  denne  Lejlighed  ligesom  ellers 
være  Mangel  paA  unge  Kavallerer. 

Med  et  tungt  Hjerte  lovede  Adrianos  saa  at 
komme.  Det  forekom  ham,  som  om  han  var  om- 
given at  usynlige  Fjender,  af  Modstandere,  der  sneg 
sig  efter  ham,  beredte  til  at  træde  ham  imøde, 
hvilket  Øjeblik  det  skulde  være :  denne  Bandit,  som 
han  saa  taabelig  havde  indladt  sig  med,  Søsteren 
Cassia,  der  var  besjælet  af  et  brændende  Had  til 
ham,  Ralph  Gordon  og  saa  denne  Anden,  som 
Matoppo  havde  omtalt;  foruden  disse  Fjender  havde 
han  ogsaa  en  Fjende  i  sin  egen  Barm :  Bevidst- 
heden om  den  strafværdige  Benyttelse  af  de  be- 
troede Penge  og  om  den  Skjødesløshed,  med  hvilken 
han  havde  sat  den  unge  Piges  Velfærd  paa  Spil. 

Han  havde  jo  gjort  sig  selv  til  Forvalter  over 
det  stakkels  Barns  Formue  og  havde  ved  Hjælp-  af 
den  tilfredsstillet  sin  Trang  til  at  komme  ud  i 
Verden.  Nu  frygtede  han  Opgjørelsen,  naar-  Regn- 
skabet blev  ham  affordret.  En  hemmelig  Følelse 
sagde  ham,  at  Katastrophen  nærmede  sig :  hvor- 
ledes skulde  han  retfærdiggjøre  sig,  naar  Matoppo 
offentlig  rejste  Anklagen  mod  ham,  og  hans  egen 
Søster  støttede  den?  Han  kunde  og  vilde  ikke  fra- 
gaa,  at  han  var  i  Besiddelse  af  William  Gordon's 
Formue,  men  hvorledes  skulde  han  bevise,  at  han 
var  uden  Skyld  i  dennes  Død?  Baade  Matoppo 
og  Cassia  misundte  ham  Pengene  og  kunde  let 
komme    frem    med    en    nedrig   Anklage    for    at    faa 

Fingre  i  Englæiulerens  Guld.  Hvad  Matoppo  havde 
fortalt  ham  om  Cassia,  var  sikkert  Opspind,  da 
Banditten  kun  benyttede  hende  som  Redskab. 

Han  maatte  se  at  finde  Ralph  Gordon,  før 
denne  faldt  i  Matoppo's  Hænder,  hvad  der  vilde 
være  det  samme  som,  at  hans  Liv  blev  sat  paa 
Spil.  Kunde  han  frelse  Ralph,  var  denne  Frelse 
sikkert  nok  værd  den  Tilgivelse,  som  han,  Adrianos, 
vilde  bede  ham  om  .  .  .  Men  hvor  skulde  han  søge 
ham?  Matoppo's  frække  Ord  lod  formode,  at  Ralph 
Gordon  allerede  befandt  sig  i  Ægypten ;  nu  vare 
otte  Dage  forløbne,  Matoppo  havde  ikke  ladet  sig 
se,  og  Ralph  var  sandsynligvis  allerede  i  hans 
Hænder! 

Syg  og  feberskjælvende  naaede  Adrianos  hjem. 
Han  var  ude  af  Stand  til  at  tænke  klart,  ude  af 
Stand  til  at  handle.  Matoppo,  Cassia,  Ralph  Gor- 
don svævede  som  frygtelige  Skygger  for  hans  Øjne, 
og  i  en  saadan  Stemning,  i  en  Stilling,  hvor  Jorden 
brændte  under  hans  Fødder,  skulde  han  nu  tage 
Del  i  en  Fest,  til  hvilken  alle  Honoratiores  i  Kairo 
vare  indbudte! 

Han  vilde  bort  ved  Daggry;  han  vilde  selv  søge, 
og  en  af  de  tre  maatte  han  finde.  Men  først  og 
fremmest  gjaldt  det  om  at  tilkjæmpe  sig  den  nød- 
vendige Ro  for  at  kunne  bestaa  Kampen. 

Timerne  løb,   medens  hundrede  Planer  gjennem- 

krydsede  hans  Hjerne.  Han  gjorde  Toilette;  Vognen 
holdt  for  Døren. 

Tjeneren,  som  meldte  dette,  rakte  ham  samtidig 
en  lille  Billet. 

Hurtig  rev  han  den  op  og  kastede  et  adspredt 
Blik  paa  den.  Den  indeholdt  kun  en  Linie  fra 
Hr.  von  B. : 

» N e m i  Gordon  er  f u n d e t. c 

Et  forløsende  Suk  undslap  hans  beklemte  Bryst. 
I  de  første  Øjeblikke  stod  han  som  forstenet,  saa 
foldede  han  sine  Hænder. 

»Nemi  er  fundet !<■  ....  Han  gik  hen  til  Vin- 
duet og  aandede  dybt,  som  vilde  han  ret  befri  sig 
for  det,  der  havde  hvilet  saa  tungt  paa  hans  Hjerte. 
Da  fik  han  Øje  paa  en  Mand,  der  rullede  forbi  i 
en  Fiakre  og  med  et  spodsk  Smil  saa  op  til  hans 
Vinduer;  Matoppo.  Synet  af  denne  Skurk  fik 
Adrianos'  Hjærte  til  at  banke,  og  han  foer  sammen, 
greben  af  en  uforklarlig  Skræk. 


XII. 

Rygtet  talte  sandt,  naar  det  berømte  den  sjældne 
Pragt,  der  skulde  herske  i    Emin-Beys  Slot. 

Hans  Fader  havde,  skjøndt  han  bekjendte  sig 
til  den  kristne  Tro,   ikke  fornægtet  sin  østerlandske 

Herkomst  ou^  udstyret  Slottet  med  al  den  vellystige 
Overdaadighed,  som  er  karakteristisk  for  den  dvaske 
Muhamedaner.  Just  som  han  gjorde  sig  rede  til 
at  drage  ind  i  sit  jordiske  Paradis,  blev  han  bort- 
kaldt til  det  himmelske. 

Bygningen,  der  var  opført  i  maurisk  Stil,  laa  i 
en  Have,  som  var  indhegnet  med  en  høj  Mur;  den 
var  just  ikke  stor,  men  netop  derfor  saa  meget 
mere  tiltalende  Væggene  og  Søjlerne  med  de 
hesteskoformige,  udskaarne  Buer  vare  prydede  med 
mange  Skriftsteder  af  Koranen,  og  yppige  Slyng- 
planter bedækkede  Murene;  paa  Divanerne  laa  bløde 
Silkepuder  og  juvelbesatte  Nargilehs;  gyldne  Bægre 
og  fine  ægyptiske  Kander  fandtes  i  Mængde. 

Dørene,  der  førte  til  den  mauriske,  orangesmyk- 
kede  Hal,  vare  prydede  med  store  Blad  planter; 
traadte  man  ud  af  en  af  disse  med  Marmortrin  for- 
synede Døre,  viste  der  sig  for  Beskuerens  Blik  ni 
smaa  Kiosker,  der  stod  i  en  Halvkreds,  omgivne 
af  Palmer,  Magnolier  og  duftende  Jasmin.  Ligesom 
i  det  gamle  Alhambra  i  Spanien,  saaledes  rislede 
der  ogsaa  her  en  Kilde,  fra  hvilken  Vandet  blev 
ledet  rundt  om  i  Haven  ad  Marmorrender. 

Først  efter  Emin's  Faders  Død  havde  man  lært 
det  Indre  af  dette  lille  Feslot  at  kjende.  Fxemmede 
Bygmestre  havde  opført  det,  fremmede  Arbejdere 
havde    været    tilkaldte,    og    ingen     Uvedkommende 

havde  under  Opførelsen  faaet  Lov  til  at  sætte  sin 
Fod  indenfor  Ringmuren.  Fremmede  Gartnere  havde 
skabt  Haven,  og  da  saa  den  gamle  hvidskjæggede 
Effendi  lagde  sig  til  at  dø,  bevarede  hans  Tjener- 
skab Hemmeligheden,  indtil  Emin  løste  Fortryllelsen, 

Emin-Bey,  der  som  alle  Rige  kaldtes  Abu-Dahab 
o :  Guldets  Fader  af  Araberne,  stod  paa  den  bedste 
Fod  med  begge  Religioner,  baade  med  den  kristne 
og  den  muhamedanske.  Naar  han  var  Gjæst  hos 
de  fornemme  Arabere,  spiste  han  paa  tyrkisk  Vis 
og  deltog  i  deres  Skikke;  i  Evropæernes  Selskaber 
var  han  den  elegante  Verdensmand  og  Pariser-Ka- 
valler,  der  fortryllede  alle  ved  sin  Elskværdighed ;  han 
var  den  flotteste  Dandser,  undgik  intet  Æventyr  og 
indtog  den  første  Plads  i  Damernes  Hjerter.  Naar 
han  fik  i  Sinde  at  vise  sig  i  østerlandsk  Dragt,  saa 
gjorde  han  det  med  fyrstelig  Pragt  og  omgiven  af 
sin  nubiske  Livgarde;  han  holdt  imidlertid  mest  af 
at  give  Dandyen  og  have  en  Jokey  i  Hælene. 

Den  Fest,  som  Emin  gav  til  Ære  for  Søsteren 
Elda  havde  naturligvis  paa  Grund  af  Lokaliteterne 
et  overvejende  orientalsk  Præg;  imidlertid  vidnede 
den  om  hans  Væsens  Dobbelthed.  Muhamedanske 
Tjenere  i  lange  Kaftaner  og  evropæiske  Domestikker 
i  straalende  Livreer  færdedes  i  Huset,  i  Kioskerne 
og  i  Haven ;  i  Smaatelte  var  der  opstillet  evro- 
])æiske  Bufetter.    som    sukkede  under  Byrden  af  de 

kostbare  Servicer,  i  Kioskerne  tandles  lave  orien- 
talske Borde  med  Sølv-  og  Guldopdækninger,  med 
kostbare  Vandkruse  og  Drikkeskaaler  til  de  Ret- 
troende. 

Ogsaa  blandt  de  mange  Gjæster  saacs  denne 
Forskjel:  østerlandske  og  vesterlandske  Dragter, 
muhamedansk  Alvor  og  Gravitet  og  evropæisk  Liv- 
lighed ;  ja  i  en  af  Kioskerne,  der  var  tillukket  med 
et  sirligt  Gitter,  fandtes  en  Del  tilslørede  Harems- 
damer,  som  nysgjerrig  stirrede  ud  paa  det  brogede 
Liv  i  Haven.  Ingen  havde  set  dem  komme,  thi 
de  vare  blevne  førte  til  Kiosken  gjennem  en  mørk 
Gang,  og  Ingen  saa  dem  tage  bort.  Den  galante 
Emin  havde  ikke  forsømt  at  berede  sine  muhame- 
danske Venners  Haremsdamer  lidt  Øjenslyst,  hvor- 
for de  takkede,  hver  Gang  de  saa  ham,  med  en 
Glædessummen. 

Da  Adrianos  kom,  fandt  han  Selskabet  fuld- 
talligt. Lucile  havde  et  vist  Krav  paa  ham  denne 
Aften,  men  han  var  kun  lidet  oplagt  til  den  Samtale, 
den  unge  Dame  attraaede.  Alligevel  maatte  han 
jo  opsøge  hende  og  tale  med  hendes  Fader. 

Han  gik  rundt  i  Huset  og  Haven,  hilste  her  og 
hist  paa  en  Bekjendt,  vexlede  et  Ord,  et  Haandtryk 
med  en  anden,  men  adspredt  og  i  nervøs  Spænding. 
Han  undgik  sine  intime  Venner,  søgte  bestandig 
og    —   saa   saa   pludselig    under   en  høj  Nil-Akazie 

det  Ansigt,  han  mindst  havde  ventet  at  faa 
at  se. 

Det  var  Matoppo. 

»Du  studser  over  at  se  mig  her?«  spurgte  han 
leende.  »Jeg  fører  her  Opsynet  med  Hjælpebetje- 
ningen —  maa  have  en  Finger  med  allevegne. 
Hvis  jeg  ikke  forstyrrer  Dig,  saa  .  ,  .  .« 

Adrianos  opfyldtes  af  Modbydelighed  ved  Synet 
af  dette  Menneske.  Han  troede  at  læse  paa  Ban- 
dittens Øjne,  at  en  ny  Skurkestreg  var  lykkedes  ham. 

»Her  er  ikke  Tid  og  Sted!«  svarede  han  und- 
vigende. 

»Sandt  nok!  Men  .  .  .  Du  spørger  ikke  efter 
Cassia?« 

»Nej!« 

»Hm!  Hun  kan  nu  heller  ikke  mere  nytte 
hverken  Dig  eller  mig.  Hun  er  et  tosset,  jeg 
kunde  næsten  sige  forrykt  Fruentimmer,  som  for- 
dærver Alting  Jeg  har  havt  meget  Vrøvl  med 
hende.« 

»Hvad  vil  Du  saa?  Tal!«  svarede  Adrianos 
utaalmodig. 

»Nu,  for  min  Skyld  er  det  det  samme,  orn  Du 
t'aar  Underretning  idag  eller  imorgen.  Jeg  vil  dog 
idag  sige  Dig  saa  meget,  at  denne  Englænder  ikke 
skal  forurolige  Dig  mere,  og  ...  den  anden 
heller   ikke.« 

Adrianos  stirrede  forskrækket  paa  ham. 

»Du  har  myr  .  .  .?<  —  Ordet  døde  paa  hans 
Tunge. 

>Naa,  det  gik  alt  sammen  rigtig  god  ti  Han  var 
fuldstændig  tilfreds.« 

»Hvem?  ...  og  hvormed ? c- 

»Du  har  Ret:  her  er  ikke  Tid  og  Sted  til  For- 
klaring!« afbrød  Matoppo  ham.  *Jeg  vilde  kun  for- 
berede Dig  paa,  at  jeg  imorgen  kommer  til  Dig, 
for  nu  at  holde  Afregning  med  Dig.  Fem  tusind 
Pund  maa  den  Sag  dog  nok  være  værd  for  Dig. 
Jeg  tænker  nu  paa  at  trække  mig  tilbage  fra  Forret- 
ningen.« 

En  Gysen  overfoer  Adrianos;  han  mindedes, 
hvad  Banditten  havde  sagt  Dagen  forud.  Ma- 
toppo saa  medlidende  paa  ham,  idet  han  lo. 

»Vi  ere  altsaa  enige, <;   sagde  han  tørt. 

Adrianos  vendte  ham  Ryggen  med  Foragt,  saa 
sig  om  i  Haven  og  opdagede  Hr.  von  B.  i  Nærheden 
af  Huset.  Uden  at  sige  et  Ord  mere  ilede  han  bort. 

»Jeg  havde  kunnet  forlange  mere!  mumlede 
Matoppo  med   et  Skuldertræk  og  saa  efter  ham. 

XIII. 

»Ah,  er  De  der,  Adrianos! c  udbrød  Hr,  von 
B.,   idet  han    greb    hans    Haand    og   trak   ham  med 

sig.  »Jeg  har  søgt  Dem  overalt!  Ogsaa  Lucile  er 
vred  paa  Dem,  thi  hun  har  noget  at  tale  med 
Dem  om.  Nu  er  hun  rigtignok  optaget  andetsteds; 
Emin-Bey  viger  ikke  fra  hendes  Side.  Har  De 
faaet  min  Billet?« 

»Ja,  og  den  har  sat  mig  i  den  Ophidselse,  som 
De  her  ser  mig  i!« 
,i:Hr.  von  B.  lo  skjælmsk. 
,  »De  skal  faa  alt  at  vide.  Kom  nu  med!  Jeg 
troede  ikke,  at  De  lagde  saa  stor  Vægt  derpaa,« 
tilføjede  han  og  stirrede  forbavset  paa  Adrianos,  da 
han  mærkede,  hvorledes  hans  Arm  skjælvede. 

De  traadte  begge  ind  i  Slottets  ottekantede, 
prægtig  smykkede  Salon,  der  var  helt  opfyldt  af 
Gjæster.  Den  brogede  Mængde  bølgede  frem  og 
tilbage  og  dannede  en  Kreds  om  en  Gruppe,  som 
var  Gjenstand  for  alles  Hyldest. 

Emin  befandt  sig  i  denne  Gruppe ;  da  han  saa 
Hr.  von  B,  og  Adrianos,  gik  han  dem  imøde  og 
gav  den  sidste  et  hjerteligt  Haandtryk. 

»Jeg  har  forgjæves  søgt  Dig  blandt  mine  Gjæster, « 
udbrød  han  med  et  indtagende  Smil.  »Tusind  Tak, 
fordi  Du  kom!  Tillad  mig  at  forestille  Dig  for  min 
Søster ! « 

Med  disse  Ord  tog  han  Adrianos'  Arm  og  trak 
ham  ind  i  Kredsen.  Som  en  Dronning  stod  her 
en  høj,    vidunderlig  smuk    ung  Kvinde,    klædt    i    et 

hvidt,  purpurbræmmet  Gevandt  af  Brussa  Silke. 
Hendes  Ansigtstræk  vare  ægte  østerlandske,  hendes 
yppige  Hals  og  runde  Arme  vare  helt  blottede,  og 
paa  hendes  kulsorte  Haar  straalede  et  Diadem,  hvis 
Glands  dog  blev  overgaaet  af  de  store  mørke  Øjnes. 
Hun  stod  og  talte  med  en  Herre,  og  da  Emin  ikke 
vilde  afbryde  hendes  Konversation,  fik  Adrianos 
god  Tid  til  at  beundre  denne  junoniske  Skjønhed, 
som  hun  stod  der  og  kon^erserede  med  Liv  og 
Skjælmeri. 

Adrianos  var  greben  af  Forundring.  Ved  Siden 
af  Elda's  imponerende  Skikkelse  bemærkede  han 
Lucile,  der  saa  ud  som  et  Barn  i  Sammenligning 
med  Emin's  Søster,  der  holdt  Hof  som  en  Dronning 
fra  Libanon.     Og  paa  Elda^s  anden  Side  .   .   , 

Det  svimlede  for  ham ,  alt  løb  rundt  for  ham, 
og  han  holdt  Haanden  for  Øjnene  for  atter  at  samle 
sine  Tanker;  saa  saa  han  paany  op. 

Der  lige  foran  ham,  paa  Elda's  højre  Side,  stod 
en  ung  blond  Pige,  klædt  i  et  Gevandt  af  hvid 
Silke ;  hendes  guldgule  Haar  var  fæstet  op  i  Nakken 
i  en  græsk  Knude,  paa  hendes  Læber  svævede  et 
yndigt  Smil,  paa  hendes  friske  Ansigt  .   .   . 

Emin  trak  ham  med  sig.  Bedøvet,  forvirret 
fulgte  Adrianos  ham.  »Min  Ven  Adrianos-Bey, 
kjære  EldaU  hørte  han  ham  sige  med  høj  Stemme. 
»Han  beder  om  .  .  .  .« 

Et  Udraal)  af  Overraskelse,  som  kom  fra  en  af 
Damerne,  afbrød  ham.  Forundret  saa  Emin  hen 
paa  den  smukke  Blondine,  som  med  halvt  aabne 
Læber  stirrede  paa  Adrianos ,  idet  hendes  milde 
venlige  Ansigt  skiftede  Farve.  »Adrianos!«  .  .  . 
hørte  han  hende  udbryde  og  saa,  hyorledes  hun 
gjorde  et  Skridt  fremad  og  strakte  Ha  anden  ud, 
men  derpaa  usikker  holdt  inde  og  søgte  at  læse  i 
den  unge  Mands  Øjne. 

Adrianos  vilde  tale,  men  forvirret  slog  han 
øjnene  ned.  Der  laa  i  den  unge  Piges  Blik,  som 
var  hæftet  paa  ham,  noget  som  han  ikke  formaaede 
at  udholde.  Hjertet  bankede  voldsomt  i  hans  Bryst, 
og  Blodet  hamrede  i  hans  Tindinger;  han  følte  sig 
trykket  til  Jorden  af  den  Gruppe,  der  stod  foran 
ham,  af  det  høje  Præg,  den  havde,  da  den  majestæ- 
tiske Elda  laL;de  sin  hvide  juvelprydede  Arm  om 
Pigen  og  kjæriig  søgte  at  drage  hende  til  sig. 

Han  aandcde  dybt,  hans  Brysl  var  nær  ved  at 
sprænges;  og  da  han  atter  hævede  Øjnene,  saa  han 
endnu  Pigens  Arm  strakt  ud  mod  ham,  saa,  hvor- 
ledes hendes  blaa  Øjnes  bønlige  Blik  hvilede  pua  ham. 

Han  gik  et  Skridt  frem;  han  greb  den  fremstrakte 
Haand  og  omklamrede  den  hæftig. 

»Nemi!«  raabte  han.  —  »Nemi!  Gud  være 
lovet,  fordi  han  har  beskyttet  Dem!  Ol  jeg  vil 
takke  ham  pap   mine  Knæ  for  den  Naade,  han  har 

vist!  .  .  .  Nemi!  Kan  De  tilgive,  hvad  jeg,  uden  selv 
at  vide  af  det,  har  forvoldt  Dem?« 

Nemi  tav.  Hun  saa  saa  mild  og  hjertensgod 
paa  ham ;  saa  rystede  hun  leende  paa  sit  blonde 
Hoved,  viklede  sig  ud  af  Elda's  Arme  og  besvarede 
hans  Haandtryk  med  Varme  uden  at  slippe  hans 
Haand.  Kjærlig  Hengivenhed  afspejlede  sig  paa 
hendes  Ansigt,  da  Adrianos  førte  hendes  Haand  til 
sine  Læber   og  kyssede   den. 

»Tilgive!«  svarede  hun  —  »nej!  Men  takke 
D«m,  det  vil  jeg.  Jeg  har  fundet  en  misundelses- 
værdig Lykke  hos  denne  min  Veninde  og  Beskytter- 
inde,  der  tog  sig  af  mig,  da  jeg  forgjæves  søgte 
at  sende  Dem  mit  Raab  om  Hjælp.  Ja  Guds 
Haand ,  Adrianos ,  har  været  med  mig !  Da  man 
førte  mig  til  Hittebørnshospitalet ,  lod  han  mig 
møde  denne  Engel,«  —  hun  pegede  paa  Elda  — 
>sora  tog  sig  af  mig,  som  har  været  mig  en 
Søster,  under  hvis  kjærlige  Pleje  jeg  blev  rask 
og  saa  lykkelig,  at  jeg  ikke  forlanger  noget  andet 
end  hendes  smukke  stille  Bjerge  og  de  Dale,  hvor 
hun  hersker  som  en  Gudinde.« 

»Elda,«  vedblev  hun  og  vendte  sig  til  denne, 
idet  hun  trak  Adrianos  med  sig,  »jeg  har  ofte  talt 
til  Dig  om  den  Mand,  som  var  mig  en  anden 
Fader,  som  med  utrættelig  Omhu  rev  mig  ud  af 
-Dødens  Arme,    den  Død,    som  jeg  atter  forgjæves 

paakaldte,  da  han  var  fjernt  fra  mig  og  jeg  ulykkelig! 
Du  vil  ikke  blive  vred  paa  mig ,  Elda !  naar  jeg 
beder  Dig  tillade  mig  at  forlade  Dig  og  være  nogle 
Minutter  sammen  med  denne  Mand !  Jeg  har  saa 
meget  at  fortælle  ham,  ogsaa  om  Dig,  Elda;  o, 
saa  meget  om  Dig ,  men  jeg  kan  ikke  tale  i  Nær- 
værelse af  alle  disse  .  .  . « 

Elda  lo  og  klappede  hende  paa  Kinden.  Derpaa 
rakte  hun  Adrianos  Haanden  med    et  venligt  Nik: 

»Ogsaa  jeg  maa  takke  Dem,  fordi  De  har 
skjærmet  hende  her!  Modtag  min  Tak!  Emin  vil 
give  mig  Lejhghed  til  oftere  at  gjentage  den,« 
tilføjede  hun  med  Varme  og  overgav  Adrianos  Nemi, 
som  med  barnlig  Tillid  klyngede  sig  til  hans  Arm 
og  lod  sig  føre  bort. 

»Lucile,  vær  ikke  vred  paa  mig,«  raabte  hun 
i  Forbigaaende  til  denne.  »Jeg  tilhører  Dig  siden 
den  hele  Aften,  thi  ogsaa  v  i  to  have  meget  at  tale  om«. 

Lucile  saa  efter  hende  med  et  tvungent  Smil. 
Med  Forbavselse  havde  hun  hørt  Ordskiftet  mellem 
dem,  og  hun  vrededes  paa  Adrianos,  fordi  han 
ikke  havde  været  oprigtig.  Men  hvorledes  skulde  hun 
ogsaa  kunne  have  havt  Skygge  af  Anelse  om  dette 
Forhold  mellem  ham  og  hendes  lille  Legekammerat, 
da  han  i  andres  Navn  anstillede  Efterforskninger. 

Da  Elda  tog  Hr.  von  B.'s  Arm,  tog  hun  forstemt 
og  lidt  hævngjerrig  tilmode  Emin's. 

»Havdo  De  nogen  Anelse  om  (letr^  spurgte 
hun  ham,   da  de  kom   ud   i   Haven. 

Emin ,  som  ogsaa  forundret  havde  været 
Vidne   til  den   hele  Scene,   rystede  paa  Hovedet. 

>Nej!  Men  paa  en  Maade  har  jeg  været  Med- 
vider i  den  smukke  Nemi's  Skjæbne.  Da  hun  var 
Barn ,  saa  jeg  hende  ofte  lege  paa  Mehemet-Ali 
Pladsen  i  Alexandria;  hun  havde  noget  ejendom- 
meligt ved  sig,  og  jeg,  jeg  er  nu  en  Gang  en  stor 
Ven  al  Børn.  Da  jeg  senere  hentede  min  Søster 
fra  Paris,  hvor  hun  havde  fuldendt  sin  Opdragelse 
og  forlængst  var  bleven  kjed  af  Opholdet,  mødte  vi 
Nemi  i  Følge  med  en  barmhjertig  Søster.  Det 
stakkels  Barn  var  sygt  og  elendigt,  formaaede 
næppe  at  støtte  paa  Benene  og  bar  ogsaa  Spor 
af  legemlig  Mishandling.  Vi  overtalte  da  den 
barmhjertige  Søster  til  at  overlade  os  Barnet.  Hun 
gjorde  Indvendinger,  men  jeg  gik  da  til  den  Kone, 
der  havde  været  Pigens  Plejemoder  eller  noget  lig- 
nende og  bød  hende  Penge;  hun  gav  gjerne  sit 
Samtykke.  Saa  tog  Elda  baade  den  unge  Pige 
og  den  barmhjertige  Søster  med  sig ,  og  de  have  begge 
havt  Aarsag  til  at  takke  Skjæbnen,  fordi  den 
lod  dem  finde  hinanden ,  thi  de  ere  blevne  uad- 
skillelige I  hele  den  forløbne  Tid  har  jeg  kun  en 
Gang  set  Nemi  ganske  flygtig  i  Libanon  ;  min  Søster 
har  aldrig  ytret    en   Stavelse  om  hendes  Herkomst, 

og  hendes  Forhold  til  Adrianos  er  derfor  ogsaa 
mig  uforstaaeligt  —  men  det  ville  vi  jo  nok  faa 
opklaret.« 

Medens  Lucile  spadserede  om  i  Haven  vedEmin's 
Arm  og  i  sit  stille  Sind  tænkte  over  Adrianos'  Adfærd, 
kom  den  tungsindige  Stemning,  som  han  havde  vist 
i  den  sidste  Tid,  til  ret  at  staa  klart  for  hende. 
Hun  havde  jo  set,  hvordan  han  havde  staaet  foran 
den  ejendommelige  Pige  med  de  ubegribelig  straa- 
lende  azurblaa  Øjne,  hvorledes  han  med  sine  Blikke 
havde  bedet  om  Tilgivelse,  hvad  hun  da  saa  gjerne 
havde  givet.  Hun  havde  set  denne,  ogsaa  i  hendes 
Øjne  yndige,  sylphideagtige  Nemi  vende  sig  til  Elda 
og  bede  om,  at  maatte  blive  ene  med  ham,  da 
hun  længtes  efter  at  tale  med  ham,  og  hun  havde 
set  hende  klynge  sig  med  barnlig  Tillid  til  hans 
Arm  og  gaa  bort  med  ham. 

Under  Trykket  af  disse  Tanker  brast  der  noget 
i  hendes  livsglade  Hjerte.  Hun  blev  forslemt,  hun 
surmulede,  medens  Em  in  bes'ræbte  sig  for  at  under- 
holde hende,  forskrækkede  saa  sin  Kavaller  med 
en  høj  Latter  over  sin  egen  Daarskab,  gjorde  et 
Tilløb  tilbage  til  sin  naturlige  Munteihed  —  og 
forstummede  atter  pludselig,  da  hun  saa  Nemi  og 
Adrianos  sidde  under  Skyggen  af  nogle  høje  Cy- 
presser. Hun  kunde  kjende  Nemi's  Stemme  og 
bøjede  derfor  ned  ad  en  Sidevej,    der   førte    til   en 

at  Kioskerne ,  hvor  Selskabet  havde  samlet  sig, 
hidlokkct  af  en  larmende  Musik,  for  at  se  paa 
nogle  Dandserinder. 

»Emin-Bey,  De  er  en  Troldmand!  Hvor  De 
dog  maa  være  lykkelig  i  dette  Paradis!«  udbrød 
hun  og  trængte  sig  fremad. 

Da  hun  naaede  hen  til  Kiosken,  traf  hun  flere 
Veninder,  som  strax  omringede  hende  og  lagde  Beslag 
paa  hende. 

»Har  Du  set  Adrianos?«  spurgte  de  i  Munden 
paa  hinanden.  »Hvad  var  det?  Den  smukke  Blon- 
dine og  han  svandt  jo  hen  i  Salighed  ved  Gjensynet 
og  det  i  hele  Selskabets  Overværelse  « 

Lucile  følte  de  Andres  Skadefryd. 

»Hvor  ved  jeg  det?«    svarede  hun  med  Uvillie, 
selv  Emin-Bey  havde  ingen  Anelse  derom.« 

»Ja,  og  man  hørte  heller  ikke,  hvad  de  egentlig 
sagde  til  hinanden.  Det  var  et  saligt  Gjensyn, 
saa  meget  kunde  man  da  nok  gjætte  sig  til..  .  .« 

»Kom,  lad  os  se  paa  Dandserinderne!«  afbrød 
Lucile  Samtalen.  Derpaa  trængte  hun  sig  frem 
for  at  se  og  glemte  for  et  Øjeblik  sit  Nag. 
Hun  betragtede  nysgjerrig  de  arabiske  Dandserinders 
slangeagtige  Bøjninger  og  de  høje,  smukt  skabte  ægyp- 
tiske Kvinders  vuggende  Bevægelser,  medens  den 
arabiske  Musik  lød  ud  i  Haven,  snart  sørgelig  og 
vemodig,  og  snart  som  en  forvirret,  opildnende  Larm. 

:»Det  er  kjedeligt!«  Med  disse  Ord  traadte 
Lucile  ud  af  Tilskuernes  Kreds.  Hun  var  atter 
bleven  forstemt  og  gav  sig  til  at  spadsere  ene  om 
i  Haven  uden  Sands  for  det  Skuespil ,  hun  ellers 
satte  Pris  paa. 


XIX. 

Nemi  havde  selv  opsøgt  den  stille  afsides  Plads 
under  Cypressen,  det  Træ,  hun  særlig  elskede, 
under  hvis  melankolske  Skygge  hu.x  saa  ofte  havde 
siddet  i  Dalen  ved  Libanon,  lyttende  til  Cicadernes 
Sang,  uden  at  savne  den  Verden,  der  kun  havde 
voldt  hende  Smerte 

Begge  gik  tavse,  indtil  de  standsede  ved  Marmor- 
bænken under  Cypressen.    • 

»Her!«  sagde  hun  sagte,  idet  hun  lagde  sin 
Haand  paa  Ryggen  af  Bænken.  »Her  kunne  vi 
uforstyrrede  tale  frit  om  det,  der  rører  sig  i  mit 
Hjerte  siden  det  Øjeblik,  da  Himlen  atter  lod  os 
mødes  .  .  .« 

Hun  satte  sig  ned  ved  Siden  af  ham  og  lod  sit 
Blik  hvile  paa  hans  Ansigt,  som  vilde  hun  overtyde 
sig  om,  at  det  var  de  samme  Træk,  som  stod 
indprentede  i  hendes  taknemmelige  Barnehjerte. 

»Og  De  er  aldrig  bleven  vred  paa  mig,  Nemi?« 
spurgte  han.     >Jeg  vilde  gjerne  læse  i   Deres  Øjne, 

;U  De  har  lili^ivet  mig,  thi  Deres  bebrejdende  Blik 
har  truffet  mig  ...  og  vel  med  Rette,  thi  jeg  føler, 
at  De  vilde  kunne  anklage  mig,  fordi  jeg  uden  selv  at 
ane  tiet,  betroede  Dem  i  uværdige  Hænder.« 

Nemi  nikkede  let,  og  en  Sky,  Erindringen  om 
det  Forbigangne,  foer  over  hendes  Pande.  Saa  slog 
hun  Øjnene  op  og  lo  sagte. 

>Jeg  har  aldrig  tvivlet  om,  at  De  mente  mig 
det  godt !  Den  Gang,  da  De  i  Dage  og  Uger  vaagede 
ved  mit  Leje,  medens  Feberen  rasede  i  mine  Aarer, 
var  der  øjeblikke,  hvor  jeg  var  ved  fuld  Bevidsthed, 
men  ude  af  Stand  til  at  tale.  Jeg  saa ,  hvorledes 
De  berøvede  Dem  selv  Søvn,  hvorledes  De  vaagede 
over  mig,  og  at  Deres  Omhu  kun  gjaldt  mig.  Jeg 
saa  det  senere,  da  Faren  vel  var  forbi,  men  denne 
trykkende  Sløvhed  knugede  min  Bevidsthed  og 
lammede  alle  mine  Bevægelser;  ofte  vilde  jeg 
fremstamme  min  inderlige  Tak  —  saa  hyllede  Søvnen 
mig  atter  i  sit  Taageslør,  og  jeg  levede  som  en 
drømmende  .  .  .  Da  jeg  blev  ført  bort  fra  Dem, 
befandt  jeg  mig  atter  i  denne  lethargiske  Tilstand; 
jeg  savnede  Dem  nok,  men  Søvnen  bragte  mig 
Trøst.     Først  da  ....'< 

Nemi  tav.  Det  smertede  hende  at  skulle  berøre 
det,   hun  kunde  have  at  klage  over. 

>For  sent,«  afbrød  Adrianos  hende,  >o,  alt  for 
sent  fik  jeg  at  vide,  at  jeg  havde  begaaet  et  usaligt 

Fejlgreb;  men  De  vil  jo  nok  skjænke  mig  Tilgivelse, 
naar  De  nu  hører,  hvad  der  skulde  forblive  Dem 
ubekjendt,  indtil  jeg  kom  tilbage  for  at  tale  med 
Dem  om  Deres  Ønsker.  Hin  Kone  var  .  .  .  min 
Søster,  en  ulykkelig  forladt  Hustru,  paa  hvis  gode 
Hjerte  jeg  stolede  .  .  .« 

»Deres  Søster!«  Nemi  blev  forskrækket  over  sit 
Udbrud;  nu  vovede  hun  ikke  mere  at  komme  med 
nogen  Anklage  og  fortrød  allerede,  at  hun  havde 
antydet,  der  havde  været  Grund  til  Klage. 

»At  jeg  er  hendes  Broder,  skal  ikke  beskytte 
hende  i  mine  Øjne,  Nemi!  Jeg  vil  høre  Alt  af 
Deres  Mund,  uden  Besmykkelser!  De  maa  sige 
mig  alt,  thi  det  er  Deres  Pligt !  Jeg  besværger  Dem 
derfor  at  være  aabenhjertig  mod  mig!  Tilstaa  det 
kun:  min  Søster  opførte  sig  slet  imod  Dem,  hun 
mishandlede  Dem  maaske  ogsaa,  da  hint  Bankierhus, 
hvor  jeg  havde  deponeret  de  nødvendige  Penge  til 
Deres  Opdragelse,  gik  fallit,  og  hun  blev  stedt  i 
Nød,  Jeg  ved  Alt,  kan  i  alt  Fald  slutte  mig  til 
det..  .« 

Nemi  rystede  sørgmodig  paa  Hovedet. 
»Lad  os  ikke  tale  derom  ;  det  blev  jo  til  Lykke 
for  mig,  thi  det   førte  mig  til  min  ædle,  gode  Elda.«; 

»De  maa  være  oprigtig,  Nemi,  mod  mig,  thi 
hvad  De  skjuler  for  mig,  vil  jeg  erfare  af  Andre. 
Jkkc  sandt,   De  søgte  den  Gang  i  Deres  Nød  hint 

Bankierhus,  for  at  hidkalde  mig?  Det  har  jeg  faaet 
ilt  vide  .  .   .   desværre  for  sent!« 

Nemi  bejaede  hans  Spøsgsmaal  med  et  tavst  Nik. 

»Tanken  om,  hvad  De  har  lidt,  Nemi,  hviler 
centnertung  paa  mit  Hjerte.  Lad  mig  give  Dem 
en  Antydning  af,  hvorfor  jeg  saa  hurtig  forlod  Dem 
og  maatte  gjøre  det.  Jeg  var  altfor  ung  til  at  kunne 
træde  Dem  i  Faders  Sted,  og  en  Kvinde  maatte 
fuldende  Deres  Opdragelse.  Ogsaa  andre  Omstændig- 
heder drev  mig  bort:  jeg  følte  mig  syg  og  afkræftet 
af  Feberen,  og  dernæst  havde  Deres  døende  Fader 
betroet  mig  hele  sin  Formue,  alt,  hvad  han  havde 
hos  sig.  Med  Døden  paa  Læberne  besvor  han 
mig:  Tag  all,  red  blot  mit  Barn!  .  .  .  Og  jeg  tog 
det!  .  .  .  Aldrig  tilforn  havde  jeg  været  i  Besid- 
delse af  en  saa  stor  Pengesum  .   .   .« 

Adrianos  holdt  inde.  Han  maatte  jo  berøre  et 
Punkt,  der  smertede  ham  dybt.  Men  han  gik 
videre  uden  at  se  paa  hende. 

»Disse  Penge  talte  til  mig:  William  Gordon, 
Din  egen  Onkel  .  .  .« 

Nemi  afbrød  ham  forbavset  og  stirrede  paa  ham. 

»Min  Onkel,«  vedblev  han,  »thi  min  Moder, 
som  ægtede  Grev  Palati  i  Athen ,  var  en  Gordon ! 
Deres  Fader,  Nemi,  bejlede  en  Gang  lil  hendes 
Haand ;  men  hendes  Forældre  forstødte  hende,  da 
hun  mod  deres  Villie  ægtede  min   Fader  .   ,   .   .« 

»Adrianos!«  udbrød  Nemi  og  greb  hans  Haand, 
»Er  det  muligt?« 

»Om  dette  Slægtskab  mellem  os  skulde  De 
have  faaet  Underretning,  Nemi,  naar  De  var  bleven 
voxen,«  vedblev  Adrianos,  ^Kun  for  min  Søster 
skulde  det  forblive  skjult  for  bestandig  .  .  Lad 
mig  gaa  videre:  William  Gordon  overgav  mig 
sin  Formue,  en  Sum  paa  fire  hundrede  tusinde 
Pund  Sterling.  »Frels  mit  Barn  herfor!«  sagde 
han  døende.  —  Jeg  tilstaar  aabent,  at  jeg  ikke 
ved,  med  hvilken  Ret  jeg  har  disponeret  over  en 
Del,  ganske  vist  kun  en  ringe  Del  af  Formuen, 
for  at  betale  den  Gjæld,  som  et  letsindigt  Ungdoms- 
liv havde  paaført  mig.  En  anden  Del  af  Pengene 
betroede  jeg  Postufolos,  og  for  at  være  langt,  langt 
borte  fra  Dem,  indtil  jeg  kunde  gjense  Dem  som 
en  ung  Pige,  rejste  jeg  ud  i  Verden. 

»Fem  Aar  gik,  jeg  vendte  hjem.  Den  Tanke 
at  gjenfinde  Dem  stor  og  smuk,  stod  altid  levende 
for  mig.  Med  bankende  Hjerte  —  det  tilstaar 
jeg  —  betraadte  jeg  det  Land,  hvor  jeg  atter  skulde 
se  Dem,  thi  hvorledes  vilde  vel  min  Myndling 
modtage  mig?  mig,  som  i  flere  lange  Aar  sejrrig 
havde  bekjæmpet  min  Længsel  efter  Gjensynet. 

;>Det  skulde  være  anderledes,  end  jeg  havde 
tænkt.  Da  jeg  gik  iland,  stod  min  Søster  for  mig 
.  .  .  en  Tiggerske!     Hun    nægtede    at    give    mig 

enhver  som  helst  Oplysning  om  det  hende  betroede 
Barn:  hun  løj  for  mig  ...  O,  jeg  har  oplevet 
pinlige  Timer  for  denne  samvittighedsløse  Kvindes 
Skyld,  og  saa  forsvandt  hun  for  at  undgaa  at  staa 
mig  til  Ansvar.  Alle  mine  Eftersøgelser  efter  Dem, 
Nemi,  bleve  uden  Resultat;  jeg  strøede  Penge  ud 
til  Højre  og  Venstre;  jeg  tog  ikke  i  Betænkning  at 
betjene  mig  af  de  usle  Subjekter,  der  tjene  vort 
elendige  Politi  som  Sporhunde,  men  ogsaa  disse 
Uslinge  bedrog  mig,  og  De  var  og  blev  forsvunden. 
Guds  Haand  selv  førte  os  sammen  .  .  .« 

Han  greb  hendes  Haand  og  pressede  den  mod 
sine  Læber.  Et  let  Tryk  var  Tegnet  paa  hendes 
Hjertes  Tak. 

»Og  nu  har  jeg  kun  tilbage  at  overgive  Dem 
Deres  afdøde  Faders  Formue  med  den  Bøn:  Vær 
overbærende,  thi  William  Gordon  betroede  den  til 
en  ung  Mand,  hvis  Trang  drev  ham  til  at  øse  af 
denne  Kilde  .  .  .« 

»Adrianos,  ikke  et  Ord  derom  —  besværger  jeg 
Dem?«  afbrød  Nemi  ham  ivrig.  »Hvad  min  Fader 
betroede  Dem,  tilhører  Dem,  jeg  trænger  ikke 
dertil!  F^kla  er  umaadelig  rig,  og  ved  hendes  Side 
har  jeg  jo  ikke  lært,  hvad  disse  Penge,  som  De 
gjør  Dem  Bekymringer  for,  betyde.  Hvad  skal 
jeg  med  dem,  til  hvem  skal  jeg  give  dem?  De  vilde 
kun    forskaffe     mig    Sorg    og     maaske    berede    mig 

Ulykker,  thi  jeg  har  altid  hørt,  at  alle  Ulykker 
stamme  fra  Penge !  .  .  .  Tal  ikke  mere  derom, 
beder  jeg  Dem  !  betragt  denne  Formue  som  Deres 
egen.  De  har  jo  selv  sagt,  at  min  stakkels  Fader 
gav  Dem  den,  og  Dem  tilhører  den !  .  .  .  Men 
der  er  Elda,  og  der  er  min  Legesøster  Lucile  med  sin 
Fader ;  jeg  lovede  hende  ...  og  skjænker  jeg  hende 
ikke  nogle  Minutter,  bliver  hun  fortrydelig!«    .  .  . 

Hun  rakte  ham  Haanden  og  gjengjældte  hans 
Haandtryk  med  barnlig  Hjertelighed;  hun  saa  ham 
derhos  saa  lykkelig  og  tillidsfuld  ind  i  Øjnene. 

»Imorgen  kunne  vi  tale  endnu  mere  sammen!« 
hviskede  hun.  »Jeg  vil  sige  Elda,  at  jeg  venter 
at  se  Dem  daglig  1  Disse  mange  Mennesker  for- 
virre mig;  i  vor  afsides  liggende  stille  Dal  ere  vi 
ikke  blevne  vante  til  Larmen  af  Mennesker.  Skjønt 
Elda  er  opdragen  i  den  store  Verden ,  holder 
hun  af  Ensomhed  .  .  .  Men  der  ere  de !  Giv  mig 
Deres  Arm  og  lad  os  gaa  dem  imøde!  De  skulle 
alle  vide,  at  vi  have  gjenfundet  hinanden«   .  .  . 

Lucile  undgik  at  se  paa  Adrianos,  da  Nemi 
slap  hans  Arm  og  derefter  vendte  sig  imod  hende 
med  uskrømtet  Hjertelighed.  Adrianos  stod  et  Øjeblik 
som  bedøvet  ved  Tanken  om  alt  det,  denne  Aften 
havde  bragt  ham. 

»De  er  sandelig  til  at  misunde!«  udbrød 
Hr.  von  B.  og  lagde  sin  Haand  paa  hans  Skulder. 

»Det  var  mig,  som  hastede  med  at  underrette  Dem 
om,  at  Nemi  Gordon  var  kommen  hertil  med  den 
smukke  Elda;  kom,  skrift  nu  De  for  mig,  for  at 
jeg  kan  tilfredsstille  Selskabets  Nysgjerrighed.« 


XV. 

Morgenen  efter  Emin-Beys  Fest  vaagncde  Adria- 
nos  lige  som  af  en  lykkelig  Drøm,  Søvnens  Gud 
havde  foregjøglet  ham. 

Nemi!  Han  havde  gjenfundet  Nemi! 

Var  det  kun  er  Phantasibillede,  et  Fata  Morgana 
af  hvirvlende  Flyvesand?  Eller  var  det  virkelig 
sandt,  at  han  havde  set  hende  ved  Siden  af  den 
junoniske  Elda,  set  ind  i  hendes  blaa  Øjne,  lyttet 
til  hendes  Stemme,  at  han  havde  siddet  under  den 
store  Cypres  sammen  med  hende  og  talt  om,  hvad 
der  var  sket,  at  hun  havde  sagt,  at  hun  ventede 
ham  næste  Dag,  hver  Dag  .  .  . 

Fortumlet  stod  han  op  og  klædte  sig  ])aa.  Og 
nu  traadte  lidt  efter  lidt  hvert  Moment  tydeligere 
og  tydeligere  frem  for  ham;  han  mindedes  klart, 
hvorledes  den  hele  Aften,  der  lignede  et  Feæventyr, 
var  forløbet   i  Emin's  Slot. 

Men  ogsaa  Matoppo's  Skikkelse,  der  om  Aftenen 
kun  havde  vist  sig  i  et  Halvmørke,  dukkede  op  for 
ham.  Hvad  vilde  han?  Bandittens  Ytringer  havde 
været  ham  uforstaaelige ;  han  havde  talt  om  Ralph 
Gordon  og  Cassia  .  .  . 

Hans  Tjener  traadte  ind  og  meldte,  at  der 
udenfor  stod  en  fattig  Kone,  som  forlangte  at  tale 
med  ham.  Det  berørte  ham  pinlig  —  han  havde 
jo  lige  i  samme  Øjeblik  tænkt  paa  Cassia  —  og 
før  han  endnu  havde  faaet  Tid  til  at  svare  Tjene- 
ren, traadte  Søsteren  allerede  over  Dørtærskelen. 

Adrianos  søgte  at  tage  sig  sammen  for  at-  kunne 
vise  Cassia  den  størst  mulige  Koldblodighed;  der- 
paa  vendte  han  sig  om  mod  hende : 

»Hvad  fører  Dig  til  mig?  Jeg  trænger  ikke 
til  Dig,«  sagde  han  i  en  streng  Tone,  men  forskræk- 
kedes ved  S)'net  af  hendes  blege,  sygelig  udseende 
Ansigt. 

»Lad  mig  faa  Lov  til  at  sidde  ned,«  stønnede 
hun,  støttende  sig  til  Væggen.  »Jeg  er  dødstræt, 
og  mine  Ben  kunne  ikke  mere  bære  mig.« 

Adrianos  skød  en  Stol  hen  til  hende.  Med  en 
vis  Modbydelighed  saa  han  paa  hende,  paa  hendes 
lasede  Klæder,  en  Modbydelighed ,  som  var  fuldt 
paa  sin  Plads  paa  Grund  af  denne  Kvindes  For- 
vorpenhed og  Elendighed,  hvad  Nemi's  Tavshed 
havde  bekræftet. 

»Hvorfra  kommer  Du?c.  spurgte  han,  idet  h.m 
stod  foran  hende  med  korslagte  Arme. 

»Fra  Suez !  .  .  .  Den  Skurk  Matoppo  lovede 
mig  Guld  og  grønne  Skove,  og  saa  affærdigede 
han  mig  med  en  Almisse,  efter  at  jeg  havde  været 
Redskabet  for  hans  Skurkestieger.« 

»Matoppo  er  her.     Jeg  saa  ham  igaar. « 

»Ja,  det  kan  jeg  tænke !  Jeg  skulde  gjerne  slæbe 
mig  hen  til  Øvrigheden  og  anklage  ham,  men  ham 
straffer  man  jo  ikke.« 

»Hvad  er  der  sket?« 

Cassia  tog  sig  sammen.  Efter  Sædvane  søgte 
hun  at  ordne  paa  sine  Pjalter  og  glatte  sin  Kjole 
med  de  skjælvende  Hænder;  hendes  Læber  brændte 
af  Tørst. 

»Giv   mig  en  Slurk  Vand/<   bad  hun. 

Adrianos  opfyldte  hendes  Ønske. 

»Du  ved  jo  nok,«  begyndte  hun  med  Blikket 
fæstet  mod  Gulvet,  medens  Hænderne  urolig  pil- 
lede ved  Kjolen,  :>Besked  med  de  to  Englændere, 
som  for  otte  Dage  siden  kom  til  Suez   .  .  .« 

;>Nej,  jeg  ved  intet  om  Dem.« 

»Det  var  en  høj  ung  Mand  og  en  gammel 
Herre,  som  begge  søgte  efter  Nemi  Gordon  og 
udlovede  en  betydelig  Sum  for  at  finde  hende. 
Matoppo  og  jeg  traf  tilfældigvis  begge  sammen  i 
Suez  og  hørte  .  .  .« 

.Hvad  søgte  Du  der?« 

»Nemi's  Spor.  En  Anelse  sagde  mig,  at  hun 
maatte  være  forsvunden  ad  den  Kant.« 

»Videre !« 

«Matoppo  lod  sine  Haandlangere  af  Gavtyve 
binde  og  kneble  mig,  og  gjemte  mig  saa  i  en 
Kjælder  hos  en  Jøde,  en  af  hans  Hælere.  Først 
tre  Dage  efter  —  og  jeg  var  lige  ved  at  dø  af  Sult 
—  kom  han  og  sagde,  at  han  vilde  give  mig  fem- 
hundrede ægyptiske  Pund,  naar  jeg  for  den  unge 
Englænder  vilde  aflægge  min  Saligheds  Ed  paa,  at 
den  unge  Pige,  jeg  vilde  faa  at  se,  var  den  samme 
Nemi,  som  je:,^  havde  opdraget,  men  som  forsvandt, 
da  jeg  blev  stedt  i  Nød  paa  Grund  af,  at  den 
Mand,  der  betroede  hende  til  mig,  en  vis  Adria- 
nos,  var  død  for  fire  Aar  siden. 

»Matoppo  gav  mig  intet  Valg,  vedblev  hun  eftei 
en  Pause;  »jeg  forstod  fuldtvel  hans  Trudsel,  hvis 
jeg  vægrede  mig;  det  vilde  da  ikke  være  det  eneste 
Mord,  han  har  paa  sin  Samvittighed.  Man  vilde 
sulte  mig  ihjel,  hvis  jeg  ikke  indvilligede.  Den 
følgende  Dag  afhentede  man  mig;  jeg  maatte  følge 
med  ham  til  Pianegaarden;  han  slæbte  mig  saa  hen 
til  den  ensomme  Gaard  Bir  Abu-Bellach,  der  ligger 
midt  ude  i  Sandørkenen.  Der  var  allerede  Jøden 
fra  Suez  med  en  ganske  kjøn,  blond  Pige,  som 
talte  flydende  Engelsk.       Den   ene    af    de   to    Eng- 

lændere,  den  unge,  var  ogsaa  tilstede;  han  stirrede 
i  Tavshed  paa  Pigen.  Han  sagde  ikke  meget; 
han  forlangte  af  mig  ixUn  en  edelig  Bekræftelse 
paa,  at  den  unge  Pige  var  den  samme  Nemi,  som 
jeg  havde  opdraget. 

»Matoppo  stod  ved  Siden  af  mig,  og  Jøden 
fungerede  som  Tolk.  Jeg  saa  Matoppo's  truende 
øjne  lyne  og  havde  intet  andet  at  gjøre  end  at 
aflægge  Eden.  Dermed  var  Englænderen  tilfreds. 
Jøden  bragte  mig  atter  tilbage  til  mit  elendige 
mørke  Hul  og  indespærrede  mig. 

>To  Dage  sad  jeg  der  i  fuldstændigt  Bælgmørke. 
Maden  kastede  man  ind  til  mig  som  til  en  Hund. 
Paa  den  tredie  Dag  kom  Matoppo.  Han  sagde 
at  nu  behøvede  han  mig  ikke  mere.  Eng- 
lænderen havde  Dagen  før  giftet  sig  med  den 
falske  Nemi  og  var  nu  paa  Vejen  til  Indien,  efter 
at  man  havde  forsikret  ham,  at  den  Anden,  hans 
Rejseledsager,  var  rejst  til  London,  hvad  der  sik- 
kert er  Løgn,  thi  jeg  vil  vædde  paa,  at  de  have 
myrdet  ham.  Jeg  havde  jo  selv  i  Suez  hørt  ham 
sige,  at  han  vilde  kunne  gjenkjende  Pigen,  thi 
hun  maatte  ligne  sin  Moder,  og  det  vilde  have 
bragt  Matoppo's  Bedrageri  til  at  strande  Istedetfor 
fem  hundrede  Pund  gav  den  Skurk  mig  kun  et 
Par  Skilling,  netop  saameget,  at  jeg  kunde  komme 
hertil,  og  saa  haanede   han  mig  ovenikjøbet.« 

Med  stigende  Forbavselse  havde  Adrianos  hørt 
paa  denne  Beretning,  som  Cassia,  udmattet  af  Sult 
og  Tørst,  fremstammede  med  gispende  Stemme, 
Nu  først  forstod  han  Matoppo's  Ord. 

>Jeg  venter  den  Kjæltring  her  hos  mig,  og  jeg 
er  parat  til  at  overlevere  ham  til  Øvrigheden.« 

Cassia  lo  haanlig. 

^^Ham  er  der  Ingen,  der  gjør  noget!«  svarede 
hun.  »Og  jeg  har  en  Gang  maattet  aflægge  falskEdU 

»En  Ed,  der  er  dobbelt  falsk,  fordi  Nem  i  er 
fundetU   udbrød  Adrianos. 

Cassia  saa  forskrækket  og  tvivlende  op. 

X  Fundet  igaar  Aftes!  Hun  er  her!  Jeg  vil  faa 
hende  at  se  idag,  ja  hver   Dag.''< 

Cassia  rejste  sig  skjælvende. 

»Nemi!«   hviskede  hun,   rystende   af  Skræk. 

»Vær  ubekymret  1  Hun  er  ikke  længer  vred  paa 
Dig!  Din  Haardhed  har  hun  at  takke  for  den  mis- 
undelsesværdige Skjæbne ,  der  er  mødt  hende,  og 
hun  har  for  længe  siden  glemt  Din  slette  Opførsel.« 

»Lad  mig  gaa!«  Med  disse  Ord  rejste  Cassia 
sig,  idet  hun  holdt  sig  fast  ved  Stoleryggen ;  derpaa 
vaklede  hun  hen   til    Døren. 

»Min  Tjener  skal  hente  en  Vogn  til  Dig!  Og 
Du,  Cassia,  Du  skal  fra  nu  af  leve  i  Alexan- 
<lria.  Jeg  vil  sørge  for  Dig,  men  ])aa  den  Betingelse, 
at     Du    ikke   mere    krydser    m  i  n    Vej.     At    Du    vil 

holde  Dig  borte  fra  Nemi,  er  en  Selvfølge,  det 
ligger  i  Din  egen  Interesse....  Her!  tag  dette 
og  le\    vel  1 » 

Han  gav  hende  sin  Pung  og  gik  ind  i  Side- 
værelset for  at  give  Tjeneren  Ordre. 

Cassia  stod  nogle  Øjeblikke  som  bedøvet,  Pen- 
gene rystede  i  hendes  Haand. 

»Nemi  er  funden!«  hviskede  hun.  »Jeg  havde 
intet  Held  med  hende!«  .  .   . 

Nede  paa  Trappen  mødte  hun  Matoppo.  Til 
Trods  for  sin  Svaghed  sprang  hun  ind  paa  ham 
Og  greb  ham  i  Armen. 

»Elendi«:e  Skurk!«  hvinede  hun.    »Kommer  Du 

nu  til  ham  for  at  hente  Dig  flere  Judaspenge, 
efterat  Du  har  tvunget  mig  til  Mened?  Du  kommer 
for  sent!  Den  sande  Nemi  er  funden,  en  anden  end 
den,  som  Du  skaffede  Englænderen  paa  Halsen !  .  , 
Gaa  kun  op!  Han  har  allerede  truet  med  at  angive 
Dig,  thi  jeg  har  fortalt  alt  .  .  .  Hvad  har  Du  gjort 
med  den  Anden?«  mumlede  hun  og  bøjede  sig 
hen  til  hans  Øre.  »Du  har  myrdet  ham,  for  at  han 
ikke  skulde  vidne  mod  Dig  og  mig!  Nu  gaar  jeg 
selv  hen  og  angiver  Dig!« 

Med  disse  Ord  gik  hun,  fulgt  af  Tjeneren,  som 
ledsagede  hende  ned  til  Vognen.  Da  hun  saa  Matoppo 
staa  tvivlraadig  i  Gadedøren  og  se  efter  hende,  lænede 
hun  sig  ud  afVognvinduet  og raabte med  hæs  Stemme: 

»Nu  kjører  jeg  selv  hen  til  Politiet  for  at  angive 
Dig,  Du  nederdrægtige!  De  ville  nok  tage  Judas- 
pengene fra  Dig  og  Dit  Hoved  ovenikjøbetl« 

Matoppo  lo.  Han  stod  endnu  nogle  Sekunder, 
uvis  om  hvad  han  skulde  gjøre,  og  drejede  sit 
Overskjæg.  Saa  gav  han  et  Tegn  til  en  af  sine 
Medhjælpere,  der  stod  i  Nærheden,   og  gik  bort. 


XVI. 

Da  Adrianos  samme  Dags  Eftermiddag  vendte 
tilbage  fra  Emin-Beys  Slot,  hvor  han  havde  tilbragt 
en  lykkelig  Time  i  Nemi's  og  Elda's  Selskab,  kom 
en  Tjener  fra  det  engelske  Konsulat  og  anmodede 
ham  om  snarest  muligt  at  komme  hen  i  Konsulatet. 

Adrianos,  der  Ibrgjæves  havde  ventet  paa  Ma- 
toppo, opfyldte  den  til  ham  rettede  Anmodning 
og  begav  sig  til  Konsulatshotellet.  Man  førte  ham 
ind  i  en  Salon,  hvor  Konsulen  kom  ham  i  møde. 

»Undskyld,  at  jeg  ulejliger  Dem,«  sagde  han 
bevæget.  >;Man  har  just  nu  bragten  Saaret,  en  engelsk 
Undersaat,  her  til  Kairo;  han  er  i  Zagazieh  bleven 
saavidt  bragt  til  sig  selv  ved  Hjælp  af  en  herfra 
tilkaldt  Læge,  at  jeg  har  kunnet  optage  et  Forhør. 
Det  er  en  Oberst  Barting,  og  han  nævnede  Deres 
Navn.  Kjender  De  ham?  Han    kommer   fra   Indien 

og  er  i  Folge  med  en  Mr.  Ralph  (lordon,  fra  hvem 
han  er  bleven  skilt  under  et  falsk  Paaskud  og  i 
onde  Hensigter.    Kjender  De  denne  Oberst  Barting ?" 

Kun  Ralph  Gordon's  Navn  gjorde  Indtryk  paa 
Adrianos.  Men  han  mindedes  Matoppo's  Ytring  .  .  . 
»Den  Anden!«  klang  det  inden  i  ham. 

j>Hvad  er  der  hændet  denne  Ralph  Gordon rt 
spurgte  han  undvigende. 

»Det  ved  jeg  ikke.  Først  og  fremmest  drejer 
det  sig  om  Barting.  Han  spørger  efter  Dem.  For 
fem  Aar  siden  eller  maaske  længere  tilbage  vil  han 
have  truffet  Dem  i  Hotel  Suez,  hvor  De  fortalte 
om  et  Barn  ved  Navn  Gordon  .  .  .  Mærkeligt  nok/- 
tilføjede  Konsulen,  *minder  dette  Navn  mig  om 
den  smukke  Blondine,  som  vi  iaftes  saa  hos  Emin- 
^^y»  og  til  hvem  De  stod  i  nærmere  Berøring. 
Derfor  har  Oberst  Barting's  Forklaring  saa  meget 
mere  vakt  min  Interesse.'^ 

Som  et  Lyn  foer  Erindringen  om  hin  Aften  paa 
Terrassen  foran  Suez-Hotellet  igjennem  Adrianos' 
Hjerne.  Ogsaa  Navnet ,  som  han  forlængst  havde 
glemt,  dukkede  op  for  ham. 

Denne  Oberst  Baiting  var  den  Anden,  som 
vilde  have  kunnet  gjenkjende  Nemi  Gordon  af 
hendes  Træk  og  den  formodede  Lighed  med  hendes 
Moder. 

»De  kjender  hamr«  gjentog  Konsulen,    da  han 

saa  Adrianos  tænke  sig  om.    »Den  Stakkel  maa  være 
falden  i  Hænderne  paa  en  af  de  værste  Banditter.« 

»Ham  og  Ralph  Gordon  ...  ja!  Og  jeg  kjender 
endogsaa  denne  Br.ndit!«  Adrianos  saa  hen  i  Bag- 
grunden af  Salonen ,  hvor  han  saa  en  barmhjertig 
Broder  sidde  ved  Hovedgjærdet  af  en  Seng.  »Maa 
jeg  faa  den  Saarede  at  se?« 

Konsulen  førte  ham  hen  til  Sengen.  Adrianos 
bøjede  sig  over  den  og  gjenkjendte  Barting's  Ansigt 
trods  den  Ligbleghed,  der  var  udbredt  over  det 
som  en  Følge  af  Blodtabet.  Ved  Støjen  slog 
Barting  Øjnene  op,  han  stirrede  paa  Adrianos  og 
gav  saa  den  ved  Siden  af  staaende  Konsul  et  Tegn 
med  Hovedet. 

Konsulen  trak  Adrianos  bort  fra  den  Saaredes 
Leje  og  gik  hen  med  ham  i  en  Vinduesfordybning. 

»Oberst  Barting,«  sagde  han  med  sagte  Stemme, 
:!>  synes  dog  at  have  været  det  eneste  Offer  for 
Banditten.  Paa  et  til  Konsulatet  i  Suez  afsendt 
Telegram  har  jeg  just  nu  faaet  det  Svar,  at  Barting's 
Ledsager,  Ralph  Gordon,  er  afrejst  med  sidste 
Dampskib  til  Indien.  Men  hvad  der  er  mig  en 
Gaade,  er  den  samtidige  Oplysning,  at  han  før  sin 
Afrejse  har  indgaaet  Ægteskab  i  Konsulatet  med 
en  ung  Dame  ved  Navn  Nemi  Gordon.  Vi  skulde 
altsaa  have  to  unge  Piger  af  samme  Navn,  og  det 
forstaar  jeg  ikke.« 


—  132  — 


»De  skal  komme  til  at  l'orstaa  det,  Hr.  Konsul, 
hvis  De  vil  hore  nogle  Øjeblikke  paa,  hvad  jeg 
kan  fortælle.« 

Adrianos  gav  nu  et  kort  Omrids  af  de  indtrufne 
Begivenheder;  hvorledes  han  forgjæves  havde  søgt 
at  finde  Nemi,  —  Datteren  af  den  fem  Aar  tidligere 
i  Dschedda  afdøde  William  Gordon-Sullivan ;  at  han 
saa  havde  faaet  det  Raad  at  henvende  sig  til 
Matoppo,  hvorledes  denne  med  usigelig  Frækhed 
havde  udviklet  den  lagte  Plan  til  Skurkestregen, 
som  han,  Adrianos,  der  havde  været  ubekjendt 
med  Ralph  Gordon's  Opholdssted,  ikke  havde  kunnet 
forebygge.  Han  sluttede  sin  Fortælling  med  det, 
han  samme  Dags  Morgen  havde  hørt,  og  hvorefter 
han  endog  maatte  tro,  at  Ralph  Gordon's  Ledsager, 
hvis  Navn  man  ikke  havde  omtalt,  var  bleven 
myrdet.  Under  hele  Samtalen  havde  han  atter  set 
sig  nødsaget  til  at  fortie  Navnet  paa  den,  der 
havde  spillet  en  saa  sørgelig  Rolle  i  det  blodige 
Overfald,  Navnet  paa  Søsteren. 

Begge  sad  endnu  i  Vinduesfordybningen,  da 
den  barmhjertige  Broder  traadte  hen  til  dem  og 
underrettede  dem  om ,  at  den  Saarede  viste  paa- 
faldende  Tegn  paa  Uro  og  syntes  at  ville 
have  Konsulen  i  Tale. 

Konsulen  gik,  fulgt  af  Adrianos,  hen  til  Sengen. 
Barting  var  virkelig   paafaldende  urolig;    han    søgte 

at  rejse  sig  op,  pegede  paa  Adrianos,  som  om  han 
ønskede  at  tale  med  ham.  og  bad  ham  ved  et 
Tegn  om  at  tage  Plads  ved  Siden  af  Sengen. 
Saa  vendte  han  sig  om  mod  Adrianos  og  greb 
hans  Haand,  som  Adrianos  villig  lod  ham  beholde. 

»Adrianos-Bey !«  sagde  han  med  mat  Stemme. 
:»Saa  havde  jeg  dog  Ret;  min  Hukommelse  slog 
ikke  fejl!  Men  hin  Skurk,  som  Mr.  Gordon  saa 
taabelig  fæstede  Lid  til,  han  sagde,  at  Adrianos- 
Bey  var  død  for  fire  Aar  siden.  Han  havde  ikke 
behøvet  at  give  mig  dette  Dolkestød,  da  jeg  dumt  nok 
lod  mig  føre  ud  i  Ørkenen,  for  at  overtyde  mig  om, 
at  vi  havde  at  gjøre  med  en  Gavtyv,  som  kun 
vilde  plukke  os.  De  lever,  og  jeg  ...  .  jeg  lever 
Gudskelov  ogsaa  endnu  og  kan  spørge  Dem:  lever 
William  Gordon's  Barn,  Amy  Dickens'  Barn,  om 
hvilket  jeg  den  Gang  talte  med  Dem,  og  som  jeg 
vilde  have  gjenkjendt,  hvis  jeg  paa  mit  bestemte  For- 
langende havde  faaet  hende  at  se  ... .  Sig  mig:  lever 
det  og  hvor  er  det?  De  alene  ved  det!  Der  ligger 
ingen  Vægt  paa  mit  gamle  Liv,  men  Barnet  .  .  .« 

Hans  Stemme  blev  svagere  og  svagere ;  han 
havde  anstrængt  sig  for  meget  og  sank  tilbage  paa 
Puderne,    men  han  beholdt  Adrianos'  Haand  i  sin. 

»Det  lever!  Vær  blot  rolig!«  trøstede  Adrianos 
ham   med  et  varmt  Haandtryk. 

»O,    det   lever!     Og  maa  jeg  se  det?     Har  det 

Amy     Dickens'    Træk     .     .     .     Sig    mig    det,     har 
det  .  .  .?« 

Et  Smil  foer  over  Adrianos'  Ansigt  ved  Synet 
af  den  gamle  Mands  Angst. 

»Det  skal  De  selv  komme  til  at  dømme  om,^ 
trøstede  han  ham.  »Nemi  Gordon  vil  sikkert  anse 
det  for  en  hellig  Pligt  at  ile  til  sin  Moders  gamle 
Vens  Smertensleje.  Jeg  skal  selv  underrette  hende 
derom,  naar  hun  uden  Fare  for  Deres  Helbredelse . .  .^^ 

»O,  Tak,  Tak!«  Barting  trykkede  den  unge 
Maiids  Haand  med  Inderlighed.  »Bring  hende 
tusinde  Hilsner,  naar  .  .  .  naar  hun  er  Amy  Dic- 
kens Barn,  og  det  er  hun  jo  —  De  sagde  jo  selv 
nylig,  at  hun  er  William  Gordon-Sullivan's  Datter.« 

»Ja,  det  er  hun,  Oberst!« 

»Tak,  tusinde  Tak!  Saa  er  hun  da  endelig 
funden!  Og  hun  er  lykkelig,  ikke  sandt?« 

»Ogsaa  det  er  hun!« 

»Gud  være  lovet!  .  .  .  Men  Ralph  Gordon?« 
spurgte  han. 

.  .  .  »er  ifølge  modtagen  Depeche  vendt  tilbage 
til  Indien  med  den  sidst  afgaaede  Damper,«  tog 
Konsulen  til  Orde. 

Oberst  Barting  nikkede. 

»Saa  gik  det  ham  bedre  end  mig!  Han 
vilde  heller  ikke  have  været  nogen  Mand  for  hende, 
hvis  hun  ligner  sin  Moder.« 

Med  et  Suk  af  Tilfredshed  lagde  han  sit  Hoved 
ned  paa  Puden  og  lukkede  sine  trætte  Øjne. 

Da  han  vaagnede  ved  Mørkets  Frembrud,  stod 
Nemi  ved  hans  Leje.  Konsulen  havde  selv  hentet 
hende. 

Han  spilede  Øjnene  op;  han  stirrede  med  et 
forklaret  Smil  paa  den  unge  Piges  yndige  Træk, 
rejste  sig  over  Ende  og  foldede  Hænderne. 

»Amy,  er  det  Dig?  Staar  jeg  foran  den  Højestes 
Trone,  og  har  han  i  sin  Naade  givet  mig  Dig  til- 
bage, hvad  der  ikke  skulde  ske  med  mig  paa 
Jorden?  ...  O,  Amy,  ja  dette  er  Salighed!  Den 
Almægtige  tilgive  mig,  at  jeg  ofte  har  tvivlet!« 

Nemi  stod  tavs  og  hørte  paa  den  Saaredes 
Phantasier.  Hun  smilte  til  ham  og  lagde  sine 
Hænder  i  hans. 

»Jeg  er  Nemi  Gordon,  og  jeg  vil  være  lykkelig 
ved  at  høre  Dem  fortælle  om  min  Moder,«  sagde 
hun  hjertelig. 

Allerede  Berørelsen  af  hendes  Haand  havde 
kaldt  Oberst  Barting,  der  troede  sig  blandt  de 
Salige  i  den  anden  Verden,  tilbage  til  denne  jor- 
diske Virkelighed.  Han  betragtede  hende  længe 
med  Inderlighed,  medens  Taarerne  løb  ned  ad  hans 
Kinder. 

»O,  dette  er  hendes  udtrykte  Billede  1»  udbrød 
han  henrykt.     »Jeg  har  nu    gjenset    hende,    og   det 

var  alt,  hvaci  jeg  endnu  hn\de  tilbage  at  onske.  .  .  . 
Lænende  sig  tilbage  i  Sengen,  med  foldede  Hænder, 
saa  han  paa  hende  med  ibrmelig  Tilbedelse  og 
hviskede  hen  for  sig:  »Nej,  hun  havde  dog  ikke 
maattet  blive  Ralph  Gordons  Hustru;  hun  er  for 
e;od  til  ham,   selv  om  han  ogsaa  ejer  Millioner!« 


XVII. 


t^fteraaret.  som  paa  dette  Tidspunkt  i  vor  For- 
tælling lige  var  begyndt  og  smykkedes  med  blom- 
strende Roser  og  Heliotroper,  med  modne  Dadler 
og  Oranger  —  dette  Efreraar  i  Ægypten  bragte 
Dag  for  Dag,  alt  som  det  ældedes,  nye  Fremmede 
til  Kairo. 

Lucile  hengav  sig  fuldstændig  til  Selskabslivets 
Glæder;  hun  var  munter,  ofte  overstadig  munter, 
faldt  saa  af  og  til  hen  i  Melankoli  og  afslog  da 
paa  saadanne  slemme  Dage  at  deltage  selv  i  de  aller 
skjønneste  Soire'er.  Man  talte  om,  at  hun  vilde 
bønhøre  en  østerrigsk  Ritmester,  der  gik  ud  og  ind 
i  Hr.  von  B.'s  Hus,  og  som  ønskede  at  føre  hende 
med  sig  som  sin  Hustru  til  Østerrig;  skjønt  han  af 
Naturen  var  af  et  livsglad  Temperament,  lod  han 
dog  ogsaa  Hovedet  hænge,  naar  Lucile  tik  sine 
melankolske  Anfald. 

I  Emin-Beys  Slot,  hvor  KkUi  samlede  sin  Broders 
Venner  og  Bekjendte  om  sig,  fandt  der  ikke  oftere 
saa  store  Festligheder  Sted,  som  ved  hendes  Ankomst, 
kom.  Hun  yndede  ikke  disse  støjende  Fester,  men 
hun  var  nu  en  Gang  kommen  for  paa  Emin's  Bøn 
at  opgive  sin  Ensomhed  i  kort  Tid,  og  det  var 
hovedsagelig  hende,  hvis  Aand  og  Ynde  fortryllede 
den  lille  daglige  Kreds. 

Til  denne  hørte  ogsaa  Oberst  Barting,  der  var 
bleven  rask  i  Løbet  af  et  Par  Uger  —  saa  meget  desto 
hurtigere,  da  Ønsket  om  at  gjense  den  Uforglem- 
meliges Datter  og  paany  ved  Synet  af  hende  at 
opleve  Ungdomsdrømmen  havde  styrket  ham. 

Barting  havde  naturligvis  faaet  at  vide,  hvilken 
Fælde  Ralph  plumpt  var  gaaet  i;  men  Rejsende, 
der  havde  mødt  ham  i  Aden,  fortalte,  at  han  sad 
hele  Dagen  hensunken  i  Beskuelse  af  sin  unge  Kone. 

■^Never  7mnd!<^  Dermed  besluttede  Barting  sig 
ogsaa  til  at  ønske  ham  til  Lykke  og  for  Fremtiden 
ikke  mere  at  tænke  paa  ham. 

Den  brave  Oberst  var  altid  i  daarligt  Humør^ 
naar  han  ikke  fik  Nemi  at  se.  Og  hvor  ulykkelig 
blev  han  ikke,  da  han  en  Aften  spadserede  ene 
omkring  i  Emin-Beys  Have  og  kom  i  Nærheden  af 
en   stor  Cypres! 

Der  sad  de  to,  Adrianos  og  Nemi,  uforstyrrede 
i  Aftenens  Stilhed,  og  talte  fortrolig  sammen.    Han 


138  — 


luudc  slynget  sin  Arm  om  hendes  Liv,  og  hendes 
Haand  hvilede  i  hans;  og  saaledes  sad  de  og 
talte;  Ordene  kunde  den  gomle  Kriger  ikke  hure, 
men  Synet  afpressede  ham  et  dybt  Suk. 

Han,  Barting,  var  kommen  overens  med  Ralph 
Gordon  om  at  følge  denne  gjennem  hele  Verden, 
lige  til  Kalifornien,  for  at  kunne  være  sammen  med 
Nemi,  naar  hun  var  bleven  Ralph's  Hustru;  men 
med  Adrianos  maatte  han  først  slutte  en  ny  Pagt, 
thi,  skulde  han  leve  skilt  fra  Nemi,  maatte  Ban- 
dittens Dolk  hellere  have  gjort  Ende  paa  hans  Liv. 

Pagten  blev  sluttet  med  Elda's  Hjælp,  selv  var 
han  jo  for  kejtet  til  at  kunne  blande  sig  i  de  to 
Forlovedes  Forhold.  Han  fik  da  det  Hverv  — 
Elda  maatte  af  religiøse  Hensyn  overlade  ham  det  — 
at  føre  den  smukke  Brud  til  Altret  og  til  den 
engelske  Konsulatspræst,  som  i  Kirkens  Navn  vel- 
signede deres  Forbindelse.  Gamle  Barting  spillede 
som  Brudens  Fader  virkelig  en  pudsig  Rolle,  thi 
Bevægelsen  overvældede  ham  i  den  Grad,  at  hede 
Taarer  strømmede  ned  over  hans  Kinder. 

Han  tænkte  paa,  hvor  skjønt  det  vilde  have 
været,  om  han  den  Gang  i  sine  unge  Dage  havde 
kunnet  føre  Amv  Dickens  til  Brudeskamlen. 

